ޝުކުރިއްޔާ މެމްބަރު ޢަބްދުﷲ ސަނީފް! – Shafeeu Abdullah\nޝުކުރިއްޔާ މެމްބަރު ޢަބްދުﷲ ސަނީފް!\nFebruary 15, 2020 ޝަފީޢު ޢަބްދުﷲ\n5 ފެބްރުއަރީ 2020 ވަނަ ދުވަހު ރައްޔިތުންގެ މަޖިލީހުގެ ޖަލްސާގައި ތިނަދޫ ދެކުނު ދާއިރާގެ މެމްބަރު ޢަބްދުﷲ ސަނީފް ދެއްކެވި ވާހަކަފުޅަކީ ޝުކުރު ޙައްޤު ވާހަކަފުޅެކެވެ.\nމެމްބަރެއްގެ ހައިސިއްޔަތުން އެބޭފުޅާ އަދާކުރެއްވީ އެބޭފުޅާގެ އިސްތަށިފުޅުގައި އެޅުވިފައިވާ ވާޖިބު ކަން ކަށަވަރެވެ. އެ މައްސަލައަކީ ގިނަ ބަޔަކު އިހުމާލުކޮށްފައިވާ މައްސަލައެކެވެ. ރައްޔިތުންގެ މަޖިލީހުގެ މެމްބަރުންނާއި ސަރުކާރުގެ ކަމާ ބެހޭ އިދާރާތަކުންވެސް ދައްކަން ބޭނުން ނުވާ ވާހަކައެކެވެ.\nމި ދައްކަނީ، ބަރަހަނާ ފިލްމާއި ބަރަހަނާ ވެބްސައިޓްތަކަށް ރާއްޖޭގައި އެއްވެސް ހުރަހެއް ނެތް ގޮތުގައި ވަދެވެން ހުންނަ ވާހަކައެވެ. އެކަމުގެ ސަބަބުން މުޖުތަމަޢު ހަލާކުވެ ފަސާދަވަމުންދާ ވާހަކައެވެ. އެކަމާ އެއްވެސް ބަޔަކު އަޅައި ނުލާ ވާހަކައެވެ. ކަމާ ބެހޭ ފަރާތްތަކުންވެސް އެކަމުގައި އިހުމާލުވެފައިވާ ވާހަކައެވެ.\nނަމަވެސް، މެމްބަރު ސަނީފް ވަނީ އެ ވާހަކައަށް އެއްވެސް ޖެހިލުމެއް ނެތި އަލިއަޅުއްވާފައެވެ. އެހެންކަމުން، ތާރީޚަށްޓަކައި، މިތަނުގައި މެމްބަރު ޢަބްދުﷲ ސަނީފްގެ ވާހަކަ ނަކަލު ކޮށްލާނަމެވެ.\n” ރާއްޖެ ފަސާދައިގެ ތެރެއަށް މިދަނީ ހަމައެކަނި މީހުންގެ އިހުމާލުން އެކަންޏެއް ނޫނޭ. މިއަދު ދިވެހިރާއްޖެ ފަސާދައިގެ ތެރެއަށް، މިބާވަތުގެ ޙަރާމްގެ ތެރެއަށް މިދަނީ، ދިވެހިރާއްޖެ ވިޔަފާރި ކުންފުނިތަކެއްވެސް މީގެ ތެރޭގައި އިހުމާލުވެގެން ހުރުގެން. ދިވެހިރާއްޖޭގެ ވިޔަފާރި ކުރާ އެންމެ ވަރުގަދަ ދެ ކުންފުނި ކަމަށްވާ ދިރާގާއި އުރީދޫގެ، ޕޯން ވީޑިއޯތަކާއި ޕޯން ސައިޓްތަކާއި، ދިވެހިރާއްޖޭގައި ވަދެވެމުން ދާއިރު، މިކަން ކޮންޓްރޯލު ކުރަން ތިބި މިނިސްޓްރީތަކާއި މިކަން ހަވާލުވެގެން ތިބި ޓޭމްގެ އިދާރާތަކާއި މިތަންތަން ކޮބައިތޯ؟ ދިވެހިރާއްޖެ ހަލާކުވެގެން މިދަނީ މި ޕޯން ވިޑީއޯތަކާއި ޕޯން ސައިޓްތަކަށް ގިނަ އަދަދެއްގެ ބަޔަކު ވަދެ. ދިވެހިރާއްޖޭ ނޫނިއްޔާ ދުނިޔޭގެ ޤައުމުތަކުގައި މިހާ ގިނަ ޕޯން ސައިޓްތަކަށް ފްރީކޮށް ވަދެވޭ ޤައުމެއް ނޯންނާނެ. މިކަމާ ވާހަކަ ދެއްކީމާ ފަހަރެއްގައި ބައެއް މީހުން ހައިރާން ވެދާނެ. ތި ބޭފުޅުން، ކޮންމެ ބަޔަކަށް މިއަދު އެނގެން އޮތް ޙަޤީޤަތަކީ ދިވެހިރާއްޖެއަކީ އެއްވެސް ހިފެހެއްޓުމެއް ނެތި، އެއްވެސް މިންގަނޑެއް ނެތި، ސަތޭކަ ޕަސެންޓް މުސްލިމް ޤައުމެއްގެ ގޮތުގައި އޮވެމެ، މިބާވަތުގެ ފާހިޝް ކަންތައްތައް އާންމު ކުރުމުގެ ފުރުސަތު ރާއްޖޭގައި ދެވިފައި އޮތް ކަމީ، ހިތާމަ ކުރާ ކަމެއް. އެހެންވީމާ، މިކަންކަން ޙައްލުކޮށްގެން މެނުވީ މިރާއްޖޭގައި މިހިންގާ ކުޑަކުދިންނަށް ގޯނާ ކުރުމާއި މިބާވަތުގެ ލާއިންސާނީ އަނިޔާ ނުހުއްޓޭނެ. ޝުކުރިއްޔާ!”\nމެމްބަރު ސަނީފް ދެއްކެވީ ވަރަށް ވެސް ރަނގަޅު ވާހަކަފުޅެކެވެ. އޮރިޔާން ކާޑު ގެންގުޅުން މަނާ ކުރުމަށް ވަރުގަދަ ޤާނޫނެއް ދިވެހިރާއްޖޭގައި ވަނީ ހަދާފައެވެ. އަދި ދިވެހިރާއްޖެއަކީ އިސްލާމީ ޤައުމެކެވެ. ނަމަވެސް، އެއްވެސް ހިފެހެއްޓުމެއް ނެތް ގޮތުގައި ބަރަހަނާ ސައިޓްތަކަށް ވަދެވެން އެހުރީއެވެ.\nކަމާ ބެހޭ ވުޒާރާތަކާއި، އިދާރާތަކުގެ ބޭފުޅުންގެ މައްޗަށް ޤާނޫނީ ގޮތުންވެސް އަދި ދީނީ ގޮތުންވެސް މިފަދަ ފާހިޝްކަމަށް ހުޅުވިފައިވާ ދޮރުތައް ބަންދު ކުރުމަކީ ވާޖިބެކެވެ. މިއަދު އެ ވާޖިބު އަދާ ނުކުރައްވާ ތިއްބެވިޔަސް، މާދަމާ އެކަމާމެދު މާތް ﷲ ގެ ޙަޟްރަތުގައި ސުވާލު ވެވޭނެ ކަމެއް ކަމާމެދު ޝައްކެއް ނެތެވެ.\nޓެލެ ކޮމިއުނިކޭޝަން ކުންފުނިތަކަށް ލިބޭ މަންފާއެއްގެ ސަބަބުން މިކަމަށް ފިޔަވަޅެއް އަޅަން ސަރުކާރަށް ނުކެރޭ ތަނުގައި، އެ ވާހަކަ ދައްކަންވެސް ނުކެރުމަކީ ދީނާއި ޤައުމަށް ވެވޭ ޚިޔާނާތަކަށް ނޫނީ ނުވާނެއެވެ. މާއްދީ މަންފާއަށްޓަކައި އިސްލާމީ އަޚްލާޤިއްޔާތާއި އިޖްތިމާޢީ ފޭރާން އެއްކޮށް ވީދި ކުދިކުދި ވެގެން ދާއިރުވެސް ފިޔަވަޅެއް އަޅަން ނުކެރި ތިބުމަކީ ވަރަށްވެސް ބޮޑު ޚިޔާނާތެކެވެ.\nމި ފުރުޞަތުގައި ސަރުކާރުގެ ކަމާ ބެހޭ ހުރިހާ ފަރާތްތަކަށް، ޚާއްޞަކޮށް ރައީސުލްޖުމްހޫރިއްޔާއަށް އަޅުގަނޑު އިލްތިމާސް ކުރަން ބޭނުން ވަނީ، މާތް ﷲ އަށް ބިރުވެތި ވުމަށެވެ. އަދި މި މުންކަރާތް މަނާކުރައްވައި، ވާޖިބު އަދާކުރެއްވުމަށެވެ.\nރައްޔިތުންގެ މަޖިލިސްމެމްބަރު ޢަބްދުﷲ ސަނީފްތިނަދޫ ދެކުނު ދާއިރާ\nމެންބަރު ކަމުން ވަކި ނުކުރިއްޔާ ރަނގަޅު


MDP noon Party thah vaadha kuraanee ehbasvumaa ehgothah\nރައީސް ސޯލިހު އާއި ޖުމްހޫރީ ޕާޓީގެ ލީޑަރު، ގާސިމް އިބްރާހިމް މަޝްވަރާ ބައްދަލުވުމަކަށް ފަހު. -- އަވަސް ފޮޓޯ\nމަޖިލިސް އިންތިހާބުގައި ރައީސް އިބްރާހިމް މުހައްމަދު ސޯލިހު އާއެކު ކޯލިޝަންގެ ލީޑަރުން ވަކިވަކިން އެއްބަސްވެފައިވާ ގޮތަށް އަމަލު ކުރުމަށް އެމްޑީޕީ ފިޔަވާ ހުރިހާ ޕާޓީތަކުން ނިންމައިފި އެވެ.\nއެ އެއްބަސްވުމުގައިވާ ގޮތުން ގުޅިފައިވާ ޕާޓީތަކުގެ ސަރުކާރެއްގައި އިއްތިހާދުގެ ބައިވެރިން ހިއްސާވާ ހަމައަކީ އެމްޑީޕީއަށް 40 ޕަސަންޓު، ޖުމްހޫރީ ޕާޓީއަށް 25 ޕަސަންޓު، އަދާލަތު ޕާޓީއަށް 15 ޕަސަންޓު އަދި ރައީސް މައުމޫން އަބްދުލް ގައްޔޫމްއަށް 20 ޕަސަންޓެވެ. މިނިސްޓްރީތަކަށް މީހުން އައްޔަން ކުރުމާއި ސިޔާސީ އެހެން މަގާމުތައް އަދި ކުންފުނިތަކުގެ ބޯޑް ހަމަޖެއްސުމުގައި ވެސް އެ ހަމަޔަށް އަމަލުކުރުމަށް ވަނީ އެއްބަސްވެފަ އެވެ. އޭގެ އިތުރުން އަންނަ އަހަރު ބާއްވާ މަޖިލިސް އިންތިހާބާއި 2020 ވަނަ އަހަރު ބާއްވާ ލޯކަލް ކައުންސިލް އިންތިހާބުގައި ވެސް ޕާޓީތަކުން ވާދަކުރާނެ ދާއިރާތައް ބަހާނީ އެގޮތުގެ މަތިން ކަމަށް ވަނީ އެއްބަސްވެފަ އެވެ.\nއެހެން ނަމަވެސް އެމްޑީޕީގެ ގައުމީ މަޖިލީހުގެ ބައްދަލުވުމަކުން ވަނީ އެ އެއްބަސްވުން އެގޮތަށް އޮތްކަމުގައިވީނަމަވެސް 87 ދާއިރާއަށް ވާދަކުރަން ނިންމާފަ އެވެ. އަދި އެމްޑިޕީން ވަނީ، ރައީސް އިބްރާހިމް މުހައްމަދު ސޯލިހާއި ކޯލިޝަން ލީޑަރުންނާއެކު ވަކިވަކިން ވެފައިވާ އެއްބަސްވުމެއް އޮތްކަމާ މެދު ދެކޮޅު ހަދައިފަ އެވެ.\nޖުމްހޫރީޕާޓީގެ ޕާލިމެންޓްރީ ގްރޫޕުގެ ލީޑަރު ކިނބިދޫ ދާއިރާގެ މެމްބަރު އަބުދުﷲ ރިޔާޒު "އަވަސް" އަށް ވިދާޅުވީ، ޖުމްހޫރީޕާޓީން ރައީސް ސޯލިހު އާއި މަޝްވަރާކުރުމަށްފަހު މަޖިލިސް އިންތިހާބުގައި ވާދަކުރުމުގައި އަމަލު ކުރާނީ ކޯލިޝަނުން ހަދާފައިވާ އެއްބަސްވުމާ އެއް ގޮތަށް ކަމަށެވެ. އެގޮތުން އެއްބަސްވުމުގައިވާ ގޮތަށް އެޕާޓީން މަޖިލިސް އިންތިހާބުގައި ވާދަކުރާނީ 22 ދާއިރާއަށް ކަމަށް އޭނާ ވިދާޅުވި އެވެ.\nކުރީގެ ރައީސް، މައުމޫންގެ ރިފޯމް މޫވްމަންޓްއިން ވާހަކަ ދެއްކި އޮފިޝަލަކު ވިދާޅުވީ، ރައީސް މައުމޫންވެސް ބޭނުންފުޅުވަނީ، ރައީސް އިބޫއާއެކު މަޝްވަރާކުރަން ކަމަށާއި، މަޝްވަރާ ކުރުމަށްފަހު އެއްބަސްވެފައިވާ ގޮޮތަށް 17 ދާއިރާއަށް އެމްއާރުއެމްއިން ވާދަކުރާނެ ކަމަށެވެ.\nމީގެ އިތުރުން އަދާލަތު ޕާޓީންވެސް ވަނީ އެއްބަސްވުމާއި އެއްގޮތަށް 13 ދާއިރާއަށް ވާދަކުރާނެކަން އިއުލާންކޮށްފަ އެވެ. އެމްޑީޕީން މަޖިލީހުގެ ހުރިހާ ދާއިރާއެއް ކަމަށްވާ، 87 ދާއިރާއަށް ވާދަކުރަން ނިންމާފައިވާއިރު، އެކަމުގެ ސަބަބުން ކޯލިޝަންގެ އެތެރޭގައި މައްސަަލަތަކެއް އުފެދިގެން އަންނާނެ ކަމަށް ވަނީ ލަފާކުރެވިފަ އެވެ. އެއްބަސްވުމާ އެއްގޮތަށް އަމަލުކުރާ ނަމަ، އެމްޑީޕީއިން ވާދަކުރަން ޖެހޭނީ 35 އަށެވެ.\nއަދާލަތުން މަޖިލިސް އިންތިހާބަށް ނިކުންނާނީ 13 ދާއިރާއަކަށް


ސާާދަ އަަހަރަށް ފަހު ލިވަޕޫލުން ޗެމްޕިއަންސް ލީގް ތަށި އުފުލާލައިފި – Haftha\nސާާދަ އަަހަރަށް ފަހު ލިވަޕޫލުން ޗެމްޕިއަންސް ލީގް ތަށި އުފުލާލައިފި\nސާދަ އަހަރަށްފަހު ޔޫރަޕްގެ އެންމެ ޝަރަފުވެރި މުބާރާތް ކަމަށްވާ ޔޫއެފާ ޗެމްޕިއަންސް ލީގުގެ ތަށި ލިވަޕޫލްއިން އުފުލާލައިފިއެވެ.\nލިވަޕޫލްއިން އެ ތަށި އުފުލާލީ ސްޕެއިންގެ ވެރިރަށް މެޑްރިޑްގައި މިރޭ ކުޅުނު ޗެމްޕިއަންސް ލީގުގެ ފައިނަލްގައި 2-0 ގެ ނަތޖާއަކުން ޓޮޓެންހަމް ބަލިކުރުމަށްފަހުއެވެ.\nމިއީ ލިވަޕޫލްއިން ޗެމްޕިއަންސް ލީގު ކާމިޔާބުކުރި ހަ ވަނަ ފަހަރެވެ. އެ ކުލަބުން އެ ތަށި އެންމެފަހުން އުފުލާލާފައިވަނީ 2005 ވަނަ އަހަރެވެ. އެ އަހަރު ލިވަޕޫލްއިން ތަށި އުފުލާލީ ޕެނަލްޓީގައި އޭސީ މިލާން ބަލިކޮށްގެންނެވެ.\nމެޑްރިޑްގެ ވަންޑާ މެޓްރޮޕޮލިޓާނޯ ސްޓޭޑިއަމްގައި ޕްރިމިއާ ލީގުގެ ދެ ވާދަވެރިން މިރޭ ކުޅުނު ފައިނަލް މެޗުގައި ލިވޕޫލްއަށް މެޗުގެ ލީޑް ނަގައިދިނީ މެޗުގެ ދެވަނަ މިނެޓްގައި ލިވަޕޫލްގެ މިސްރު ފޯވާޑް މުހައްމަދު ސަލާހްއެވެ.\nސަލާހުގެ އެ ލަނޑަކީ ޗެމްޕިއަންސް ލީގުގެ ފައިނަލެއްގައި ޖެހި ދެވަނައަށް އެންމެ އަވަސް ގޯލެވެ. އެ މުބާރާތުގެ ފައިނަލެއްގައި އެންމެ އަވަސް ލަނޑު ޖެހީ ލިވަޕޫލު ކޮޅަށެވެ. އެ ގޯލު ކާމިޔާބުކުރީ 2005 ވަނަ އަހަރު ކުޅުނު ޗެމްޕިއަންސް ލީގުގެ ފައިނަލް މެޗުގައި އޭސީ މިލާންގެ ޕައުލޯ މަލްޑީނީއެވެ.\nސަލާހް އެ ގޯލް ކާމިޔާބު ކުރީ ޓޮޓެންހަމްގެ އޭރިއާ ތެރެއިން އެ ޓީމުގެ މޫސާ ސިސޯކޯގެ އަތުގައި ޖެހުނު ކަމަށްބުނެ ލިވަޕޫލްއަށް ލިބުނު ޕެނަލްޓީއެއް ގޯލަށް ފޮނުވާލައިގެންނެވެ.\nސަލާހުގެ ދަނޑަށްފަހު ވެސް ފުރަތަމަ ހާފުގައި ލިވަޕޫލަށް ލީޑު ފުޅާކުރުމަށް ރަނގަޅު ފުރުސަތުތަކެއް ލިބުނެވެ. އެގޮތުން މެޗުގެ 38 ވަނަ މިނެޓުގައި ޖޯލް މަޓިޕް ދިން ބޯޅައަކުން އެންޑްރޫ ރޮބާޓްސަން ފޮނުވާލި ހަމަލާ ފާހަގަކޮށްލެވެއެވެ. ނަމަވެސް އެ ހަމަލާވަނީ ޓޮޓެންހަމްގެ ކީޕަރު ހޫގޯ ލޮރިސް ދިފާއުކޮށްފައެވެ.\nމެޗުގެ ފުރަތަމަ ހާފު ނިމިގެންދިޔައީ 1-0ގެ ނަތީޖާއަކުން ލިވަޕޫލް ކުރީގައި އޮވެގެންނެވެ.\nމެޗުގެ ދެވަނަ ހާފުގައި ޓޮޓެންހަމްގެ ފަރާތުން ކުޅުން ރަނގަޅުކޮށް ނުރައްކާތެރި ހަމަލާތަކެއް އުފެއްދުމަށް މަސައްކަތްކުރިއެވެ. އެއާއެކު އެޓީމަށް ލަނޑު ޖަހާނެ ގިނަ ފުރުސަތުތަކެއް ފަހިކުރިއެވެ. އެގޮތުން މެޗު ނިމެނިކޮށް ހިއުންގް މިން ސޮންއަށް ލިބުނު ފުރުސަތާއި ކްރިސްޓިއަން އެރިކްސަންއަށް ލިބުނު ހިލޭ ޖެހުން ފާހަގަކޮށްލެވެއެވެ. ނަމަވެސް އެ ހަމަލާތަކުގެ ހުރަހަކަށްވީ ލިވަޕޫލްގެ އިތުބާރު ކީޕަރު އެލިސަން ބެކާއެވެ.\nޓޮޓެންހަމްއަށް މެޗުގެ ނަތީޖާ ހަމަހަމަ ނުކުރެވުމުގެ ނަތީޖާއަކަށްވީ މެޗުގެ 87 ވަނަ މިނެޓުގައި ލިވަޕޫލުން ދެވަނަ ލަނޑު ޖަހާ މެޗުގެ ނަތީޖާ ޔަގީންކުރުމެވެ. ޓޮޓެންހަމްގެ ޕެނަލްޓީ އޭރިއާ ތެރެއިން ލިބުނު ބޯޅައަކުން އެ ލަނޑު ލިވަޕޫލަށް ކާމިޔާބުކޮށްދިނީ ދެވަނަ ހާފުގައި ބަދަލު ކުޅުންތެރިއެއްގެ ގޮތުގައި ކުޅެން ނުކުތް ޑިވޯކް އޮރިގީއެވެ.\nއޭނާއަކީ މުބާރާތުގެ ސެމީ ފައިނަލްގައި ބާސެލޯނާ ބަލިކޮށް ލިވަޕޫލް ފައިނަލަށް ގެންގޮޮސްދިނުމުގައި ވެސް މުހިންމު ދައުރެއް އަދާކުރި ކުޅުންތެރިއެކެވެ.


PHOTO GALLERY: Kaubaa ge urakolhu badhalu kurun | Mihaaru\nގެފުޅުގެ އުރަކޮޅު ބަދަލު ކުރުން\n10 އޯގަސްޓް 2019\nކޮންމެ އަހަރެއްގެ ވެސް ހައްޖު ދުވަހު ބަދަލު ކުރާ ގެފުޅުގެ އުރަކޮޅު ނުވަތަ ކިސްވާ ތައްޔާރު ކުރަން 5.8 މިލިއަން ޑޮލަރު ހޭދަކުރޭ. ގެފުޅުގެ އުރަކޮޅު ހަދަން 700 ކިލޯގެ ސިލްކް ބޭނުންކޮށްފައިވޭ. އަދި އުރަކޮޅުގައި ހިމެނޭ ރަނާއި ރިހީގެ ރޮދީގެ ބަރުދަނުގައި 120 ކިލޯ ހުރޭ.\nމައްކާ: އޮގަސްޓް 10، 2019: ގެފުޅުގެ އުރަކޮޅު ބަދަލުކުރުމުގެ މަސައްކަތް ކުރަނީ: ކޮންމެ އަހަރެއްގެ ވެސް ހައްޖު ދުވަހު ބަދަލު ކުރާ ގެފުޅުގެ އުރަކޮޅު ނުވަތަ ކިސްވާ ތައްޔާރު ކުރަން 5.8 މިލިއަން ޑޮލަރު ހޭދަކުރޭ. ގެފުޅުގެ އުރަކޮޅު ހަދަން 700 ކިލޯގެ ސިލްކް ބޭނުންކޮށްފައިވޭ. އަދި އުރަކޮޅުގައި ހިމެނޭ ރަނާއި ރިހީގެ ރޮދީގެ ބަރުދަނުގައި 120 ކިލޯ ހުރޭ. -- ފޮޓޯ:އޭއެފްޕީ


PSV balikoh Barcelona league ge dhevana burah\nޕީއެސްވީ ބަލިކޮށް ބާސެލޯނާ ލީގުގެ ދެވަނަ ބުރަށް\n9 މަސް,2ހަފްތާ,5ދުވަސް, 22 ގަޑި, 53 މިނެޓް, 35 ސިކުންތު ކުރިން 2190އިދުހާމް ނައީމް\nޕީއެސްވީ ބަލިކޮށް ބާސެލޯނާ ޗެމްޕިއަންސް ލީގުގެ ނޮކްއައުޓް ސްޓޭޖަށް ދަތުރުކޮށްފިއެވެ.\nރޭ ކުޅުނު މެޗުން ބާސާ މޮޅުވެފައިވަނީ ދޭއް އެކެއްގެ ނަތީޖާއިން. މެޗަށްފަހު ބާސާ ވަނީ ގްރޫޕް ބީގެ ތާވަލުން 13 ޕޮއިންޓާއެކު އެއްވަނަ ހޯދާފައެވެ. ދެވަނަ އަދި ތިންވަނައިގައި އޮތް ޓޮޓެންހަމްއާއި އިންޓަރ މިލާންއަށްވެސް ލިބިފައިވަނީ7ޕޮއިންޓެވެ.\nރޭ ކުޅުނު މެޗުން ދެޓީމު މޮޅު ކުޅުމެއް ދައްކާފައިވާއިރު މެޗުގެ ފުރަތަމަ ހާފްގެ ކުޅުން ނިމިގެންދިޔައީ ދެ ޓީމަށްވެސް ގޯލެއް ކާމިޔާބު ނުކުރެވިއެވެ. އެހެންނަމަވެސް ދެވަނަ ހާފް ފަށައިގެން މެޗުގެ 61 ވަނަ މިނެޓުގައި ބާސެލޯނާއިން ވަނީ ގޯލެއް ޖަހައި ލީޑު ނަގާފައެވެ. އެ ލަނޑު އެޓީމަށް ކާމިޔާބުކޮށްދީނީ އުސްމާން ޑެމްބެލޭ ދިން ބޯޅައަކުން ލިއޮނަލް މެސީ އެވެ.\nއެ ލަނޑަށްފަހު ބާސާއަށް ލީޑު ފުޅާ ކޮށްދިނީ މެޗުގެ 70ވަނަ މިނެޓުގައި ޖެރާޑް ޕީކޭއެވެ. ޕީއެސްވީއަށް އެޓީމުގެ ހަމައެކަނި ލަނޑު މެޗުގެ 82ވަނަ މިނެޓުގައި ކާމިޔާބުކޮށްދިނީ ލޫކްޑި ޖޮންގް އެވެ. މެޗު ކާމިޔާބުކުރުމަށް ޕީއެސްވީއިން މަސައްކަތް ކުރި ނަމަވެސް އިތުރު ގޯލެއް ކާމިޔާބު ކުރެވޭ ގޮތް ވަނީ ނުވެފައެވެ.\nއެ މެޗުން މޮޅުވުމުން ބާސާގެ ކުޅުންތެރިޔާ މެސީ ބުނީ އޭނާ ދިން ބޯޅައަކުން ޖެރާޑް ޖެހި ލަނޑަކީ ނަސީބުގެ ސަބަބުން ކާމިޔާބުވި ލަނޑެއްކަމަށެވެ.\nޕީއެސްވީ ބާސެލޯނާ ޗެމްޕިއަންސް ލީގް\n1 ހަފްތާ ކުރިން 488 0\n3 ހަފްތާ ކުރިން 80 0


Male' Geakah Valhi Hifaigen Vadhe 65 Aharuge Meehaku Rape Kohfi\nމާލެ: މިކަން ހިނގާފައިވަނީ މާފަންނުގައި ހުންނަ ގެއެއްގައި.-- ފޮޓޯ: ޓްރެވަލް ސެންޓާ\n14 ޖެނުއަރީ 20196ކޮމެންޓް\nމާލޭ ގެއަކަށް ވަޅި ހިފައިން ވަދެ 65 އަހަރުގެ މީހަކު ރޭޕްކޮށްފި\nމާލޭގެ ގެއަކަށް ވަޅި ހިފައިގެން މީހަކު ވަދެ، އެ ގޭގައި ދިރިއުޅުނު 65 އަހަރުގެ އަންހެނަކު ރޭޕްކޮށްލައިފި އެވެ.\n"ސީއެންއެމް" އަށް އެނގިފައިވާ ގޮތުގައި އެކަން ހިނގާފައިވަނީ މި މަހުގެ ނުވަ ވަނަ ދުވަހު، މާފަންނުގައި ހުންނަ ގެއެއްގަ އެވެ. އަދި އެކަން ކުރި މީހާ އެ ގެ އަށް ވަނީ އެ ގޭގެ ދެ ވަނަ ބުރީގައި ހުންނަ އެޕާޓްމަންޓުގެ ފެންލައިޓުން، ފަތިސް ވަގުތުކަމަށް ވެއެވެ.\nއެކަން ކުރި މީހާ ހުރީ މޫނުގައި މާސްކެއް ވެސް އަޅައިގެންނެވެ. އަދި އެ އަންހެން މީހާ ރޭޕް ކުރުމަށް ފަހު، އަނިޔާކޮށް ބަނދެފައި އެ ގޭގެ ފާހާނާ ތެރެއަށް "އެއްލާލީ" އެވެ. އެކަން ހިނގި ވަގުތު އެ ގޭގައި ހުރީ އަންހެން މީހާ އެކަންޏެވެ.\n"ވަޅި ޖައްސާފަ ބުނީ ހަޅޭ ލަވައިފިއްޔާ މަރާލާނެ ކަމަށް. ދެން އޭނާ އެ ގެއިން ދިއުމުން އަންހެން މީހާ އަމިއްލަ އަށް ކޮންމެވެސް ގޮތަކަށް މޮހާލައިގެން ނިކުތީ،" އެ ކަމާ ގުޅޭ މައުލޫމާތު އެނގޭ މީހަކު "ސީއެންއެމް" އަށް ކިޔައިދިނެވެ.\nއަންހެން މީހާ އެ ގޭ މީހުން ކައިރީގައި، ވަގަށް ވަތް މީހާ އޭނާ ރޭޕް ކުރި ވާހަކަ ބުނީ އޭގެ އެއް ދުވަސް ފަހުން ކަމަށް ވެއެވެ.\n"އާދައިގެ ގޮތަކަށް ދިރިއުޅޭ ބައެއް، އެހެންވީމާ ވަގަށް ނަގާނެ މާގިނަ އެއްޗެއް އެ ގެއަކު ނެތް. މަދު ފައިސާ ކޮޅަކާއި، ގަހަނާ ކޮޅެއް ގެންދިޔައީ،" އޭނާ ކިޔައިދިނެވެ.\nއޭނާ ބުނީ މި މައްސަލަ މިހާރު ފުލުހުންނަށް ހުށަހަޅައިގެން ތަހުގީގު ކުރަމުން އަންނަ ކަމަށެވެ. ނަމަވެސް މިކަމާ ގުޅޭ އެއްވެސް މައުލޫމާތެއް ފުލުހުން އަދި ހާމައެއް ނުކުރެ އެވެ.\nމާލެ އަނިޔާ ޕޮލިސް ވައްކަން ރޭޕު\nކޮން އިލްމްވެރިއެއް ބުނީ4ފިރިހެނުންގެ ހެކިބަސް ބޭނުންވެޔޭ؟\n4 ފިރިހެނުންގެ ހެކި ބަސް ނުވަތަ ރޭޕް ކުރި މީހާގެ އިއުތިތާފާ ނުލައި ކުރެވޭ ޒިނޭގެ ތުހުމަތުގެ ހުކުމަކީ ގަޒުފުގެ ހުކުމް ނުވަތަ އަށްޑިހަ އެތިފަހަރު ޖެހުން ކަމުގައި އިލްމުވެރިން ބުނާތީ އަޑު އަހަމެވެ.\nނަމަވެސް ހަތަރު ހެކި ބަހާ ނުލާ މައްސަލަ ތައް ފުލުހަށް ހުށަހަޅާ، ނޫހުގައި ޖަަހާ ހެދުން ގިމަވެފައި ވީ ނަމަވެސް މި ހުކުމް ތަންފީޒް ނުކުރާއިރު ، އާންމިންނާއި އިލްމުވެރިމްވެސް މިކަންނުރާ ވާހަކަ ނުދައްކައެވެ.\nއެހެނަސް ބައެއް ކަންކަމުގއި މާ ދީނީ ވެގެން އުޅޭތަންފެނެއެވެ.\nކުށްވެރިންގެ ސުވަރުގޭގަ ތިއީ އާ ކަމެއްނޫން.7ކިލޯގެ މަސްތުވާތަކެތި އެތެރެކުރި މީހުން ހައްޔަރުގަ ނުބޭތިއްބޭ ގައުމެއްގަ ތިޔަކަހަލަ އެތައް ކަމެއް ހިނގުން އެއީ ހައިރާންވާންޖެހޭ ކަމެއްނޫން.\nކޮންމެ ދުވަހަކީ ނުރައްކާތެރި އެތައްކަމެއް މިހާރު މި ރާއްޖޭގެ ރައްޔިތުންނަށް އެއްވެސް ރައްކާތެރި ކަމެއްނެތް. މުޅި ގައުމުގައި ހުސް ކޮމިޝަން ރޭޕްކުރާ މީހުންގެ މައްސަލަ ހައްލު ކުރަން ރޭޕްކުރާމީހުންގެ ފޯރަމް އެއްބާ؟\nކޮބާ އިންސާފު ހަމަހިމޭން ވެއްޓެއް ގާއިމުކުރަން ބުނިމީހުން؟ ބަލަ ޔާމިން ފޭބީމަވެސް މިކަަހަލަ ކަންތައް ހިނގާތަ؟ އެމްޑީޕީ މީހުން ބުނާނީ މީ ޔާމިން ކުރަން ރާވާފަ އަދި ނުނިމި ހުރި ކަންތަކެވެ. ބޯހަލާކު\nމިކަމުގައި ޟާމިލްވާ މީހުން ހަވަރައް ދޭންވީ


Qasim kurevvi message eh leak kurevvee Heyohithunthoaeve? - vNews.mv\nޤާނޫނީ އިރުޝާދުވެސް އޮޅުވައިލަންވީތޯއެވެ؟\nޖާދުﷲ ސައީދު 20 May 2021, 23:28\nރައްޔިތުންގެ މަޖިލީހުގެ މެމްބަރަކު އޭނާ ވަރިކުރައްވައިވާ އަންހެނަކަށް އަނިޔާ ކުރެއްވިކަމަށް ކުރެވިފައިވާ ތުހުމަތުތަކާއި ގުޅިގެން މުޅި ސޯޝަލް މީޑިއާއާއި މެއިންސްޓްރީމް މީޑިއާތަކުގެ ފާޑުކިއުން އަމާޒުވި ވާހަކައަކީ މިހާރު އޮތް އެންމެ ހޫނު އެއް ވާހަކައެވެ. އަދި އެވާހަކައިގެ މިޞްރާބު ބައެއް މީޑިއާތަކުން ބަދަލުކޮށްލައިފައި ވުމަކީ އިނގިލި ދިއްކުރެވޭ އެހެން ފަރާތަށް ކުރެވޭ އަނިޔާއަކަށް ނުވާނެތޯއެވެ؟ އެފަރާތަކީ ޙައްޤުތަކަށް ވަކާލާތުކުރާ ފަރާތަކަށްވިޔަސް ޙައްޤުތައް ހީމާޔަތްކޮށްދޭ ފަރާތަކަށްވިޔަސް މުޅި މަޤްޞަދު އޮޅޭގޮތަށް މަފްހޫމް ބަދަލުކުރުމަކީ ކޮންކަހަލަ ކަމެއްތޯއެވެ؟\nދިވެހި ރާއްޖޭގެ ޤާނޫނުއަސާސީގެ ޤާނޫނު ނަމްބަރު 2016/18 ޖެންޑަރ އީކުއަލިޓީގެ ޤާނޫނުގެ ތަޢާރަފާއި ނަމަށް ބަލާއިރު އެ ޤާނޫނުގެ ފެށުމުގައި އަންނަނީ ވަކި ޖިންސަކަށްވީތީ ތަފާތުކުރުންތަކެއް ނޯންނާނެ ކަމަށެވެ. އަދި ތަފާތު ކުރުމެއްނެތި އަސާސީ ޙައްޤުތައް ކަށަވަރު ކޮށްދިނުމަށްކަމަށް ބުނެފައިވަނީ ދިވެހި ޖުމްހޫރިއްޔާގެ ޤާނޫނު އަސަސީގެ 17 ވަނަ މާއްދާއެވެ. އަދި ޤާނޫނުން ލިބިދޭ މަންފާތަކާއި ޤާނޫނުގެ ރައްކާތެރިކަން ހަމަހަމަ ކަމާއިއެކު ލިބުމަކީ ކޮންމެ ދިވެހި ރައްޔިތެއްގެވެސް ޙައްޤެއް ކަމަށް ޤާނޫނު އަސާސީގެ 20 ވަނަ މާއްދާގައި ބަޔާންކޮށްފައި ވެއެވެ.\nޤާނޫނު ނަމްބަރު 2016/18 އިގާ އަންހެނުންގެ ޙައްޤުތައް ޙިމާޔަތްކޮށް ތަފާތުކުރުން ނައްތައިލުމަށް އަލިއަޅުވައިލައިފައިވަނީ އެކަމާއިގުޅޭ ބައިނަލްއަޤުވާމީ މުޢާހަދާއާއި އެ މުޢާހަދާގެ އޮޕްޝަނަލް ޕްރޮޓޮކޯލަށް ރިޢާޔަތް ކޮށްފައެވެ. ވަކި ޖިންސެއްގެ މީހަކަށްވީތީ ކުރާ ތަފާތުކުރުންތައް ހުއްޓުވުމަށް އެޅެންހުރި ހުރިހާ ފިޔަވަޅެއް އަޅަންވާނެ ކަމުގައެވެ. އެކަމުގައި ވިސްނުމާއި ފިކުރާއި އުޞޫލު ހިމެނޭ ގޮތުންނެވެ.\nމި ޤާނޫނުގެ މަޤްޞަދު ކަމުގައި ބުނާ މާއްދާއަކީ ޤާނޫނުގެ ދެވަނަ މާއްދާކަމުގައި ވީހިނދު އެ މާއްދާގެ (ރ) ގައި ބުނެފައިވަނީ އެއީ އިންސާނީ ޝަރަފާއި ކަރާމާތް ރައްކާތެރިކުރުން ކަމުގައެވެ. އަދި ޤާނޫނު މާނަކުރުމުގެ ޚާއްޞަ އުޞޫލުކަމުގައި ބުނާ3ވަނަ މާއްދާގެ (ހ) ގައި ބުނެފައިވަނީ މި ޤާނޫނު މާނަކުރަންވާނީ ޤާނޫނު އަސާސީއާއި އިސްލާމްދީނުގެ އަޞްލުތަކާއި އެއްގޮތްވާ ގޮތުގެމަތީން ކަމުގަވެ.\nމީގެ އިތުރުން މި ޤާނޫނުގެ ދެވަނަ ބާބުގައި ހަމަހަމަކަމާއި ތަފާތުނުކުރުމުގެ އުޞޫލުތައްވަނީ ބަޔާންކޮށްފައެވެ.\nއެހެންވީމާ ވަކި ޖިންސަކަށްވީތީ ތަފާތު ކުރުމެއްނެތި ޤާނޫނުގައި ބުނާ "ޖެންޑަރ"، މި ލަފްޒަކީ ރައްކާތެރިކަން ލިބިގެންވާ ސިފަކަމަށް ބުނެފައިވެއެވެ.\nހަމަ މިގޮތަށް ޤާނޫނުގެ 8 ވަނަ މާއްދާ އެކަށައެޅިފައިވަނީ ހަމަހަމަކަން ގެއްލިފައިވާ ނިޒާމެއްގެ ސަބަބުން ކުރިމަތިވާ ނިޒާމީ ތަފާތުކުރުން ބަޔާންކޮށްދިނުމަށެވެ. އަދި މާއްދާ (ހ) ގައި ހަމަހަމަކަން ގެއްލިފައިވާ ނިޒާމު ކަމަށް ބަޔާންކޮށްފައިވާ ސިފަތަކަކީ ދިވެހި ޖުމްހޫރިއްޔާގެ ޤާނޫނު އަސާސީން ތަފާތުކުރުން މަނާކުރާ ސިފަތަކެވެ.\nމިހެން މިކަން އޮތްއިރު ޤާނޫނުގެ3ވަނަ މާއްދާ ޚިޔާރު ކުރެވިފައިވަނީ އަންހެނަކަށްވީތީ ކުރާ ކަމަށްބުނާ އަނިޔާ ހުއްޓުވުމަށެވެ. ފިރިހެނަކަށް އެ ޙައްޤު އޮތީ ޤާނޫނުގެ ފުރަތަމަ ބާބާއި ދެވަނަ ބާބުގައި އަންހެނަކަށްވެސް އެ ހައްޤު އޮންނަ މިންވަރަށެވެ. ވީއިރު ފިރިހެނަކަށްވީތީ ވަކި ބާބެއްނެތި އަންހެނަކަށްވީތީ ބާބެއް އޮތުމުގެ ވާހަކަ ދެއްކޭނެއެވެ. އެހެނީ މުޖުތަމަޢުގައި އަންހެނަކަށް އަނިޔާއެއް ލިބޭނަމަ އެއީ ފިރިހެނެއްގެ ފަރާތުން އެކަނި ލިބޭ އަނިޔާއަކަށް ނުވަތަ ތަފާތުކުރުމަކަށް ކިޔޭނެ ޙާލަތުތަކެއް އޮންނަވާނެތީއެވެ. ސަބަބަކީ ގިނަ ފަހަރަށް އެއިން ޙާލަތެއްގައި އަނިޔާ ލިބެނީ އަންހެނަކަށް ކަމަށްވާނަމަ އެކަމުގެ ތުހުމަތު އޮންނަނީ ފިރިހެނެއްގެ ބޮލުގައި އެޅިފައި ކަމަށް ވުމެވެ. އަދި ފިރިހެނެކަށް އަންހެނެއްގެ ފަރާތުން އަނިޔާއެއް ލިބޭނަމަ އެކަމުގައިވެސް އޮންނަ ގޮތަކީ އެ ފިރިހެނަކީ ކޮންމެވެސް ތަފާތު ކުރުމެއް ނުވަތަ އަނިޔާވެރިކަމެއް ގެންގުޅެގެން އަނިޔާ ލިބުނު މީހެއް ކަމުގައި ބުނުމެވެ.\nމިއީ ޢާންމު މުޖުތަމަޢުގެ ވިސްނުމެވެ. ވުމާއިއެކު ޤާނޫނީ ހިޔަލެއްގައި ޢާންމު މުޖުތަމަޢު އޮތުމުގެ މުހިންމުކަން ވަނީ ބޮޑުވެފައެވެ. އަދި ލިޔުންތެރީންނާއި ލިޔުންތެރިން ލައްވާ ލިޔުއްވާ ފަރާތްތައްވެސް ހޭލުންތެރިވެ ޤާނޫނުގެ ތަރަހައިގެ ތެރެއަށް ނަޒަރު ހިންގައިލަން ޖެހޭނެއެވެ.\nނަމަވެސް ފެންނަނީ އެހެން މަންޒަރެކެވެ. މީހަކާއި ދިމާއަށް އިނގިލި ދިއްކޮށްލާހިތްވާލެއް ބޮޑުކަމެވެ. ޚާއްޞަކޮށް އެމީހަކީ ސިޔާސީ ގޮތުން ކުފޫ ހަމަވެފައިވާ ޝަޚްޞިއްޔަތެއްނަމަ އެކަން އަދި މާބޮޑެވެ.\nމިހާރު ދެކެވޭ އެއްވާހަކައަކީ ރައްޔިތުންގެ މަޖިލީހުގެ ޢިއްޒަތެރި މެމްބަރަކު އޭނާގެ ކުރީގެ އަނބިމީހާއަށް އަނިޔާކުރިކަމަށް ކުރެވުނު ތުހުމަތުތަކެވެ. ޕްރޮސެކިއުޓަރ ޖެނެރަލްގެ އޮފީހުންވަނީ އެ މެމްބަރު ހައްޔަރު ކުރުމުގެ އަމުރެއް ހޯދުމަށް ފުލުހުން ދިން ލަފާގެމަތީން ހުށަހަޅައިފައެވެ. ފުލުހުންގެ ފަރާތުން އެކަމާގުޅޭ އެއްވެސް ވާހަކައެއް މީޑިއާއާއި ހިސާބަކަށް ގެނެސްފައެއް ނުވެއެވެ.\nކަމެއްގެ ތުހުމަތު އައުމާއިއެކު ޢާންމު މުޖުތަމަޢާއި ބައެއް މީޑިއާތަކުން ޙުކުމްތައް ނެރެންފަށައެވެ. އަދި އެފަދަ ތުހުމަތަކާއި ގުޅިގެން ޙައްޤުތައް ޙިމާޔަތްކުރާ މީހެއްގެ ޚިޔާލާއި ކަން އޮންނާންވީ ގޮތް ބުނުމުން ޙައްޤުތަކަށް ވަކާލާތު ކުރާކަމަށް ބުނެ އަނެކާގެ ޙައްޤުތަކުގެ މައްޗަށް އިނގިލި ދިއްކުރާން ފެށެއެވެ. އަދި މިކަމަށް ބާރު ދިނުމަށްޓަކައި ތުހުމަތުކުރާ ފަރާތުން ހަމްދަރުދީ ހޯދާނެ ގޮތްތައް އެކި ސިފަ ސިފައިގާ ނެރޭތަން ފެނެއެވެ. އެކަމުގެ ނަތީޖާވެސް އެމީހުނަށް ފެންނަނީ ރަނގަޅަށެވެ.\nތުހުމަތު ކުރެވިގެންދިޔަ މި ގެވެށި އަނިޔާގެ މައްސަލައިގާ އަނިޔާ ލިބުނުކަމަށްބުނާ އަންހެނަކު ތަފާތު ބަޔާންތައް އޮންލައިން ނޫސްމީޑިއާތަކަށް ދީފައިވާކަމަށް ދޭހަވާ ޚަބަރުތައް ވަނީ ލިޔެފައެވެ. ނަމަވެސް އެއިން އެއްވެސް ބަޔާނެއް ދިން ގޮތަކާއި ދިން ވަގުތެއް ބުނެދީފައެއް ނުވެއެވެ. މަޞްދަރުގެ އަސާސެއް ނުދައްކައެވެ. އެހެން ނަމަވެސް ފުލުހުންގެ ފެމިލީ އެންޑް ޗައިލްޑް ޕްރޮޓެކްޝަން ޔުނިޓަށް އެބޭފުޅަކު ވަޑައިގެން ބަޔާން ދެއްވިކަން ވަރަށްގިނަ އައުޓްލެޓްތަކުންވަނީ ޝާއިޢު ކޮށްފައެވެ. އަދި އަނިޔާ ލިބުނު އަންހެންމީހާ ދީފައިވާ ކަމަށްބުނާ ޝާއިޢުކޮށްފައިވާ ބަޔާންތަކުގައި ސަރުކާރުގެ ޞިއްޙީ މަރުކަޒުން ފަރުވާ ހޯދީ މެމްބަރު ދިން އަނިޔާއިން ކަމަށް ބުނެފައެއް ނުވެއެވެ. ނަމަވެސް ތުހުމަތުތަކެއް ކުރެވިފައިވާތީ އެއީ މެމްބަރު ދިން އަނިޔާއެއްކަމަށް ނޫސްތަކުންނާއި އެހެނިހެން ދިމަދިމާއިން މިހާރުވެސް ވަނީ ކަނޑައަޅައި ނިންމައިފައެވެ. ނަމަވެސް އޭގެ ފަހަތުން ބުނެފައިވަނީ "ތުހުމަތު ކުރެވިފައިވާ" ގެވެށި އަނިޔާ ކަމުގައެވެ.\nރައްޔިތުންގެ މަޖިލީހުގެ ކެނދިކުޅުދޫ ދާއިރާގެ މެމްބަރު އަޙުމަދު ޢީސާ އެނާގެ ކުރީގެ އަނބިމީހާ އަސްރާ ނަސީމަށް އަނިޔާކޮށް އަދި އުސް އިމާރާތެއްގެ ބެލްކަނީން ދަރިފުޅު އެއްލައިލާނެކަމަށް ބުނިކަމުގެ ތުހުމަތާއި އެކު މުޅި ސޯޝަލް މީޑިއާ ހެލިފެލިވެގަތީ އަނިޔާވެރިކަމާއި ދެކޮޅަށް ކަމަށް ބެލެވިދާނެތޯއެވެ؟ ނުވަތަ ވަގުތުން އެ ތުހުމަތުކުރެވޭ މީހަކު ކުށްވެރިކޮށް އެމީހެއްގެ އަބުރު ގެއްލޭނެ ލަދުވެތި ސިފަތަކެއް ދައްކަންކަމަށް ބުނެވިދާނެތޯއެވެ؟\nކޮންމެއަކަސް ޚިޔާލު ފާޅުކުރުމުގެ މިނިވަންކަމަކީ ދިވެހި ކޮންމެ ރައްޔިތަކަށްއޮތް ޙައްޤެކެވެ. ނަމަވެސް މީހެއްގެ މައްޗަށް ކުރެވޭ ތުހުމަތަކަށް އެމީހަކަށް ކުށްވެރިއެއްގެ ދަރަޖައިން ނިޔާ އިއްވުމުގެ ޙައްޤު ޝަރީޢަތަކުން މެނުވީ ލިބިގެނެއް ނުވެއެވެ. ހޭލުންތެރި މުޖުތަމަޢަކަށް 21 ވަނަ ޤަރުނުގައި ދިވެހި ރާއްޖެ ދަތުރު ފަށައިފައިވާއިރު މިފަދަ ކަންކަން މިގޮތަށް މުޖުތަމަޢުގެ ތެރޭގައި އޮތުމަކީ ހިތާމަހުރި ކަމެކެވެ.\nމެމްބަރު ޢީސާގެ މައްޗަށް ކުރެވިފައިވާ ތުހުމަތުތަކާއި މީޑިއާ ރިޕޯޓުތައް ޢީސާއާއި ދެކޮޅަށް ހުރިއިރު މުޅި ސޯޝަލް މީޑިއާވެސް ގޮވަމުންދަނީ ޢީސާ ހައްޔަރު ކުރުމަށާއި މަޤާމުން އިސްތިޢުފާ ދިނުމަށެވެ. އަދި މި މައްސަލައިގެ ޤާނޫނީ ޙުއްޖަތެއް ދެއްކި މީހަކާއި މެދުވެސް މީޑިއާތައް ހިތްހަމަ ނުޖެހި މައްސަލައިގެ ފޯކަސް އެހެން ޝަޚްޞިއްޔަތެއްގެ އަގު ވައްޓައިލުމަށް މަސައްކަތް ކުރާތަން މިދަނީ ފެންނަމުންނެވެ.\nމިހާރު ކެނދިކުޅުދޫ ދާއިރާގެ މެމްބަރު އެވަނީ ރައްޔިތުންގެ މަޖިލީހުގައި އޭނާ ތަމްސީލުކުރައްވާ އިޖުތިމާޢީ ކޮމިޓީން އިސްތިޢުފާ ދެއްވައިފައެވެ. އަޙުމަދު ޢީސާއަކީ އެ ކޮމިޓީގެ މުޤައްރިރެވެ. އިސްތިޢުފާ ދެއްވިކަން ހާމަކުރައްވައި މަޖިލީހުގެ ސިއްކަ ޖަހައިފައިވާ ބަޔާނެއްގައި ވިދާޅުވެފައިވަނީ އޭނާގެ މައްޗަށް ކުރެވޭ ތުހުމަތުތަކަށް އިންކާރު ކުރައްވާ ކަމުގައެވެ. އަދި ފުލުހުންނަށް އިތުބާރު ކުރައްވާ ކަމަށާއި އޭނާގެ މައްޗަށް ކުރެވޭ ތުހުމަތުތަކުގެ ތަޙުޤީޤެއް ކުރިއަށްދާތީ އެކަމަށް އެއްބާރުލުންވެސް ދެއްވަމުން ގެންދަވާ ކަމަށް ވިދާޅުވެފައެވެ. އެތަހުޤީޤު ހިންގާ ހުރިހާ މުއައްސަސާއަކަށް އެއްބާރުލުން ދެއްވާނެކަމަށްވެސް ވިދާޅުވެފައެވެ.\nޢީސާގެ މައްޗަށް ކުރެވެމުންދާ ތުހުމަތު ކުރެވެމުންދާ ތުހުމަތުގެ މައްސަލަ ހޫނުވަމުން ދަނިކޮށް ރައްޔިތުންގެ މަޖިލީހުގެ ކުރީގެ ރައީސް އަދި މާމިނގިލީދާއިރާގެ ޢިއްޒަތްތެރި މެމްބަރު އޮނަރަބަލް ޤާސިމް އިބްރާހީމް މަޖިލީހުގެ ވަޓްސްއެޕް ގުރޫޕަކަށް ފޮނުއްވި މެސެޖެއް ސޯޝަލް މީޑިއާއާއި މެއިން ސްޓްރީމް މީޑިއާތަކަށް ވަނީ ލީކުވެފައެވެ. ޢާންމު މަދަނީ ގުރޫޕަކަށް ނޫނެވެ. ޤާނޫނީ ޝަޚްޞަކަށް ޤާނޫނީ އިރުޝާދެއް ދެއްވުމުގެ މަޤުޞަދުގައި ފޮނުއްވެވި މިމެސެޖް މީޑިއާތަކާއި ހިސާބަށް ފޯރުކޮށްދޭނީ ހަމަ ގައިމުވެސް އެ މަޖިލީހުގެ މެމްބަރެއްކަން ޔަޤީނެވެ. އެފަދަ އިތުބާރެއް ނެތް ބަޔަކު މެމްބަރުންގެ ގޮތުގައި ތިބޭ ކަމީވެސް ޙައިރާންވާން ޖެހޭވަރުގެ ކަމެކެވެ. އެކަމަކު އެކަން އޮތީވެސް ރައްޔިތުންގެ އަތްމަތީގައެވެ.\nޤާސިމްގެ މެސެޖުގައި ޤާސިމް ދައްކަވައިފައިވާ ވާހަކަފުޅުގައިވާ ޤާނޫނީ އެއްވެސް ނުކުތާއެއް ފާހަގަނުކޮށް މީޑިއާތަކުން ޤާސިމްގެ އަބުރު ކަތިލަން ހިފައިފައިވާތީ ފެނެއެވެ. ނަމަވެސް ފެނުނީ އެންމެ ޖުމްލައެކެވެ. އަންހެނަކު ކޮންމެފަދަ ދޮގެއްވެސް ހަދައިފާނެކަމަށް ލިޔުއްވައިފައިވާ ޖުމްލަ އެކަންޏެވެ. ނަމަވެސް ފިރިހެނަކު ދޮގު ނުހަދާނެއޭ ބުނެފައި ނުވާ މިމެސެޖުގެ މައިގަނޑު މަޞްދަރަށް ބަލައިލައިފައި ނުވާކަން ފާހަގަ ކުރެވެއެވެ.\nމިމެސެޖުގައި ޤާސިމް ލިޔުއްވައިފައިވާ ލިޔުމަށްބަލާއިރު ގެވެށި އަނިޔާގެ ޤާނޫނަށް ރިޢާޔަތްކުރުމަށް އިރުޝާދު ދެއްވައިފައިވެއެވެ. ހަމަ އެއާއިއެކު އިންޞާފުން ތަޙުޤީޤު ކުރުމަށް ލަފާ ދެއްވައިފައިވެއެވެ. މިއީ ޤާނޫނީ ޝަޚްޞެއްގެ މެދުގައި ވާހަކަ ދެކެވޭނެ ގޮތެވެ. އެ މެސެޖަކީ ނިޔާއެއް ނޫނެވެ. އިރުޝާދާއި މަޢުނަވީ ބަޙުސެވެ.\nނަމަވެސް އެ މެސެޖް ޢާންމުކުރެއްވި މެމްބަރަކު އެކަން ކުރައްވައިފައި އެވަނީ ކޮންމެވެސް މަޞްލަޙަތެއް އޮވެގެން ކަމަށް ބުނެވިއްޖެނަމަ އެކަން މުޖުތަމަޢުން ނުވަތަ ސޯޝަލް މީޑިއާއާއި އެހެނިހެން މީޑިއާތަކުން މިނެކިރާނީ ކިހިނެއްތޯއެވެ؟ އަޅުގަނޑު ކުށްވެރިކޮށް އަޅުގަނޑަަށް ނިޔާ އިއްވަން ފަށްޓަވާނީތޯއެވެ؟\nމި މެސެޖުގައި ވަކި ގޮތަކަށް ކަމެއް ކުރާކަށް ޤާސިމް ވިދާޅުވެފައެއް ނުވެއެވެ. އެމަނިކުފާނު ދެކިވަޑައިގަންނަވާ ގޮތެއް ހާމަކުރައްވައިފައިވަނީއެވެ. މެމްބަރު އެކަމާމެދު ދެކިވަޑައިގަންނަވާ ގޮތެއް ހާމަކުރެއްވުމަކީ އެ މެމްބަރެއްގެ އަތްޕުޅުމަތީގައި އޮތް ކަމެކެވެ. ނަމަވެސް ޢާންމު މުޖުތަމަޢުގެ ތެރެއަށް އެފަދަ ޤާނޫނީ ޝަޚްޞެއްގެ އިރުޝާދީ ބަޙުސެއް ވިސްނުމަކާއި ނުލައި ބޭޒާރުކުރުމަކީ ކޮންފަދަ ނުރައްކާތެރިކަމެއްތޯ ސުވާލުކޮށްލާނެ މީހަކު ނެތެވެ.\nގެވެށި އަނިޔާގެ ޤާނޫނަނަށް ބަލާއިރު އެ ޤާނޫނުގެ6ވަނަ ބައިގާ ފުލުހުންނާއި ޞިއްޙީ އަދި އިޖުތިމާޢީ ޚިދުމަތްދޭ ފަރާތްތަކުގެ ދައުރު ވަރަށް ތަފްޞީލިކޮށް ބުނެދީފައިވެއެވެ. އަނިޔާގެ ޝިކާރައަކަށްވާ މީހާއާއި އަނިޔާގެ ޝިކާރަވެރިއާއާއި ދެމެދު އިންޞާފުކުރުން އޮތީ ބަޔާން ކުރެވިފައިވާ އިދާރާތަކުގެ އެއްބާރުލުމާއި އެކު ހިންގޭ ތަޙުޤީޤަކަށްފަހު ކުރެވޭ ޝަރީއަތެއްގައެވެ. ފަހަރެއްގައިވެސް ތުހުމަތެއްކުރާ ވަގުތުން ނިޔާ އިއްވަން މުޖުތަމަޢު ތެދުވެގެން ނުވާނެއެވެ.\nކަމުގެ ޙަޤީޤަތް އޮތް ގޮތެއް އެނގެންދެން އެކަން ބެލުމަށް ބާރު އެޅުމަކީ މުޖުތަމަޢުގެ ޒިންމާއެކެވެ. އަދި އެގޮތަށް މުޖުތަމަޢުން ބާރު އަޅަން ޖެހެނީ ނިޒާމުން ދޫވެ އަނިޔާވެރިކަން އިތުރުވާން ފެށުމުންކަން އެންމެންވެސް ޤަބޫލު ކުރާނެއެވެ. އެހެންވީމާ ދެފަރާތުގެ މަޞްލަޙަތަކީވެސް އިޙުތިރާމް ލިބިގެންވާ ކަމަކަށްވުމުން އެކަން ޙިމާޔަތް ކުރުމަކީ ކޮންމެ ފަރުދެއްގެވެސް ވާޖިބެކެވެ. ޒިންމާއެކެވެ.\nVarah rangalhu vaahakaeh


Covid Test Lasve, Kujjeh Ge Gunavaneh Nagan Jehumugai IGMH Ge Ihumaal? - Vaguthu\nކޮވިޑް ޓެސްޓް ލަސްވެ، ކުއްޖެއްގެ ގުނަވަނެއް ނަގަން ޖެހުމުގައި އައިޖީއެމްއެޗްގެ އިހުމާލު!؟\nމުޅި ދުނިޔޭގައި ހަލުވިކަމާއި އެކު ފެތުރެމުން އައި ކޮވިޑް-19 ރާއްޖޭގައި ވެސް ފެތުރި، ސިއްހީ ދާއިރާގެ ބޮޑު އަމާޒެއް ވަނީ ކޮވިޑް-19 އާއި ގުޅުން ހުރި ކަންކަމަށް ހުއްޓިފައެވެ.\nއެހެންނަމަވެސް އެހެނިހެން ބަލިތަކަށް ދޭން ޖެހޭ ފަރުވާ އެއްވެސް އުނިކަމަކާއި ނުލާ ލިބޭނެކަމަށް ސަރުކާރުގެ ކަމާއި ބެހޭ ފަރާތްތަކުން ވިދާޅުވި ނަމަވެސް ފާއިތުވި ދުވަސްތަކުގައި ހޮސްޕިޓަލްތަކަށް އިހުމާލުވެރިވާކަމަށް ދަނީ ތުހުމަތުކުރަމުންނެވެ.\nއެގޮތުން މި ހަފްތާގެ ތެރޭގައި ވަނީ އިންދިރާ ގާނދީ މެމޯރިއަލް ހޮސްޕިޓަލް އައިޖީއެމްއެޗަށް ބަލިވެގެން ގެންދިޔަ ކުޑަ ކުއްޖެއްގެ އެމަރޖެންސީ ސަރޖަރިއެއް ނުހަދާ ލަސްވުމުން، ލިބުނު އަނިޔާތަކުގެ ސަބަބުން އެތެރެހަށީގެ މުހިންމު ގުނަވަނެއް ނަގާލަން ޖެހިފައެވެ.\nއެ ކުޑަ ކުއްޖާގެ ބައްޕަ މަޝްހޫރު އެތުލީޓް ހުސެއިން ހަލީމް (ކުޑަހުސެއިން) އޭނާގެ ފޭސްބުކްގައި ކުރި ޕޯސްޓެއްގައި ވަނީ ކޮންމެ ހަފްތާއަކު އައިޖީއެމްއެޗްގައި ހިނގާ ކޮންމެވެސް ނޭދޭކަމެއްގެ ވާހަކަ ދެކެވޭކަމަށެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް އާއި ހެލްތް މިނިސްޓަރ އަބްދުﷲ އަމީން އަދި ކަމާއި ބެހޭ އެހެން ފަރާތްތައް ޓެގްކޮށް ކޮށްފައިވާ އެ ޕޯސްޓްގައި ވަނީ ހޮސްޕިޓަލުގެ އިހުމާލުން އޭނާގެ ދަރިފުޅަށް ބޮޑު ގެއްލުންތަކެއްވެފައިވާ ކަމަށާ، އޭނާގެ މުޅި ހަޔާތް ހަލާކުވެފައިވާކަމަށެވެ.\nއިއްޔެ ކުރި އެ ޕޯސްޓްގައި ވަނީ މީގެ5ވަރަކަށް ދުވަސް ކުރިން އޭނާގެ ފިރިހެން ދަރިފުޅު ހޮސްޕިޓަލަށް ގެންދިޔައީ އިމަރޖަންސީ ސާޖަރީއެއް ހަދަން ކަމަށެވެ. އަދި ސާޖަރީ ނުހަދާ ލަސްވުމުގެ އޭނާގެ ގުނަވަނެއް ނަގަން ޖެހުނު ކަމަށް ވެސް ބުނެފައިވެއެވެ.\nހުސެއިން ބުނީ އޭނާގެ ދަރިފުޅު އެމަޖެންސީގައި ހޮސްޕިޓަލަށް ގެންދިއުމުން އެ ކުޑަކުއްޖާއަށް ފަރުވާ ދިނީ ޑރ.މުބީން ނަމަކަށް ކިޔާ ޖޫނިޔަރ ޑޮކްޓަރެއްކަމަށެވެ.\nއެ ޑޮކްޓަރ އޭނގެ ދަރިފުޅަށް ތަދުކަނޑުވާ ބޭހާއި އެންޓިބައޮޓިކް ދިނުމަށް ފަހު ފޮނުވާލީ ކަމަށާ، އެ ޑޮކްޓަރު އޭނާގެ ސީނިއަރ ޑޮކްޓަރުންނާއި ގުޅާފައި ނަމަވެސް މަޝްްވަރާކުރަން ޖެހޭނެ ކަމަށް ޤަބޫލުކުރާކަމަށް ހުސެއިން ބުނެއެވެ. ހުސެއިންގެ ދަރިފުޅަށް ދިމާވެފައިވާ ހާލަތު ޔަޤީން ނުވާނަމަ އެ ވާހަކަ އަންގަންވާނެ ކަމަށް ހުސައިން ބުނެއެވެ. ނަމަވެސް ހާސްވާން ޖެހޭ އެއްވެސް ކަމެއް ނެތް ކަމަށް ޑޮކްޓަރު ބުނެފައިވާކަން ހުސެއިން ފާހަގަކުރެއެވެ.\n"އަހަންނަށް ދަރިފުޅުގެ ގުނަވަން ސަލާމަތްކުރެވުނީސް. ދެ ދުވަސްފަހުން ދަރިފުޅަށް ބޮޑުވަރުވި. ދެ ވަނަ ފަހަރު ޑޮކްޓަރަށް ގެންދިޔައީމަ ބުނީ ސްކޭނެއް ހަދަން. އެކަމަކު ސްކޭން ހެދޭނީ ކޮވިޑް-19 ޓެސްޓް ހަދާފައޭ ބުނީ. އޭރު ދަރިފުޅުގެ ހުންވެސް ހުރި. ސްކޭނެއް ހެދުނީ5ވަނަ ދުވަހު. އޭރު ވަނީ ދާއިމީ ގެއްލުމެއް ވެފައި" ހުސެއިންގެ ޕޯސްޓްގައިވެއެވެ.\nއެ ޕޯސްޓްގައި އަނިޔާވީ ކޮން ގުނަވަނަކަށް ކަމެއް އަދި ދިމާވީ ކޮންކަހަލަ ބަލިމަޑުކަމެއް ކަމެއް ބަޔާންކޮށްފައެވެ. "ވަގުތު" އިން ގުޅުމުން ހުސެއިން ބުނީ އެ ހާދިސާގެ މައުލޫމާތު އިތުރަށް ހިއްސާކުރަން ބޭނުން ނުވާކަމަށެވެ.\nހުސެއިން ވަނީ މިފަދަ އިހުމާލަކުން އިތުރު އެއްވެސް ކުޑަކުއްޖަކަށް ނޫނީ އެހެން އިންސާނަކަށް އަނިޔާވާން ބޭނުން ނުވާކަމަށް ބުނެފައެވެ. އަދި މިއީ އިހުމާލުގެ އަަމަލެއްކަމަށް ސިފަކޮށް ޕީޖީ ހުސެއިން ޝަމީމްގެ އެހީތެރިކަމަށް ވަނީ އެދިފައެވެ. ހުސެއިން ވަނީ މިމައްސަލައިގައި ދައުވާ ކުރާނެ ކަމަށް ވެސް ބުނެފައެވެ.\nމި މައްސަލަ އާއި ގުޅިގެން އައިޖީއެމްއެޗުން ރަސްމީ ސިފައެއްގައި އެއްވެސް މައުލޫމާތެއް ހާމައެއް ނުކުރެެއެވެ.\nފަހަކަށް އައިސް އަނެއްކާވެސް އައިޖީއެމްއެޗްގެ އިހްމާލުން ބައެއް މީހުންގެ ފުރާނަ ގެއްލޭ ހިސާބަށް ކަންކަން ގޮސްފައިވާ ކަމުގެ ޝަކުވާތައް ވަނީ އިތުރުވެފައެވެ.\nޖޫން 3, 2020 11:33\nއެތެރެ ހަށިގެ ގުނަވަނެއް ދުޅަވަމުން އަންނަކަން ކިހިނަކުންބާ ސްކޭން ކުރުމުގެ ކުރިން ޕޭޝަންތުގެ ބެލެނިވެރިންނަށް އެނގުނީ؟\nއަދި އެއްފަހަރު އާޓިކަލް ކިޔާބަ\nޖޫން 3, 2020 11:35\nމިއީތަ މަޝްހޫރުކުރި އަމީނުގެ ހަދާނުން ނުފޮހެވޭ ބުރަ މަސައްކަތަކީ! ދެތިކި ޕީ\nޖޫން 3, 2020 11:37\nރާއްޖޭގެ ޞިއްޙީނިޒާމު ދުވަހަކުވެސް އިހުމާލުން ސަލާމަތެއް ނުވާނެ. ބޮލުން ނައްޓާލާ އުޞޫލުން ޑޮކްޓަރުން ވެސް އެތަންތާންގެ ހިންގުންތެރިންވެސް ކަންކަން ރާވާފަ ހުންނަނީ. ބައްޔެއް ވެގެން ދިޔައިމަ ބަލަި ދެނެގަންނަން މަސައްކަތްކުރުމުގެ ބަދަލުގައި ބޭސް ދެނީ. ނަތީޖާ އަކަށް ވަނީ މިފަދަ ކަންކަން ހިނގާ ރައްޔިތު މީހާ ގަނަތެޅެން ޖެހުން. ރައްޓެހިންނާއި ސިޔާސީ މީހުން ބޭރުގެ ބޮޑެތި ހޮސްޕިޓަލްތަކުން ޚިދުމަތްލިބޭތީ މިރާއްޖޭގެ ކަންކަން ހައްލެއް ނުވާނެ ނުވެސް ކުރެވޭ! ރައްޔިތުން ގުނބޯހައްދާފަ ސިޔާސީ މީހާ މުއްސަނދިވުން.\nޖޫން 3, 2020 11:55\nއިއްޔެ ސަން ގަ އޮތީ ބައްޕައެއް ފަރުވާދިނުމަށް ބޭނުންވާ މުހިންމު ޓެސްޓެއް ތިޔަ ހޮސްޕޓަލުން ނުހެދިއުޅެނިކޮށް ބައްޕަ ނިޔާވި ވާހަކަ. މިއަދު އަނެއްކާ އަނެއް ހާދިސާ. ހަމަ ފުލުފުލުން އިހުމާލުގެ ވާހަކަ. ވިސްނާލީމަ ކޮންމެ ބޭފުޅަކަށްވެސް އެނގޭނެ ކޮންމެވެސް ކަމެއް އެބަ ދޯހަޅި ވަމުން ދާކަން! އިންސާނީ ކަރާމަތަށްޓަކައި ނަމަވެސް ކަމާއި ބެހޭ ފަރާތްތަކުން މިކަންކަމާއިމެދު އަޅަންޖެހޭ ހަރުދަނާ ފިޔަވަޅުތައް އަޅުއްވާ!\nޖޫން 3, 2020 12:31\nޖޫން 3, 2020 13:29\nހުސެންގެ ވާހަކައަށް ފުރިހަމައަށް ތާޢީދުކުރަން!\nމީގެ ކުރިން އަޅުގަނޑުވެސް ޤަބޫލެއް ނުކުރަން ރައްޔިތުން ކޮވިޑް ކަންތާކާއި ގުޅިގެން އިންތިޒާމެއް ނެތޭކިޔައިގެން ދައްކާވާހަތަކެއް އެކަމު މިހާރު އެކަން މިވަނީ ސީދާ ތަޖުރިބާ ކުރެވި ޤަބޫލުކުރަން މަޖުބޫރުވެފައި!\nމީގެ2ރެއަކު ކުރިން (1 ޖޫން 2020 ގެ ދަންވަރު) އަޅުގަނޑުވެސް ތިމާގެ މީހަކު ކޮވިޑާ ގުޅުން ނެތް ޢާއްމު ބައްޔެއްގައި ހާލުދެރަވެގެން އެޗް.ޕީ.އޭގެ އެމެޖެންސީ ނަންބަރަށް ގުޅީމ އެމީހުން ބުނި ގޮތަށް އައިޖީއެމްއެޗަށް ދިއުމަށް އެމްބިޔުލަންސްއަށް ގުޅިން.\n112 އާއި އެމްބިޔުލެންސްގައި އައި ދެ މީހާ ކަންތައް ކުރީ ވަރަށް ފަރުވާކުޑަކޮށް ކަން ފާހަގަކުރަން. ބަލިމީހާ އެމްބިޔުލެންސަށް އެރުވުމުގައިވެސް އެހީތެރިވާން ފަސްޖެހި އަމިއްލަޔަށް އެރުވޭނެ ދޯއޭކިޔާފަ އެއްވެސް އެީތެރިކަމެއް ނުވެ ދިޔައީ ދުރަށް.\nމިބުނާ މީހާއަކީ ދިގު ހިކި އަދި އައިނެއް އަޅައި ތުބިޅި ލާފައި ހުރިމީހެއް!\nޕޭޝަންޓް އެމްބިޔުލަންސް ބާވާއްފައި އޮތީ އެއްވެސް ރައްކާތެރި ގޮތަކަށް ނޫން، އެމްބިޔުލެންސް ދުއްވިއރު އެއްވެސް ބެލުމެއްނެތި އެމްބިޔުލަންސް ކުއްިލިއަކަށް އަނބުރާލުމުގެ ސަބަބުން ބަލިމީހާ ނުހިފެހެއްޓިގެން ވެއްޓި ބޮޑު އަނިޔާއެއް ނުވީ ހަމަ އަހަރެންގެ ސަބަބުން.\nއެމްބިޔުލަންސްގެ ދޮރުހުޅޫވާޅަދިނުން ފިޔަވައި އެމީހަކު ކޮށްދިން އެއްވެސް ކަމެއް އަދި ދިން އިރުުޝާދެއް ނެތް!\nކޮވިޑާއި ގުޅުން ހުރިތޯ ނެތްތޯ ބެލުމަށް އެކުރި ސުވާލުތަކާ5ފަހަރު ކުރިމަތި ލާންޖެހުމުން ވެސް އޯކޭ ވެގެން ހުރީ އެއީ އުޞޫލެއް ކަމަށް ބަލައިގެން.\nބަލިމީހާ މަގުމަތީގައި ރޮއިހޭރޭއިރުވެސް އެސުވާލުތަށް މަގުމަތީގައި ބަލިމީހާ ބަހައްޓައިގެން މިބުނާ އެމްބިޔުލަންސްގެ ސޮރު ކުރިކުރުމަކީ ޤަބޫލުކުރެވޭނެ ކަމެއް ނޫން! މިކަމަށްވެސް5ވަރަކަށް މިނެޓްވި ހޭދަވި!\nއެހީތެރިވާން އައި އެބޭފުޅާ ހުރީ ފުރިހަމަ ރައްކާތެރިކަމުގެ ހެދުމުގަ. ބަލިމީހާ ތެޅިބާލަނީ ތަދުވާތީ މަގުމަތީގަ. މިކަލޭގަ ހަމަ ސުވާލަކަށްފަހު ސުވާލެއްގައި! މީހަކު ހޭބައްޔެއް ނުވާނެތަ!\nއެޗްޕީއޭ އަށް އެމެޖެންސީވެގެން ގުޅި ވަގުތުވެސް ބުނި މިހާރުވާނީ ތިމައުލޫމާތު އައިޖީއެމްއެޗްގެ ކަމާބެހޭ ފަރާތަށް ދީފައޭ.. އެވަރުންވެސް މީ ވީވަރަކީ....؟؟؟؟\nފެންނަނީ މިމީހުންގެ ތެރޭގައި އެއްވެސް އިންތިޒާމެއް ނެތްތަނާއި ފަރުވާކުޑަކަމާއި ކޯޑިނޭޝަނެއްތަން، އެމީހަކާ އެމީހަކު ހާސްވެގެން އެގޮތް މިގޮތަކަށް ތެޅިބާލާތަން.\nމިމީހުންގެ ފަރުވާކުޑަކަމުން ދިމާވާމެޑިކަލް ނެގްލިޖެންސްގެ މައްސަލަތައް ކޯޓުތަކަށް ހުށަހަޅަންވީ..\nމިމީހުންނަކީ ބޮޑު ޒިންމާއެއް މަތިކުރެވިފައިވާ ބައެއް، ހިތަށް އެރިގޮތަކަށް ކަންތައް ކުރެވޭނެ ކަމަށް ހީވެފައި ތިބެނީ މެޑިކަލް ނެގްލިޖެންސްގެ ކޭސް ކުރާލެއް މަދުވީމަ..!\nމިފަދަ މައްސަލަތައް ދިމާވާ ފަރާތްތަކުން މިކަމުގައި ޢަމަލުކުރާގޮތުން މިކަން ރަނގަޅު ކުރެވޭނީ، މުވައްސަސާތައް ޒިންމާދާރުކުރެވިގެން ނޫނީ މިފަދަ ކަންކަމަށް ޙައްލެއް ނުގެނެވޭނެ.\nތިފަދަ ވަރަށްދެރަ ހާދިސާތައް އެބަދިމާވޭ ހޮސްޕިޓަލަށްދާ ބަލިމީހުނަށް ފަރުވާދިނުމުގައި އިންތިޒާމުތަށް ހުރިގޮތުން، އަހަރެންގެ އާއިލީމީހަކު ދާދިފަހުން ޖެހުނުބައްޔަކީ ކުޑަކޮށް ހަށިގަނޑުގެ އެއްފަޅީގައި ބާރުދަށްވެފަ ވާހަކަދައްކަން އުނދަގޫވީ، ބަލިމީހާ ފުރަތަމައަށްގެންދިޔައީ ފުލޫކުލިނިކަށް، އެތަނުން ޑރ.ތުހުމަތުކުރީ ސްޓްރޯކެއްކަމަށް ދެން ބްރެއިން ސްކޭނެއްހަދަން އެޑްވައިސްކޮށް އިމޭޖެންސީކޮށްލިޔެފަ ފޮނުވީ އައިޖީއެމްއެޗަށް ނަމަވެސް އެހޮސްޕިޓަލުންއެންގީ އެދުވަހު ސްކޭނެއްނެހެދޭނެޔޭ ފުރަތަމަ ކޮވިޑަށް ޓެސްޓްހަދައިގެން ނަތީޖާ ލިބުމުގެކުރިން ކިޔާފަ ކޮވިޑް ސާމްޕަލް ނަގައިގެން އަވަހަށް ގެޔަށް ފޮނުވާލީ، އަހަރުމެން އާދޭސްކޮށްކޮށް އެޑްމިޓްވެސް ނުކުރި، ސްކޭންނަށް ހެދި އެޕްއިންޓްމެންޓް ޖެހުނީމަ ގުޅާލާނަމޭބުނީ، އެދައްތަ ފަރުވާއެއްނުލިބި ގޭގައިއޮއްވާ އެއްދުވަހުން އަނެއްދުވަހަށް ބަލިބޮޑުވަމުންގޮސް 3ވަނައަށްވީދުވަހު މުޅިގަށިގަޑުގެ ބާރުގޮސް އެއްގޮތަކަށްވެސް ވާހަކައެއްވެސް ނުދެއްކޭ ހާލަތަށްދިތަފަހުން އައިޖީއެމްއެޗުހޮސްޕިޓަލުން އެންގީ ކޮވިޑް ޓެސްޓްގެ ނަތީޖާ ނެގެޓިވްއޭ އެއިގެފަހުއޭ ސްކޭންގެ އެޕޮއިންޓްމެންޓް ޖެހެނީ،، ސްކޭންހަދައިގެން ޑޮކްޓަރަށް ދެއްކީމަބުނީ ޖެހުނު ކުޑަކުޑަ ސްޓްރޯކަށް އަވަސް ފަރުވާ ނުލިބުމުގެ ސަބަބުބް މޭޖާރ ސްޓްރޯކެއް ޖެހިފައިވާކަމަށް، މިހާރު އެޕޭޝެންޓް ވަނީ މުޅިއުމުރު ނުކުޅެދޭ މީހެއްގެގޮތުގައި ހޭދަކުރަން ޖެހިފައި، މުޅިއާއިލާ ހިތާމައިގައި، މިއަށްވުރެ ޒިންމާދާރުގޮތަކަށް ރައްޔިތުންނަށް ހިލޭ ފަރުވާދޭ ގައުމީ ހޮސްޕިޓަލް ވާން އެބަޖެހޭ ނޫންތޯ؟؟؟\nޖޫން 3, 2020 13:56\nމިގާރު ކިތަންމެ ސީރިޔަސް ބައްޔެއްޖެހިގެން މީގަކު ތިޔަހޮސްޕިޓަލަށް ދިޔައަސް، އެހެންއެއްވެސްކަމަކަށް ފަރުވާދޭކަށް ނުއުޅެ ފުރަތަމައަށްވެސް ކޮވިޑު ޓެސްޓަށް ސާމްޕަލްނަގާލަނީ، އެގޮތްވެސް ރަނގަޅު، އެކަމަކު މިދުވަސްވަރު ޖެހޭ ކޮއްމެ ބައްޔަކީ ކޮވިޑްކަމަށްވެސް ބަލާއިގެންނުވާނެ ދޮތެ،؟؟ އެވަގުތު ޕޭޝެންޓްގެ ހުރިހާލަތަށް ކުރެވޭނެ އެހެންޓެސްޓްތަކާއި ބޭސްފަރުވާވެސް ދެވެން ހުންނާނެ ވިއްޔާ،\nޖޫން 3, 2020 14:47\nކ ކޮރޯނާ ނުވަތަ ކޮވިޑް19 އަ ކީ މުޅިދުނިޔެއަށްވެސް ކުރިމަތިވި ވަރަށް ދެރަހިތާމަ ހުރި ކަމެއް..ދުނިޔޭގެ އެހެން ގައުމުތަ ކާއި ރާއްޖެވަރަށް ތަފާތު..އެގައުމުތަކުގެ ހޮސްޕިޓާތައް ވަނީ ކޮވިޑް ބަލިން ފުރިފަ..ދިވެހިރާއްޖޭގަ މިބަލިޖެހޭ މީހުން މިތިބީ ކަރަންޓީން ފެސިލިޓީތަކުގަ.އައިޖީއެމްއެޗްގަ ކޮވިޑް ބަލިޖެހިފަ މީހަ ކުނެތް..އޭޑީ ކޭގަ ބަލިމީހަކުނެތް...ދަރުމަވަންތަ އަދި ޓްރީޓޮޕްގަވެސް މިބައްޔަ ފަރުވާދެމުން އަންނަނީ3ނުވަތަ4ވަރަ ކަށް މީހުންނަށް.. ސުވާލަ ކީ ރައްޔަތުންނަށް ރަގަޅު ހިދުމަތެއް ނުލިބިގެން މިއުޅެނީ ކީއްވެގެންހޭ..ރާއްޖޭގަ ތިއްބެވި ހުރީހާ ހާއްސަބަލިތަކުގެ ޑޮ ކްޓަރުން ، ސީނިއަރ ޑޮ ކްޓަރުން ހަމަ އަވަދި ނެތި ކަރަންޓީންގަ ތިބި މީހުންނަށް ހިދުމަތް ދެނީތޯ..ހަމަ ބުރަބޮޑީތޯ؟. ދެން މިދައް ކަނީ އޮންލައިން ކޮށް ދައް ކާ ވާހަ ކަ..އޮންލައިން ކޮށް ހުރިޙާ ބަލިބައްޔަށް ރަގަޅު ހިދުމަތެއް ދެވޭނެތޯ؟..ޕީޕީއޭ ތުރު ކުރައްވައިގެން ގައި ދުރުކަން ބަހައްޓަވައިގެން ބަލިމީހުން ނުބެލޭނެތޯ؟..ހޮސްޕިޓާތަ ކުގަ ހަމަ އެހާ ރިސް ކް ބޮޑީތޯ؟..ހޮސްޕިޓާތައްވަނީ ބަލިމީހުން ގިނަކަމުން ފުރިބާރުވެފަތޯ...ހޮސްޕިޓާތައް މިހާރު ހިންގަނީ ނަރުހުންތޯ؟..ހަމަ ޔަގީންވާ ކަމަ ކީ ރަގަޅު ހިދުމަތެއް ނުލިބޭ ކަން ، ލިބުންވެސް އެހާދަތިކަން...ހާއްސަ ކޮށް އެމެޖެންސީގަ މީހަ ކު ދިއުންމުން އެމީހަ ކަށް އެޓެންވާ ބައެއްގެ ފެންވަރާއި މެދުވެސް ސުވާލު އުފެދޭ\nޖޫން 3, 2020 15:15\nމިޤައުމުގެ ހޮސްޕިތަލް ކިތަންމެ އުސްވެފައި ރިއްޗަސް ޚިދުމަތުގެ ފެންވަރު ހަމަސުމެއް،ކަމެއް ދިމާވެއްޖެއްޔާ ފުރައިގެން އިންޑިއާ،ނޫނީ ލަންކާއަށް ދާންޖެހެނީ. ބަލިމީހައަށް ކޮންމެކަމެއްވިޔަސް އެވާހަކަ ދައްކައިގެން ނުވޭ،ތިކަން އެނގޭނެ ތިތަނުގައި އުޅޭ ޑޮކްޓަރެއްގެ ދަރިޔަކަށް މިކަހަލަ ދެރަގޮތެއް ދިމަވެއްޖެއްޔާ އެވާހަކަ ނުދައްކާ ހުރެވޭނެހޭ؟ ދެން މިކޮވިޑު19 ހެދި ސަލަމަތެއް ނެތް ހީވަނީ އެނޫން ބައްޔެއް ނެތްހެން ،މިޤައުމު ހުރީހާކަމެއްވެސް ބޮއްސުންލާފައި ރައްޔިތުން ބަލިވީމަ ބެސްނުކުރެވެންޏާ ކިކުރަން އުޅޭ ހުސްޕިތަކެބަ؟\nޖޫން 3, 2020 16:28\nއެޕެންޑިކްސް ތޯ ނެގީ؟ ޓޮންސިލް ތޯ؟ ފުރިހަމަ މައުލޫމާތު ނުދެނީ ކީއްވެ؟ ސިއްރު ކުރަން ބޭނުމިއްޔާ ސިއްރު މައްސަލަ ހުށަހެޅި ނަމަ..\nޖޫން 3, 2020 23:14\nޑޮކްޓަރަކަށްވުމަކީ މީހުންގެ ގުނަވަންތައް ނަގަން ދެވޭ ލައިސަންސެއް ނޫން! އޮޅިވަޑައިގެން ނޫޅުއްވާ! ފަރުވާކުރުމުގެ މިންގަޑުގެ ބޭރުން ހިތަށް އެރިހާގޮތަކަށް އިންސާނާގެ ހަށިގަނޑާއި ކުޅެ އީގަންސްތަކަށް ގެއްލުންދީ ނެހެދޭނެ!\nމިފަދަ ޑޮކްޓަރުން އެބަޖެހޭ ޤާނޫނުގެ ތެރެއިން ސައިޒަށް ކަނޑަން!\nޖޫން 3, 2020 16:36\nރައްޔިތުންނޭ ކަލޭމެން މޮޔަވެފަތޯ ތިތިބީ ހޮޔޮނުވާނެ މިހާރު ސިޚީދާއިރާއަކުނެތް ތިބުނާ ސާޖަރީއެއް ހެދޭނެ ފެންވަރުގެ މީހެއް އެހެންވީމަ ސާޖަރީ ހެނދުން ލަސްވެސްވާނެދޯ ޤަބޫލުކޮށްބަލަ މިހާރު މިދިވެހިރާއްޖެއިން ސީރިއަސް ޚާލަތެއް މެދުވެރިވެއްޖެ ނަމަ އެކަމަށް ފުރިހަމަ ފަރުވާއެއް ލިބޭނެ ހަމައެއްގޮތެއް ވެސް ނެތް ރާއްޖެއަކުން ނުލިބޭނެ ހަމަ އަސްލުވެސް މިއީ ސިޔާސީ ވެގެން ބުނާއެއްޗެއް ނޫން ޤަބޫލުކުރިޔަސް ނުކުރިޔަސް މިއީ މިރާއްޖޭގެ މިއަދުގެ ހާލަތު ކިރިޔާވެސް ހާލުދެރަވެއްޖެނަމަ މިސަރުކާރަށް ކޮށް ދެވޭނެކަމެއް ނެތް ހާލުދެރަވެ ސީރިއަސް ވެއްޖިއްޔާ މަރުވުން ނޫންގޮތެއްނެތް ނިކަމެއްޗެއް ވެއްޖިޔާ މަރުވުން ނޫންގޮތެއް ނެތް މަރުވުން ނޫން ގޮތެއްނެތޭ ގުނަވަންތައް ފުރިހަމަ އިންސާނެއް ވެއްޖިއް ޔާ ނުކުޅަދޭ މީހަކަށް ވުން ބޮލަށް ފަރުވާއެއް ކުރަން އުޅެފިނަނަ ބުއްދި ގޯސްވެ މޮޔަވުން ސަލާމަތުން ހުރިމީހެއް ވެއްޖިއްޔާ ކޮންމެވެސް ކަލަވަބާ އެއްޖެހުން ލޮލަށް ފަރުވާއެއް ފަރުވާއެއް ހޯދަން ގޮސްފިނަމަ ބަދަލުގައި ދެލޯކަނުވުން ކަންފަތަށް ފަރުވާއެއް ހޯދުމަށް އުޅެފިނަމަ ކަންފަތް ބީރުވުން މިއީ މިވެރިކަން އައިފަހުން އެކިމީސް މީހުނަށް ކުރިމަތި ލާންޖެހިފަ ހުރިކަން ތައްތައް މުސީބާތް ކީއްކުރާނީ މިވެސް ބަޔަކުގެނައި ހެޔޮ ބަލަލެއް ވސލމް\nކިހިނެއް ސަރުކާރުން ސަރުކާރައް ދައުވާ ކުރަނީ. މަގޭ ދައްތަ ވެސް ފައި ކޮރުވެފަ ނުބައި އިންޖެކްސަނެއް ޖަހައިގެން. ހަމަ ތިހޮސްފިޱަލް. ކާކު ޒިންމާ ނަގާނީ\nޖޫން 3, 2020 16:50\nސަރުކާރު ވާހަކަނުދައްކާ ނުކުޅެދޭ ސަރުކާރެއްމިއަކީ.\nޖޫން 3, 2020 18:39\nތީ ވަރަށް ފަރުވާކުޑަތަނެއް.ތިތަނަށް މީހުންގެންދަން ހެޔޮނުވާނެ.އެކަންތައް ތަޖުރިބާ ކުރެވިފައި ހުރީމަ މިހެންމިބުނީ.އައިޖީއެމްއެޗް އެމަޖެންސީ ރޫމްގަތިބެނީ އަލަށް ކިޔަވައިގެން އަންނަ ކުދިން.ވަޒީފާ އަށް ނިކުންނަތާ އަހަރުނުވާ ކުޑަކުދިން.ބަލިމީހާ ފެނުނަސް ބިރުން ތުރުތުރު އަޅާ.މިހަކު ނާދޭތޯ ދުއާކޮށްކޮށް ތިބެނީވެސް.ހުސައިން ދު ނުދޭތި.ޒިންމާދާރު ކުރުވާތި.އަބަދު ދޫދީގެންނުވާނެ.ވަރަށް ފަރުވާ ކުޑަ ތަނެއްތީ.\nމި ސަރުކާރުވެސް ވަނީ ގުނަވަންތަށް ހަލާކުވެ ނިމުމަކާހަމަޔަށް އައިސްފައެވެ ހުސެން ހިތްވަރުކޮށްލާށެވެ ﷲ ގެ އިރާދަފުޅުން މިސަރުކާރު ނިމޭތަން ހުސެއިންގެ ކުރިމަތިން ފެންނާނެތެވެ ވަﷲ އައުލަމް.


އެފްއޭ ކަޕް: ސެމީގައި ޔުނައިޓެޑާއި ޗެލްސީ، ސިޓީއާ ދެކޮޅަށް އާސެނަލް – Haftha\nSun, 12 July, 2020, 5:27 pm\nއެފްއޭ ކަޕް: ސެމީގައި ޔުނައިޓެޑާއި ޗެލްސީ، ސިޓީއާ ދެކޮޅަށް އާސެނަލް\nއިނގިރޭސި އެފްއޭ ކަޕްގެ ސެމީ ފައިނަލުގައި މެންޗެސްޓާ ޔުނައިޓެޑުން ޗެލްސީއާ ބައްދަލުކުރަން ޖެހި، އެންމެ ފަހުގެ ޗެމްޕިއަން މެންޗެސްޓާ ސިޓީއާ ދެކޮޅަށް އާސެނަލް ނުކުންނަށް ޖެހިއްޖެއެވެ.\nސެމީގެ ފުރަތަމަ ޖާގަ މެންޗެސްޓާ ޔުނައިޓެޑުން ހޯދާފައިވާއިރު ރޭ ކުޅުނު ކުއާޓާފައިނަލްގެ ފަހު ތިން މެޗުން ސެމީގެ ފަހު ތިން ޖާގަ ކަށަވަރުކުރީ އާސެނަލާއި ޗެލްސީ އަދި ސިޓީއެވެ.\nސެމީގެ ފުރަތަމަ ޖާގަ އިއްޔެ ޔުނައިޓެޑް ހޯދީ ފުރިހަމަ ވަގުތު ހަވަމުވުން ކުޅުނު އިތުރު ވަގުތުގެ ދެ ވަނަ ހާފުގައި ހެރީ މެގުއާގެ ގޯލުން 2-1 އިން ނޯވިޗް ސިޓީ ބަލިކޮށްގެންނެވެ.\nސެމީގެ ދެވަނަ ޖާގަ އާސެނަލުން ކަށަވަރުކުރީ ފަހުވަގުތު 2-1 އިން ޝެފީލްޑް ޔުނައިޓެޑްގެ މައްޗަށް ކުރި ހޯދައިގެންނެވެ. ޝެފީލްޑްގެ ދަނޑުގައި ކުޅުނު މި މެޗުގައި އެންމެ ފުރަތަމަ ލަނޑު ޖަހާ ލީޑު ނެގީ އާސެނަލުންނެވެ. މެޗުގެ 25 ވަނަ މިނެޓުގައި ލިބުނު ޕެނަލްޓީއަކުން އެ ލަނޑު ކާމިޔާބުކޮށްދިނީ އައިވަރީ ކޯސްޓުގެ ވިންގް ނިކޮލަސް ޕެޕޭއެވެ.\nނަމަވެސް މެޗު ނިމެން ތިން މިނެޓަށް ވެފައިވަނިކޮށް ޝެފީލްޑުގެ ޑޭވިޑް މެކްގޯލްޑްރިކް ގޯލެއް ޖަހައި މެޗުގެ ނަތީޖާ ހަމަހަމަކުރިއެވެ. މި މެޗުން އާސެނަލް މޮޅުވީ ފަހުވަގުތު ޑެނިއަލް ސެބާއޯސް ކާމިޔާބުކޮށްދިން ލަނޑުންނެވެ.\nޗެލްސީން ސެމީގެ ތިން ވަނަ ޖާގަ ކަށަވަރު ކުރީ ރަށުން ބޭރުގައި ލެސްޓާ ސިޓީގެ މައްޗަށް 1-0ގެ ނަތީޖާއަކުން ކުރި ހޯދައިގެންނެވެ. އެ މެޗުގައި ފެނިގެންދިޔަ ހަމައެކަނި ލަނޑު މެޗުގެ 63 ވަނަ މިނެޓުގައި ވިލިއަންގެ އެހީއާއެކު ޗެލްސީއަށް ކާމިޔާބުކޮށްދިނީ ބަދަލު ކުޅުންތެރިއެއްގެ ގޮތުގައި ކުޅެން ނުކުތް ރޮސް ބާކްލީއެވެ.\nސެމީގެ ފަހު ޖާގަ ސިޓީން ކަށަވަރުކުރީ ނިއުކާސަލްގެ މައްޗަށް 2-0 އިން ކުރި ހޯދައިގެންނެވެ. ރަށުން ބޭރުގައި ކުޅުނު މި މެޗުގައި ފެނިގެންދިޔަ ފުރަތަމަ ގޯލު، މެޗުގެ 37 ވަނަ މިނެޓުގައި ސިޓީއަށް ކާމިޔާބު ކޮށްދިނީ ލިބުނު ޕެނަލްޓީއަކުން މިޑްފީލްޑަރު ކެވިން ޑި ބްރޭނާއެވެ. މި މެޗުގައި ސިޓީއަށް ލީޑު ފުޅާކޮށްދިނީ މެޗުގެ 68 ވަނަ މިނެޓުގައި ފިލް ފޯޑެންގެ އެހީއާއެކު ރަހީމް ސްޓާލިންއެވެ.\nސެމީގެ ގުރުލުން ކުރިއަށް ގެންގޮސްފައިވަނީ އާދީއްތަ ދުވަހުގެރޭއެވެ. އެގޮތުން ސެމީގެ ފުރަތަމަ މެޗުގައި އާސެނަލާއި ސިޓީ ބައްދަލުކުރާއިރު، ދެވަނަ މެޗުގައި ޔުނައިޓެޑް ނުކުންނާނީ ޗެލްސީއާ ދެކޮޅަށެވެ. ސެމީ ފައިނަލްގެ ދެ މެޗާއި ފައިނަލް މެޗު ކުޅޭނީ ވެމްބްލީ ސްޓޭޑިއަމްގައެވެ.\nސެމީގެ ފުރަތަމަ މެޗު ޖުލައި 18 ގައި ކުޅޭއިރު ދެ ވަނަ ސެމީ އޮންނާނީ ޖުލައި 19 ވަނަ ދުވަހުއެވެ. މުބާރާތުގެ ފައިނަލް މެޗު ކުޅެން ޝެޑިއުލްކޮށްފައިވަނީ އޮގަސްޓް އެކެއްގައެވެ.


ލަންކާއަށް ދެވަނަ އަށް އެންމެ ގިނަ ޓޫރިސްޓުން ދިޔައީ ރާއްޖެއިން – Haftha\nThu, 20 January, 2022, 12:04 pm\nލަންކާ އެއާޕޯޓަށް ޓޫރިސްޓުންތަކެއް އެތެރެވަނީ --\nލަންކާއަށް ދެވަނަ އަށް އެންމެ ގިނަ ޓޫރިސްޓުން ދިޔައީ ރާއްޖެއިން\nއަވަށްޓެރި ސްރީ ލަންކާއަށް ހުސްވި ޖުލައި މަހުގެ ތެރޭގައި ދެވަނަ އަށް އެންމެ ގިނަ ޓޫރިސްޓުން ދިޔައީ ރާއްޖެއިން ކަމަށް އެގައުމުގެ ޓޫރިޒަމް ބިއުރޯގެ ހިސާބުތައް ދައްކައިފި އެވެ.\nލަންކާގެ ޓޫރިޒަމް ޕްރޮމޯޝަން ބިއުރޯގެ ތަފާސް ހިސާބުތަކާ ހަވާލާދީ އެކޮނަމީ ނެކްސްޓުގައި ބުނެފައިވާ ގޮތުން، ލަންކާއަށް މިދިޔަ ޖުލައި މަހުގެ ތެރޭގައި ޒިޔާރަތް ކޮށްފައި ވަނީ 2،439 ޓޫރިސްޓުންނެވެ. އެއާއެކު މިއަހަރުގެ މިހާތަނަށް އެގައުމަށް ޒިޔާރަތް ކުރި ޓޫރިސްޓުންގެ އަދަދު ވަނީ 19،337 އަށް އަރައިފަ އެވެ.\nހިސާބުތައް ދައްކާ ގޮތުން ޖުލައި މަހުގެ ތެރޭގައި ލަންކާއަށް އެންމެ ގިނަ ޓޫރިސްޓުން ޒިޔާރަތް ކޮށްފައި ވަނީ އިނގިރޭސި ވިލާތުންނެވެ. އެގައުމުން ޖުމުލަ 342 ޓޫރިސްޓުން ޒިޔާރަތް ކުރި އިރު، ރާއްޖެއިން ޒިޔާރަތް ކޮށްފައި ވަނީ 249 ޓޫރިސްޓުންނެވެ.\nދެން އެންމެ ގިނަ ޓޫރިސްޓުން ޒިޔާރަތް ކޮށްފައި ވަނީ ޖަރުމަން، ކެނެޑާ އަދި ޗައިނާއިންނެވެ.\nމިއަހަރުގެ އޭޕްރިލް މަހުން ފެށިގެން ލަންކާގައި ހަލުވިކަމާއެކު ކޮވިޑް-19 ފެތުރެން ފަށާފައިވާ އިރު، ޖެހިގެން އައި މެއި އަދި ޖޫން މަހުގެ ތެރޭގައި އެގައުމު ވަނީ ލޮކްޑައުން ކޮށްފަ އެވެ. އަދި ޖުލައި މަހުގެ ތެރޭގައި ބަލީގެ ކޮންޓްރޯލް ގެއްލި، ހޮސްޕިޓަލްތަކަށް ބާރު ބޮޑުވި އެވެ.\nފާހަގަ: ރާއްޖެ - ލަންކާ, ދުނިޔެ, ސްރީ ލަންކާ, ޓޫރިސްޓުން\nކޮވިޑު ކޭސްތައް ގިނަވާތީ އުތީމު ގަނޑުވަރު ބަންދުކުރަނީ\nބްރިޖްމަތީ ހިނގި އެކްސިޑެންޓެއްގައި އަނިޔާވި ޒުވާނަކު މަރުވެއްޖެ


Meedhoo kudakudhinge park ge masakkaiythah kodhdheyne faraatheh hoadhanee | Fainu Online\nފައިނު އޮންލައިން ފޮޓޯ:އިސްމާޢީލް ޝަފީޢު\n27 އޭޕްރީލު 2021, އަންގާރަ, 23:42\nރ. މީދޫގައި ޤާއިމްކުރާ ކުޑަކުދިންގެ ޕާކުގެ މަސައްކަތްތައް ކޮށްދޭނެ ފަރާތެއް ހޯދަން އިޢުލާން ކޮށްފިއެވެ.\nމީދޫ ކައުންސިލުން ވަކިވަކިން ކޮށްފައިވާ ދެ އިޢުލާނެއްގައި ބުނެފައި ވާގޮތުން، މި މަސައްކަތްތަކުގެ ތެރޭގައި ހިމެނެނީ، ޕާކުގެ ފެންސް ހެދުމާއި، ހަރުކުރުމުގެ މަސައްކަތް އަދި ގައުފޮޅުތައް ރޭނުމާއި ސިމެންތިޖެހުމާއި، ވަށްބުރުގައި ތަޅުން އެޅުމުގެ މަސައްކަތެވެ.\nމީގެ ތެރޭގައި ހިމެނޭ، ފެންސް ހެދުމާއި ހަރުކުރުމުގެ މަސައްކަތާއި ގުޅޭ މަޢުލޫމާތު ދިނުން އޮންނާނީ، 2021 މެއި 02 ވާ އާދިއްތަ ދުވަހުގެ 11:00 ގައި ރ. މީދޫ ކައުންސިލްގެ އިދާރާގައެވެ. އަދި ގައުފޮޅުތައް ރާނާ ސިމެންތި ޖަހާ ވަށްބުރުގައި ތަޅުން އެޅުމުގެ މަސައްކަތުގެ މަޢުލޫމާތު ދިނުމުގެ ބައްދަލުވުން ބޭއްވުމަށް ހަމަޖެހިފައިވަނީ، 2021 އޭޕްރީލް 29 ވާ ބުރާސްފަތި ދުވަހުގެ 10:30 ގައި ރ. މީދޫ ކައުންސިލްގެ އިދާރާގައެވެ.


(މިސްރާބުކުރެވުނީ WP:5P އިން)\nވިކިޕީޑިޔާގައި ކަނޑައެޅިފައިވާ ވަކި ސިޔާސަތު ތަކެއް ނުވަތަ އުޞޫލުތަކެއް ވެއެވެ. ކޮންމެ މެންބަރެއްމެ އަނެއް މެންބަރެއްގެ ޚިޔާލަށް އެއްބަސް ނުވިޔަސް އެމެންބަރެއްގެ ޚިޔާލަށް އަނެއް މެމްބަރު އިހްތިރާމް ކުރަންޖެހޭނެއެވެ. ވިކިޕީޑިޔާގައި ހަރަކާތްތެރިވާއިރު ތަހްޒީބު މީހަކަށް ވާން އެބަޖެހެއެވެ. އާންމު ގަބޫލުކުރުންތަކާއި ދެކޮޅު ހެދުން، އަދި ޝަޚްޞީ ގޮތުން ވަކިމީހަކާ ދިމާކުރުން ފަދަ ކަންކަމާ ދުރުހެލިވާން އެބަ ޖެހެއެވެ. ޚިޔާލު ތަފާތުވާ ކަންކަމުގައި އިތުރަށް އެކަމެއް ގޯސްވިޔަނުވިޔަނުދީ މަޝްވަރާކޮށް އެއްބަސްވުމަކާ ހަމައަށް ދެވޭތޯ ބަލަން ޖެހެއެވެ. ދިވެހި ވިކިޕީޑިޔާގައި މިހާތަނަށް ގާތްގަނޑަކަށް 3,010 ވަރަކަށް މަޒްމޫނު ލިޔެވި، އަދި އިތުރަށް މުއްސަނދި ކުރުމުގެ މަސައްކަތް ކުރިއަށް އެބަދެއެވެ. އެހެންކަމުން ދިވެހި ވިކިޕީޑިޔާގައި ހުރި ލިޔުންތައް އިތުރަށް މުއްސަދިކޮށް ރަގަޅުކުރުމަށް، ތިބޭފުޅާގެ އެހީތެރިކަން ފޯރުކޮށްދޭށެވެ. އަބަދުވެސް ހުޅުވިފައިވާ ސިކުނޑިއެއްގެ ވެރި، މީހުންނާއި ގުޅޭ، އެހީތެރި މީހަކަށް ވާށެވެ.


SAFF Championship faskuree keehve?\nސާފް ޗެމްޕިއަންޝިޕް ފަސްކުރީ ކީއްވެ؟\nއިންޑިއާގެ ކުޅުންތެރިން 2015 ވަނަ އަހަރު ސާފް ޗެމްޕިއަންޝިޕް ކާމިޔާބުކުރުމަށް ފަހު އުފާފާޅުކުރަނީ. -- ފޮޓޯ: ސްޕޯޓްސްކީޑާ\nސާކް ސަރަހައްދުގެ އެންމެ ނުފޫޒު ގަދަ ގައުމަކީ އިންޑިއާ އެވެ. ކުޅިވަރުގެ ދާއިރާގައި ވެސް، ސާކް ސަރަހައްދުގައި އެންމެ ނުފޫޒާއި ބާރު ގަދަކޮށް ފެންނަނީ އިންޑިއާ އެވެ. ފުޓްބޯޅަ އަކީ އިންޑިއާގައި ނިސްބަތުން މާ މަގްބޫލު ކުޅިވަރަކަށް ނުވިޔަސް، ސަރަހައްދީ ފުޓްބޯޅާގައި އިންޑިއާ އަކީ އެންމެ ކާމިޔާބު ގައުމެވެ. އަދި ސަރަހައްދީ ފުޓްބޯޅަ ޖަމިއްޔާ ސާފްގައި އިންޑިއާގެ ނުފޫޒު ވަރަށް ގަދަ އެވެ. ކުރިން މި އަހަރުގެ ޑިސެމްބަރު މަހު އޮތް ސާފް ޗެމްޕިއަންޝިޕް، އަންނަ އަހަރުގެ މޭ މަހަށް ފަސްކުރުމުން ވެސް އެނގިގެންދިޔައީ ސަރަހައްދީ ފުޓްބޯޅަައިގައި އިންޑިއާގެ ނުފޫޒާއި އެ ގައުމުގެ މުހިންމު ކަމެވެ.\nބަންގްލަދޭޝްގައި މި އަހަރުގެ ޑިސެމްބަރު މަހު ބާއްވަން ޝެޑިއުލްކޮށްފައި އޮތް ސާފް ޗެމްޕިއަންޝިޕް އަންނަ އަހަރަށް ފަސްކުރަން އެދުނީ އިންޑިއާ އިންނެވެ. އެއީ ފީފާގެ 17 އަހަރުން ދަށުގެ ވޯލްޑް ކަޕް މި އަހަރު އެ ގައުމުގައި ބޭއްވާތީ، އިންޑިއަން ސުޕަ ލީގު މުބާރާތް ކުރީ އަހަރުތަކަށް ވުރެ ލަހުން ފެށޭތީ އެވެ. ޑިސެމްބަރު މަހު ސާފް ޗެމްޕިއަންޝިޕް ނުކުޅެވޭނެ ކަމަށް ބުނި ހަމައެކަނި ގައުމަކީ އިންޑިއާ އެވެ. ސާކްގައި ދެން ހަ ގައުމުން ވެސް ބޭނުުންވީ ޑިސެމްބަރު މަހު މުބާރާތް ކުޅޭށެވެ. އެކަމަކު "ބޮޑު ބާރު" ބޭނުންވި ގޮތަށް ސާފް އިން ސާފް ޗެމްޕިއަންޝިޕް ފަސްކުރީ އެވެ. ސާފް ޗެމްޕިއަންޝިޕް މޭ މަހަށް ފަސްކުރުމާއި، އިންޑިއާ އިން ވަނީ މުބާރާތުގައި ބައިވެރިވާނެ ކަމުގެ ޔަގީންކަން ދީފަ އެވެ.\n17 އަހަރުން ދަށުގެ ވޯލްޑް ކަޕް، އިންޑިއާ އަށް މާ މުހިންމު\nފީފާ 17 އަހަރުން ދަށުގެ ފީފާ ވޯލްޑް ކަޕް މި އަހަރު އިންޑިއާގައި ބޭއްވުމަށް އެ ގައުމުން ތައްޔާރުވަމުންދާތާ އަހަރުތަކެއްވެއްޖެ އެވެ. މިއީ އިންޑިއާ އިން ވަރަށް ބޮޑު ސަމާލުކަމެއް ދީގެން، ވަރަށް ފުރިހަމަ އަށް އިންތިޒާމްކުރަން ބޭނުންވާ މުބާރާތެެވެ. މިއީ ފީފާ ވޯލްޑް ކަޕެއް ދެކުނު އޭޝިއާގައި ބާއްވާ ފުރަތަމަ ފަހަރެވެ.\nސަތާރަ އަހަރުން ދަށުގެ ވޯލްޑް ކަޕް މި އަހަރު އިންޑިއާގައި ބާއްވާތީ އެ ގައުމުން ވަނީ އިންޑިއަން ސުޕަ ލީގު މުބާރާތް ކުރީ އަހަރުތަކަށްވުރެ ފަސްކޮށްފަ އެވެ. ކުރިން ޑިސެމްބަރު މަހު ސުޕަ ލީގު މުބާރާތް ނިމުނު ނަމަވެސް، މި އަހަރުގެ މުބާރާތް ޑިސެމްބަރު މަހުގެ ނިޔަލަށް ނުނިމޭނެ އެެވެ.\nއިންޑިއާގައި ފުޓްބޯޅައިގެ ފޯރި ގަދަކުރުމަށް 2014 ވަނަ އަހަރު ތައާރަފްކުރި އިންޑިއަން ސުޕަ ލީގަކީ ބޮޑު ހަރަދުތަކެއް ކޮށްގެން އެކުލަވާލާފައިވާ ޓީމުތަކެއް ވާދަކުރާ މުބާރާތެކެވެ. އިންޑިއާގެ ގައުމީ ޓީމުގެ ކުޅުންތެރިން ވެސް ސުޕަ ލީގުގެ ކްލަބުތަކަށް ކުޅެ އެވެ. އެހެންކަމުން އިންޑިއާ އިން ބޭނުންވަނީ އެ މުބާރާތަށް ފަހު ސާފް ޗެމްޕިއަންޝިޕް ބޭއްވުމަށެވެ.\nއިންޑިއާ ބޭނުން ގޮތަކަށް ނިންމުންމ އެެހެން ގައުމުތަކަށް ބޭ އިންސާފެއްތަ؟\nމި އަހަރުގެ ސާފް ޗެމްޕިއަންޝިޕް ފަސްކުރަން ސާފް އިން ނިންމީ އިންޑިއާގެ އެދުމަކަށެވެ. ސަބަބުތަކެއް ނެތިޔެސް ނޫނެވެ. އިންޑިއާއަކީ މި ސަރަހައްދުގެ އެންމެ ބޮޑު ގައުމެވެ. ފުޓްބޯޅައިގައި އެންމެ ފުރުސަތު ބޮޑު ގައުމެވެ. އެހެންކަމުން މުބާރާތް އިންތިޒާމްކުރާ ފަރާތުން ވެސް ބޭނުންވަނީ އިންޑިއާއާއެކު މުބާރާތް ބާއްވާށެވެ. މާކެޓިން ނަޒަރަކުން ބަލާއިރު ވެސް، ސާފްގެ އެންމެ ފަހު ޗެމްޕިއަން އަދި އެންމެ ކާމިޔާބު ގައުމު ކަމަށްވާ އިންޑިއާ ނުލައި މުބާރާތް ކުޅުމަކީ މުބާރާތަށް ލިބޭނެ ހީނަރު ކަމެކެވެ.\nސާފްގެ ކަންތައްތަކުގައި އާންމު ގޮތެއްގައި އެންމެ ގަދަ ބަސް ބުނާ ގައުމަކީ އިންޑިއާ އެވެ. ބޮޑެތި ނިންމުންތަކުގައި ސާފް އިން ބުރަވާނީ އިންޑިއާ އިން ބުރަވާ ކޮޅަކަށެވެ. މިއީ ޒަމާނުންސުރެ މިކަން ހިނގާ ގޮތެވެ. ސާފްގައި ހަތް ގައުމު (އަފްގާނިސްތާން މި ސަރަހައްދުން ވަކިވުމުގެ ކުރިން އަށް ގައުމު) އޮތް ނަމަވެސް، އިންޑިއާ ފިޔަވައި ދެން އޮތް ހަ ގައުމުގެ މާބޮޑު ބާރެއް ސާފްގައި ނޯވެ އެވެ.\nމޭ މަހު މުބާރާތް ބާއްވާ ނަމަ، ހުރިހާ ގައުމެއްގެ ކްލަބު ފުޓްބޯޯޅަ ކަލަންޑަރަށް ބަދަލު އަންނާނެ އެވެ. އަދި މޭ މަހަށް އޭއެފްސީ ކަޕްގެ ބައެއް މެޗުތައް ވެސް ޝެޑިއުލްކުރުމުގެ ފުރުސަތު ބޮޑެވެ. އެހެންކަމުން، ސާފް ޗެމްޕިއަންޝިޕް މޭ މަހަށް ފަސްކުރުމަކީ ގިނަ ގައުމުތަކުގެ ކްލަބު ފުޓްބޯޅައިގެ ކަލަންޑަރަށް އަސަރު ކުރާނެ ކަމެކެވެ.\n"އަސްލު ހަގީގަތަކީ ސާފް އަށް ހުރިހާ ކަމަކަށްވުރެ ބޮޑަށް މުހިންމު އިންޑިއާ އަމަލުކުރާ ގޮތެއް. އެހެން ގައުމުތަކަކީ ސާފް އަށް މާ މުހިންމު ބައެއް ނޫން،" ނޭޕާލް ފުޓްބޯޅައިގެ ތަޖުރިބާކާރެއް ބުންޏެވެ. "އެހެން ގައުމުތަކުގެ ބަހެއް ވެސް ސާފްގައި މުހިންމުވާންޖެހޭ. އަބަދު އިންޑިއާ އަށް ވިސްނައިގެން ނުތިބެވޭނެ."\nސާފް ސުޒުކީ ކަޕް އިންޑިއާ އެފްއޭއެމް


Sitee: Raees goiy dhoonukurahvan adhives beynunfulhunuvaneetho!\nޕީޕީއެމްގެ އެއްވުމުގައި ރައީސް ޔާމީން ވާހަކަދައްކަވަނީ.. ފޮޓޯ: ރާއްޖެ އެމްވީ\nއަލީ އިބްރާހީމް ބިން އުސްމާނު\n30 އޮކްޓޯބަރ 20182ކޮމެންޓް\nއާންމު ސިޓީ: ރައީސް ގޮން ދޫކުރައްވަން އަދިވެސް ބޭނުންފުޅުނުވަނީތޯ!\nވެދުން ސަލާމަށް ފަހު ދަންނަވަމެވެ.\nނިމިދިޔަ ރިޔާސީ އިންތިހާބުން ނާކާމިޔާބީއާ މަނިކުފާނު ކުރިމަތިލައްވަން ޖެހިވަޑައިގެންނެވިމުމަކީ ދުނިޔެވީކަމެކެވެ. ދެ މީހަކު ކުޅޭ ނަމަ ކޮންމެވެސް އެކަކު ބަލިވާނޭކަން މިއީ ދުނިޔެ ދަންނަ ބޮޑު ހަގީގަތެކެވެ. ނަމަވެސް ބަލިވާ މީހާ ބަލިވުމުން ދެން ބޮޑާ ހާލާ މައްސަލަ ޖައްސާ ދުނިޔެވި ރީތި އުސޫލުތަކާ ދެކޮޅަށް އަމަލުކުރުމަކީ އަދި މާ ހަޑިމުޑުދާރުކަމެއްކަން މާ ބޮޑަށް މަނިކުފާނަށް އެނގިވަޑައިގަންނަވާނެއެވެ. ނަމަވެސް ކުޅުނު މެޗުން ބަލިވެގެންދިޔައީ ވަރަށް ބޮޑެތި ގޯސްތަކެއް ހަދައިގެން ނަމަ އެ ގޯސްތަކުގެ ވާހަކަ ދައްކާ މެޗް އަލުން ކުޅުއްވުމަށް ބާރު އަޅަން ޖެހޭނެއެވެ. ނަމަވެސް ނިމިދިޔަ ރިޔާސީ އިންތިހާބުގެ ކަންކަން ނިމިގެން ދިޔައީ މިދެންނެވިގޮތަށް ގޯސްތަކެއް ހަދައި ނަތީޖާ ބަދަލުވާ ފަދަ ކަމެއް ކުރިމަތިވެގެން ނޫންކަން ހުދު މަނިކުފާނަށް އެނގިވަޑައިގަންނަވާނެއެވެ.\nއެހެންކަމުން ގޯހެއް ނުހިނގާ ނިމިދިޔަ އިންތިހާބުން ބަލިވުމާއެކު ދެން ތިޔަ އުޅުއްވަން ފެއްޓެވިގޮތުން މަނިކުފާނަށް ކުރިން ކުރި ތާއިދާއި ލިބިފައިވާ ނަމަ ލިބުނު ހަމްދަރުދީވެސް އޭރު ލިބުނު ވަރަށް ނުލިބޭނެކަމަށް ފެނެއެވެ. ސަބަބަކީ ވެރިކަން ބަދަލުވުމުގައި ދުނިޔޭގެ ގައުމުތަކުން ކަންކުރާގޮތް ވަރަށް ސާފުކޮށް މިއަދުވެސް އެންމެންނަން އެނގިހާމަވާތީއެވެ. ޓީވީފޮށިތަކުންނާއި ލާމެހިފައިވާ ދުނިޔޭގައި ބޭނުންކުރަމުންދާ އިންޓަނެޓުގެ ވަސީލަތް މެދުވެރިކޮށް ދުނިޔޭގެ ކޮންމެ ތަނެއްގައި ހިނގާކަންކަން ހަމަ ވަގުތުން އެނގިހާމަވާތީއެވެ.\nރާއްޖޭގައި ނޫނަސް ދައުރު ހަމަވުމުގެ ކުރިން އިންތިހާބު ބާއްވާ މޮޅުވާ މީހަކަށް ވެރިކަން ހަވާލުކުރުމުގެ މަސައްކަތް ކުރަމުންދާކަމީ ފެންނަ ހުރި ހަގީގަތެކެވެ. އެ ފަދަ ކަންކަން ހިނގާ ގައުމުތަކުގައި އެ ހިސާބަށް ކަންކަން ދިއުމުން ކަން ހިނގާގޮތާއި ރާއްޖޭގައި ކަން ހިނގާގޮތް ތަފާތުވުމަކީ މާ ބޮޑު މައްސަލައަކަށް ނުވިޔަސް މަނިކުފާނު ތިޔަ ކުރައްވާކަންކަމަކީ އިންތިހާބީ ރައީސާއި ރައްޔިތުންނާ ޖެއްސުމުގެ އަމަލުތަކެއްކަމަށް ފެންނަކަމީ ހިތާމަ ހުރިކަމެކެވެ.\nމަނިކުފާނުގެ ވެރިކަމުގައި އަދި މިހާރުވެސް ކުރަމުންދާ ވަރަށް ގިނަކަންކަމަކީ ކަރޮފްޝަނަށް މަގުފަހިވާގޮތަށް އަދި ނުހައްގުންނާއި އިންސާފުގެ މަގުން އެއް ފަރާތްތަކޮށް އިންތިހާބުވި ރައީސާ މެދު ރައްޔިތުންގެ ހިތްތަކުގައި ނަފްރަތު އުފެދޭ ގޮތަކަށް ހިންގާކަންކަމަށްވާތީ އެފަދަ ކަންކަން ނުކުރުމަށް އިންތިހާބީ ރައީސްގެ ފަރާތްޕުޅުން ތަކުރާރުކޮށް ވަނީ ގޮވާލާފައެވެ. ނަމަވެސް އެ ހުރިހާ ގޮވާލުމަކަށް ގޮން ޖަހައި މަނިކުފާނުގެ ހުރި ގޮތް ދޫނުކުރުމާއި އިންސާނުންގެ މެދުގައި ހުރި ރީތި އުސޫލުތަކާއި ހަމަތައް އެއް ފަރާތްކޮށްލުމަކަށް ފަހު ކަންކަން ތިޔަ ކުރައްވާ ހަގީގީ ސަބަބާ މެދު އިންތިހާއަށް ކަން ބޮޑުވަމެވެ. ސަބަބަކީ އަޅުގަނޑަކީވެސް މިގައުމުގައި ދިރިއުޅެން ޖެހިފައިވާ ރައްޔިތަކަށްވެފައި އިންސާނީ ރިވެތި އުސޫލުތައް ދޫކޮށްލައި ތިމާއަށް ލިބިފައިވާ ބާރާއި ނުފޫޒު އޭގެ އެންމެ މަތީ ފެންވަރުގައި ބޭނުންކުރަމުންދިއުމުގެ ނަތީޖާ ހިތިވާނެކަމަށް ފެންނާތީއެވެ.\nނަމަވެސް މީހުންގެ ފަރާތުން އަޅުގަނޑަށް މަނިކުފާނު އެނގިފައިވާގޮތުންނާއި އަދި ރަށުތެރޭގައި ޒަމާނުންސުރެ ދައްކާ ވާހަކަތަކަށް ބަލާއިރު މަނިކުފާނު ތިޔަކުރައްވާ ކަންތައްތަކާ މެދު ހަރާނެއްނުވެއެވެ. ސަބަބަކީ މަނިކުފާނު މަނިކުފާނަށް ވަނީ ކުރިން ފާހަގަކުރިކަންކަން ކުރައްވާތީކަމަށް ވެއެވެ. ނަމަވެސް ދަންނަވަން އޮތް ވާހަކައަކީ އިންތިހާބީ ރައީސާ މެދު ނަފުރަތު އުފެއްދުމަށް ހިނގާ އަދި ނޭނގި ނަމަވެސް ނުވަތަ އެނގި ހުރެގެން ނަމަވެސް ހިނގާ ކަންކަން ހުއްޓާލުމަކީ ގައުމަށާއި މަނިކުފާނަށް ވެސް އޮތް އެންމެ ރަނގަޅުގޮތްކަމެވެ.\nމިހާރުވެސް ތިޔަވަނީ ފްލެޓްތަކެއް ދޫކުރުމަށް އަންގަވާފައެވެ. އެ ފްލެޓްތަކަށް އެދުނު މީހުންނާއި ލިބޭ މީހުން ކަނޑައެޅުމުގައި ގެންގުޅެފައިވާ ހަމަތަކާއި އުސޫލުތަކަކީ މީން ޒަމާނަކުވެސް ރާއްޖޭގައި މަނިކުފާނު ނޫން ވެރިއަކު ގެންގުޅުނު ހަމައާއި އުސޫލެއް ނޫންކަން ވެސ އެންމެ ރަނގަޅަށް އެނގިވަޑައިގަންނަވާނީ ހުދު މަނިކުފާނަށެވެ.\nވީމާ ދަންނަވަމެވެ. ވެރިކަމުގައި ބާކީ އޮތް 18 ވަރަކަށް ދުވަހުގެ ތެރޭގައި ސަރުކާރުން ތަފާތުކަންކަން ކޮށް އާ ސަރުކާރާ މެދު ހިތްހަމަނުޖެހުން އުފެއްދުމަށް ނުވަތަ އުފެދިދާނެ ކަހަލަ ކަންކަން ނުކުރުމަށް މި އެދެނީ ނުހަނު އިހުލާސްތެރިކަމާއެކުގައެވެ. ބޭނުަމަކީ ދިވެހިންގެ ގައުމަކީ ހަމަޖެހޭ ސުލަހަވެރިތަކެއްގެގޮތުގައި ބޭއްވުމެވެ. ނަމަވެސް އެ ގޮތަކީ ފަހަރުގައި މަނިކުފާނަށް ކުރިމަތިވެވަޑައިގެންނެވި ހިތްދަތިކަމުގެ ސަބަބުން މިވަގުތު ކުރައްވަން ބޭނުންފުޅުވެވަޑައިނުގަންވަާކަމަކަމަން ވެދާނެއެވެ.\nނަމަވެސް މިއީވެސް ގައުމެއްކަމާއި މިތަނުގައިވެސް އުޅެން ތިބީ އިންސާނުންކަމާއި އެ މީހުންވެސް ހަމަޖެހުމާއި ސުލަހަވެރިކަން ބޭނުންވާނެކަން ހިތާ ދެކޮޅަށް ނަމަވެސް ގަބޫލުކުރެއްވުން އެދެމެވެ. މާދަވާ ވެސް ވާނެ ގޮތެއް ނޭނގޭއިރު ދެންވެސް ޝަރަފުވެރިކަމާއެކު އުޅުމަކީ އެންމެ ބުއްދިވެރި ގޮތް ނޫންތޯ އެވެ. އެހެންކަމުން މި ގައުމުގެ މަސްލަހަތަށްޓަކައި މިހާރުކުރައްވާކަންކަން މަޑު ޖައްސާލައްވައިގެން ހުންނެވުމަށް ނުހަނު އާދޭހާ އެކު ރައީސް ޔާމީނުގެ އަރިހުން އެދެމެވެ. އަޅުގަނޑު އެދެނީ ވެރިކަމުގެ ދައުރު ފުރިހަމަވި ނަމަވެސް އަޅުގަނޑުމެންނާއެކު މަނިކުފާނު މި ގައުމުގައި ދިރިއުޅުމެވެ. އަދި ފާގަތި ދުވަސްތަކެއް މަނިކުފާނަށް މިންވަރުކޮށް ދެއްވުމެވެ.\n30 އޮކްޓޫބަރު 2018\nރައީސް އަބުދުﷲ ޔާމީން/ ރިޔާސީގަނޑުވަރު\nއިބޫ-ފައިސަލް ރިޔާސީ އިންތިހާބު 2018 ރައީސް ޔާމީން ސިޓީ ސަރުކާރު\nޖަލަށް ނުވަދެ ސަލާމަތްވިޔަސް އާޚިރަތްދުވަހު ހަދާނެ ޑިލެއް މަރާނެ މީހަކު ނުހުންނާނެ ޔާނޫ\nރޔ އަވަހަށް ތިޔަ ބާޣީ ފީމުޑި ވިއްދި ކޯޅިސަން ގަނޑު ބޮޅައް ސަރުކާރު އެއްޅާޅާ ހުސް ބޮޑުފަޓް މުސްކުޅިން މަގާމާ މަޖިޅިސް ޓިކެޓް ބަހާއިރަށް އެކަކު އަނެކަކު އަޑިން ހަސަދަ ހުޅު ރޯކުރާނެ....ނުވާނެ...


List Ga Nan Othumakee Kuhverivumeh Noon, Dhauva Koffi Nama Isthiufaa Dheynan: Mahloof - Vaguthu\nލިސްޓުގައި ނަން އޮތުމަކީ ކުށްވެރިވުމެއް ނޫން، ދައުވާކޮށްފި ނަމަ އިސްތިއުފާ ދޭނަން: މަހްލޫފް\n1 މަސް ކުރިން ( މެއި 18, 2021 )\nޔޫތް މިނިސްޓަރ މަހްލޫފް ވަގުތަށް ދެއްވި ހާއްސަ ބަސްދީގަތުން؛- ވަގުތު އިމޭޖަސް- މުހައްމަދު އަފްޒަލް\nއެމްއެމްޕީއާރްސީގެ ބޮޑު ހިޔާނާތުގެ ފައިސާ ލިބުނު ކަމަށް ތުހުމަތު ކުރާ މީހުންގެ ލިސްޓަކީ ސިޔާސީ ބަޔަކު އެކުލަވާލި ލިސްޓެއް ކަމަށާއި އެ މައްސަލައިގައި އޭނާގެ މައްޗަށް ދައުވާކޮށްފި ނަމަ، މަގާމުގައި ނުހުންނަވާނެ ކަމަށް ޔޫތު މިނިސްޓަރު އަހުމަދު މަހްލޫފް ވިދާޅުވެއްޖެއެވެ.\nއެންޓި ކޮރަޕްޝަން ކޮމިޝަން (އޭސީސީ) އިން މީގެކުރިން ހާމަކުރި ހިޔާނާތުގެ ލިސްޓްގައި މަހްލޫފްގެ ނަން އޮތުމުން ގޭގައި މަޑުކުރެއްވުމަށް އޭރު ރައީސް އިބްރާހިމް މުހައްމަދު ސޯލިހު އެންގެވިއެވެ. މަހްލޫފް އޭރު ވިދާޅުވެފައި ވަނީ އެއްވެސް އިރެއްގައި ހިޔާނާތުގެ ފައިސާގައި ޖެހިވަޑައިގެންފައިނުވާނެ ކަމަށެވެ. އަދި އެއީ އޭނާ ޑޮލަރު ގަނެގެން ލިބުނު ފައިސާ ކަމުގައި ވިދާޅުވެއެވެ. އޭރު އޭސީސީން އެކަނި ބަލަން ޖެހޭ ކަންކަން ބެލުމަށްފަހު، ރައީސް އޮފީހަށް މަހްލޫފްގެ މައްސަލައެއް ނެތް ކަން އެންގުމުން މަހްލޫފް އަލުން ވަޒީފާއަށް ނުކުމެވަޑައިގަތީއެވެ.\nހިޔާނާތުގެ ލިސްޓުގައި މަހްލޫފްގެ ނަން އޮތުމާއި ގުޅޭ ގޮތުން ފޭސްބުކްގައި ލިޔުއްވި ޕޯސްޓެއްގައި ވިދާޅުވީ، ހިޔާނާތުގެ ލިސްޓަކީ ސީޔާސީ ބަޔަކު އެކުލަވާލި، އަދި އެ މައްސަލައާ ސީދާ ގުޅުންނެތް އެތައް ބައެއްގެ ވެސް ހައްގުތައް ގެއްލިގެން ދިޔަ ލިސްޓެއް ކަމަށެވެ.\n"ލިސްޓުގައި ނަން އޮތުމަކީ ކުށްވެރިވުމެއް ނޫން އަދި އެކަމުގައި ބައިވެރިވުމެއް ވެސް ނޫން" މަހްލޫފް ވިދާޅުވިއެވެ.\nމަޖިލީހުން އާންމުކުރި ހިޔާނާތުގައި ލިސްޓުގައިވާ ގޮތުންނަމަ މަހްލޫފްގެ މައްސަލަ އޮތީ ދައުވާކުރުމުގެ މަރުހަލާގައެވެ. އެކަމަށް އިޝާރާތްކުރައްވާ އޭނާ ވިދާޅުވީ، ދައުވާކޮށްފިނަމަ ވަޒީރުކަމުގެ މަގާމުގައި އެންމެ ދުވަހަކުވެސް ނުހުންނަވާނެ ކަމަށެވެ.\n"ދައުވާއެއް ކޮށްފިނަމަ މި މަގާމުގަ އެންމެ ދުވަހަކުވެސް ނުހުންނާނަން" މަހްލޫފް ވިދާޅުވިއެވެ.\nކުރީގެ ނައިބު ރައީސް އަހްމަދު އަދީބު އިސްވެ ހުރެ ހިންގި އެމްއެމްޕީއާރުސީގެ ބޮޑު ޚިޔާނާތުގެ ފައިސާ ލިބުނު މީހުންގެ ލިސްޓުގައި ހިމެނޭ މީހުންތައް ދަނީ އެ ކަމަށް އިންކާރު ކުރަމުންނެވެ. އަދި ލިސްޓުގެ ސައްހަ ކަމާ މެދު ދަނީ ސުވާލު އުފައްދަމުންނެވެ. ލިސްޓުގައި ނަން ނެތް ބައެއް ސިޔާސީ ބޭފުޅުން ވެސް ގެންދަވަނީ ކޮމިޝަންގެ ތަހުގީގާ މެދު ސުވާލު އުފައްދަވަމުންނެވެ. ދެ އަހަރާއި ބައި ވެގެން އައިއިރު ވެސް ތަހުގީގުގެ ބޮޑު ބައެއް ފުރިހަމަ ނުވާތީ ގިނަ ބަޔަކު ދަނީ ކަންބޮޑުވުން ވެސް ފާޅުކުރަމުންނެވެ.\nލިސްޓުގައި ނަން ހިމެނޭ ފަރާތްތަކުގެ ތެރެއިން މަގާމުތަކުގައި ތިބި ފަރާތްތައް މަގާމުތަކުން ދުރުވުމަށް ވެސް ގިނަ އަދަދެއްގެ ބަޔަކު އަންނަނީ މީސް މީޑިއާގައި ގޮވާލަމުންނެވެ.\nމަހުލޫފުގެ މައްސަލައިގައި ޕީޖީން އެދުނު ލިޔުންތައް އެއް ކުރަނީ\nމެއި 18, 2021 13:14\nލިސްޓުގައި ނަން އޮތިމަކީ ޝަރަފެއް. ނަމަ ނަމަ ޢިސްތިއުފާ ނުދޭތި. ޢަދިވެސް އިތުރަށް ލިބޭތޯ ބަލާ\nމެއި 18, 2021 13:22\nމަހޭ ޔާމިން ގޭދޮށަށް އުކީ ކޮންޑޮލަރުތަކެ އް. އީވާ އާއއއ އި ދެމީހުން ވެގެން. އަހަރެމެން ގޭދޮށަށް އުކާލަ ބަލާ. ރީލޯޑުން އެތިކޮޅެ އެ އް\nމެއި 18, 2021 13:23\nމެއި 18, 2021 13:46\nޢަވަހަށް އިސްތިއުފާދީ އެމްޑީޕީ ބާރު އޮތީ ދައުވާކުރާނެ...\nމެއި 18, 2021 13:52\nޜަނގަޅު ގޮތަކީ މިހަރުވެސް އިސްތި އުފާ ދިނުން\nމެއި 18, 2021 14:12\nބުނާނެ އެއްޗެއް ނޭގޭ ހޭލުން ތެރިކަން ނެތް ބައެއްގެ ތެރެއަށް ތަނަވަސްކަން އައީމަ ވާނީމިހެން\nމެއި 18, 2021 14:38\nމަހުލޫފޫ ބުނަން ރަނގަޅު ވާހަކައެއް މާ އަބުއިވެގެން އުޅުނަސް ނަޒާހަތްތެރިކަން ދެއްކުމަށް އުޅުނަސް މިއަދު އެކަމެއްނުފެނުނެއްނު؟ ތިމާގެ ނަން ހިޔާނާތްތެރިންގެ ލިސްޓުގަ އޮތުމަކީ ދަޢުލަތުގެ މުއައްސަސާއެއްގެ އިސް ވެރިއަކަށްހުރުން ރީތިކަމެއްނޫން އެންމެ ރީތި ގޮތަކީ އިސްތއުފާދީފަ ގޭގަހުރުން އޮޑިޓަރ ޖެނެރަލް ނަމޫނާއަކަށް ނަގާބަލަ\nމެއި 18, 2021 15:39\nދައުވަާކުރިީމަ ކަލެޭބުނަާނިީ ސަާބިތު ވިީމަ އިސްތިުފަާދެޭނަމެޭ\nމެއި 18, 2021 17:53\nބަލަގަ މަހުލޫފޫ ލިސްޓުގަ އޮތިއްޔާ މަގާމުން ދުރުކުރާ ވާހަކަ ބުނެފައޭ އޮތީ، ދަިއުވާ ކުރީމަ ޖެހޭނީ އިސްތިއުފާ ދޭން ކަލޯ\nމެއި 18, 2021 20:18\nތީ ހަމަ ތެދެއް... ކެއުމަ ކީ ވެސް ކުއްވެރި ވުމެއްނޫން.. ކުއްވެރިވާނީ ކުއްވެރި ކުރަން ފެނިއްޖެ ނަމަ.\nމެއި 18, 2021 20:20\nދަޢުވާކުރީމަ މަޤާމުން ވަކިކުރާނެ ، ކަލޭ އިސްތިޢުފާ ނުދިނަސް.\nމިހާރުން މިހާރަށް އިސްތިޢުފާ ދިނުމަށް ގޮވާލަން.\nލަދުގަންނަނީ ހަމައެކަނި އޮރިޔާމުން މަގުމަށްޗަށްނުކުންނަންދޯ،\nމެއި 18, 2021 20:35\nއެންމެން ކައިފި.. އަދަބު ލިބެނީ އެކަކަށް..


Netflix Ge Enme Maguboolu 5\nނެޓްފްލިކްސް އެންމެ މަޤުބޫލު 5\n26 ފެބްރުއަރީ 2022 - 18:15:58\nނެޓްފްލިކްސް އަކީ ދުނިޔޭގައި އެންމެ ގިނަ ބަޔަކު މުނިފޫހި ފިލުވާލުމުގެ ގޮތުން ފިލްމާއި ސީރީސްގެ އިތުރުން މިޔުޒިކް ވެސް އޭގެން އަޑުއަހައި ބަލާލުމަށް ބޭނުން ކުރަމުން އަންނަ މައިގަނޑު އެޕްލިކޭޝަންއެވެ.\nނެޓްފްލިކްސް އަކީ ރާއްޖޭގައި ވެސް މިހާރު އެންމެން ކަހަލަ ގޮތަކަށް ބޭނުން ކުރަމުން އަންނަ އެޕްލިކޭޝަނެކެވެ. މި އެޕްލިކޭޝަންގައި އެކި ސަރަހައްދުގެ އެކި ސަޤާފަތާއި ހަޤީޤީ ހަދިސާތައް ހިމެނޭ ޑޮކިއުމަންޓަރީ ތަކާއި އެކި ގައުމު ތަކުގެ ފިލްމުތަކުން ފެށިގެން ގޮސް ބޮލީވުޑް އާއި ހޮލީވުޑްގެ މަސްޙޫރު ފިލްމުތައް ހިމެނެއެވެ.\nއެގޮތުން ފާއިތުވެ ދިޔަ އަހަރުން ފެށިގެން މިހާތަނަށް ނެޓްފްލިކްސް އިން އެންމެ ގިނައިން މީހުން ސްޓްރީމް ކޮށްފައިވާ ފިލްމް ތަކާއި ސީރީސް ތަކަށް ބަލާލާނަމެވެ.\nމިއީ ދުނިޔޭގެ ދެކުނުގެ އެންމެ މޮޅެތި އުކުޅުތައް ބޭނުން ކޮށްގެން ތިޖޫރީތަކާއި އަގު ބޮޑެތި އާރޓްސް އަދި ސިފަ ބަދަލު ކޮށްގެން ބޮޑެތި އަދަދު ތަކުން ފައިސާއާއި މުދާ ގެއްލުވާލި އާރސެން ލުޕިންގެ މައްޗަށް ހަދާފައިވާ ސީރީސް އެކެވެ.\nސްޓެފެނީ ލޭންޑްގެ ވާހަކައިގެ މައްޗަށް ބިނާކޮށް ނެރެފައިވާ މި ސްކްރީން ޕްލޭއަކީ އެކަނިވެރި މަޔަކު ދަރިއަކު ބަލާ ބޮޑު ކުރަން ކުރި މަސައްކަތާއި ތަހައްމަލްކުރި އެކި ތަކުލީފް ހާމަކޮށްދޭ ވަރަށް ވެސް އަސަރުން ފުރިގެންވާ ފިލްމެކެވެ.\nސްކުއިޑް ގޭމް އޭ ބުނުމުން އެއީ ކޮން އެއްޗެއްކަން ނޭނގޭނެ މީހަކު ނުހުންނާނޭ ބުންޏަސް ދޮގަކަށް ނުވާނެއެވެ. ނެޓްފްލިކްސްއިން ވަނީ ބޮޑު އާމްދަނީއަކާއި ކާމިޔާބީއެއް މި ސީރީސްގެ ޒަރިއްޔާއިން ހޯދާފައިވެއެވެ. ދުނިޔޭގެ މަޤުބޫލު އެކި ތަރިންވެސް ދަނީ މި ސީރީސް ރަމްޒު ކޮށްދޭ އެކި އެކި އުފެއްދުންތަކާއި ލަވަތަކުގެ އިތުރުން ސީރީސް އަށް ތާއީދުކޮށް މީސް މީޑިއާގައި ވާހަކަ ދައްކަމުންނެވެ.\nސްޕެނިސްގެ މި ސީރީސް އަކީ ވެސް އިތުރު ތައާރަފަކަށް ބޭނުން ނުވާނެ ސީރީސް އެކެވެ. މި ސީރީސް އަކީ ތަފާތު އަދި އެހާމެ ބޮޑު ފޭން ބޭސް އެއް ފެށުނީއްސުރެ އޮންނަ ސީރީސްއެކެވެ. ތަފާތު އެކި އުކުޅުތަކާއި ހިތާމައިގެ އިތުރުން ލޯބި ދައްކުވައިދޭ މި ސީރީސް އަކީ އަބަދުވެސް އެހާމެ މަޤުބޫލު ސީރީސްއެކެވެ.\nދިވެހިންގެ ތެރޭގައި ބޮޑު މަޤުބޫލުކަމެއް ނެތަސް މި ސީރީސްއަކީ ނެޓްފްލިކްސް ވޯރލްޑް ވައިލްޑް ރޭންކިންގ ގައި މިހާރު5ވަނައަށް އޮތް ސީރީސްއެވެ. ކައިވެންޏެއް ކޮށްގެން އުޅޭ ދެބައި އުމުރުގެ މަންމައެއް އޭނާގެ ކުރީގެ މާޒީ އިޔާދަކުރުމަށް އުޅުމުން އޭނާގެ ދިރިއުޅުމަށް އަންނަ ބަދަލްތައް މި ސީރީސްއިން ދައްކުވައިދެއެވެ.


Russia balikoh Belgium rangalhah fashaifi\nރަޝިއާ ބަލިކޮށް ބެލްޖިއަމް ރަނގަޅަށް ފަށައިފި\nރޮމެލޫ ލުކާކު ލަނޑު ޖެހުމަށް ފަހު އެކުވެރި ކްރިސްޓަން އެރިކްސަން އަށް ހަދިޔާ ކުރަނީ\nޔޫރޯ ފުޓްބޯޅަ މުބާރާތުގެ ގްރޫޕް ބީ ގައި ހިމެނޭ ރަޝިޔާ އާއި ބެލްޖިއަމް ބައްދަލު ކުރި މެޗް 3-1 އިން ކާމިޔާބު ކޮށް ބެލްޖިއަމް ތިން ޕޮއިންޓާއެކު މުބާރާތް ރަނގަޅަށް ފަށައި ހަމަޖެހިލައިފި އެވެ.\nމިރޭގެ މެޗުގައި ބެލްޖިއަމަށް ފުރަތަމަ ލަނޑު ޖަހައި ދިނީ މެޗުގެ 10 ވަނަ މިނެޓްގައި ރޮމޭލޫ ލުކާކޫ އެވެ. އޭނާ ވަނީ ލަނޑު ޖެހުމަށް ފަހު ޑެންމާކުގެ ތަރި، އަދި އެކުވެރި ޓީމް މޭޓް، ކްރިސްޓަން އެރިކްސަން އަށް ގޯލް ހަދިޔާކޮށްފަ އެވެ. އެރިކްސަން އާއި ލުކާކޫ ކުޅެނީ އިޓަލީގެ އިންޓަމިލާނަށެވެ.\nބެލްޖިއަމްގެ ދެވަނަ ލަނޑު ޖެހި ބަދަލު ކުޅުންތެރިއެއްގެ ގޮތުގައި ނުކުތް ތޯމަސް މުނިއޭ އެވެ. އޭނާ ލަނޑު ޖަހާފައި ވަނީ 34 ވަނަ މިނެޓްގަ އެވެ. ތިން ވަނަ ލަނޑު ލުކާކޫ ޖެހީ ފަހު ހާފުގެ 88 ވަނަ މިނެޓްގަ އެވެ.\nގްރޫޕޫ ބީގައި ދެން ހިމެނޭ ޑެންމާކާއި ފިންލޭންޑްގެ މެޗްުގެ ފުރަތަމަ ހާފު 0-0 އިން ނިމޭން ދަނިކޮށް މެޗް ހުއްޓާލަން މެޖުބޫރުވީ ޑެންމާކްގެ ތަރި ކްރިސްޓަން އެރިކްޝަން ކުއްލި ގޮތަކަށް ދަނޑުމައްޗަށް ވެއްޓި އޭނާގެ ހާލު ދެރަވެ ފަރުވާ ދޭން ޖެހިގެނެވެ.\nކުޅުން ހުއްޓާލި އެ މެޗް ޔުއެފާއިން ސަސްޕެންޑު ކުރުމަށް ފަހު އަލުން ފަށައިގެން ކުޅެ ފިންލެންޑު މޮޅުވީ ހައިރާން ކުރުވަނިވި ގޮތަކަށް 1-0 އިންނެވެ.\nޑެންމާކަށް ރެއަކީ ހުރިހާ ގޮތަކުން ވެސް ބަދު ނަސީބު ރެއަކަށްވި ނަމަވެސް އެރިސްކަން ހާލު މިހާރު ރަނގަޅެވެ.\nބެލްޖިއަމް ރަޝިޔާ ޔުއެއާފާ ޔޫރޯ 2020


Italian Cup: Varugadha Juventus balikoh Napoli in Champion kan hoadhaifi - One Online\nރޭގެ މެޗުގައި ޔުވެންޓަސްގެ ތަރި ކްރިސްޓިއާނޯ ރޮނާލްޑޯ ---\nއިޓާލިއަން ކަޕް: ވަރުގަދަ ޔުވެންޓަސް ބަލިކޮށް ނަޕޯލީ އިން ޗެމްޕިއަންކަން ހޯދައިފި\nއިޓާލިއަން ކަޕްގެ ފައިނަލުގައި ޕެނަލްޓީ ޖަހައިގެން ވަރުގަދަ ޔުވެންޓަސް ބަލިކޮށް ނަޕޯލީ އިން ޗެމްޕިއަންކަން ހޯދައިފި އެވެ.\nނަޕޯލީ ޗެމްޕިއަން ކަން ހޯދީ ރޭ އިޓަލީގެ ރޯމްގައި ކުޅުނު ފައިނަލް މެޗުގެ ފުރިހަމަ ވަގުތު 0-0 އިން އެއްވަރުވުމުން ޕެނަޕެލްޓީ ޖަހައިގެން 4-2 އިން ކުރި ހޯދައިގެންނެވެ. މިއީ، އެޓީމު މިމުބާރާތް ކާމިޔާބުކުރި ހަ ވަނަ ފަހަރެވެ.\nރޭގެ މެޗުގެ ފުރަތަމަ ހާފުގައި ޔުވެންޓަސްގެ ތަރި ކްރިސްޓިއާނޯ ރޮނާލްޑޯ ފޮނުވާލި ބާރު ބޯޅަ ނަޕޯލީގެ ގޯލްކީޕަރު އެލެކްސް މެރެޓް ވަނީ މަތަކޮށްފަ އެވެ. ފުރަތަމަ ހާފުގައި ދެޓީމަށް ވެސް މާގިނަ ހަމަލާތަކެއް އުފެއްދިފައެއް ނުވެއެވެ. އަދި ފުރަތަމަ ހާފު ނިމިގެންދިޔައީ ދެޓީމުން ކުރެޓީމަކަށް ލަނޑެއް ކާމިޔާބު ނުކުރެވިއެވެ.\nފުރަތަމާ ހާފާއި ހިލާފަށް ދެ ވަނަ ހާފުގައި ނަޕޯލީން ވަނީ މޮޅު ކުޅުމެއް ދައްކައި ގޯލު ޖަހާނެ ގިނަ ފުރުސަތުތަކެއް ތަނަސްވަކޮށްފަ އެވެ. ނަމަވެސް ދެވަނަ ހާފުގައިވެސް ދެޓީމުން ކުރެ ޓީމަކަށް ލަނޑެއް ކާމިޔާބު ވާގޮތެއް ނުވިއެވެ.\nމެޗްގެ ވަގުތު ހަމަވެ ޖެހި ޕެނަލްޓީގައި ޔުވެންޓަސް އަށް ވައްދާލެވުނީ ހަތަރު ޕެނަލްޓީގެ ތެރެއިން ދެ ޕެނަލްޓީ އެވެ. އެޓީމުގެ ފުރަތަމަ ޕެނަލްޓީ ޖެހީ ޕައޮލޯ ޑިބާލާ އެވެ. ނަޕޯލީގެ ކީޕަރު މެރެޓް އެ ޕެނަލްޓީ މަތަކުރިއިރު ދެ ވަނަ ޕެނަލްޓީ ޑެނީލޯ ޖެހީ ގޯލުގެ މަތިންނެވެ. ޔުވެންޓަސް އަށް ކާމިޔާބުކުރެވުނީ ލިއޮނާޑޯ ބޮނޫޗީ އާއި އާރޮން ރަމްސީ ޖެހި ޕެނަލްޓީތަކެވެ. ނަމަވެސް ނަޕޯލީން ފުރަތަމަ ހަތަރު ޕެނަލްޓީ ވެސް ވައްދާލައިގެން އެޓީމުންވަނީ އިޓާލިއަން ކަޕުގެ ޗެމްޕިއަންކަން ހަވަނަ ފަހަރަށް ހޯދާފައެވެ.\nގުޅޭ ޓެގު ފުޓްބޯޅަ ޔުވެންޓަސް


Blogger Yameen Massala: "Aniyaveri adeh" Report eh nukurey!\n"އަނިޔާވެރި އަޑެއް، މިހާކު ރޯ އަޑެއް" އިވުމުން ވެސް ރިޕޯޓެއް ނުކުރޭ!\n19 ސެޕްޓެމްބަރ 2021 - 23:30:00\nމީގެ ހަތަރު އަހަރު ކުރިން، 2017 ވަނަ އަހަރުގެ އޭޕްރީލް މަހު 23 ވަނަ ދުވަހުގެ ރޭ ދަންވަރު 2:59 ހާއިރު ޔާމީން ރަޝީދު މަރާލީ އޭނާ ގޭގެ ސިޑި ގޮޅީގައެވެ. ބަޔަކު ވަރަށް ރާވައިގެން ޔާމީނަށް ވަރަށް އަނިޔާވެރިކޮށް ހަމަލާ ދިނީ، އޭނާ ވަޒީފާ ނިންމާލާ، އެނބުރިގެއަށް އައި ވަގުތުގައެވެ.\nޔާމީންގެ މަރުގެ މައްސަލައަށް މިހާރު ވަނީ ހަތަރު އަހަރަށްވުރެ ގިނަ ދުވަސް ވެފައެވެ. ހަތަރު އަހަރަށް ވުރެ ގިނަ ދުވަސްވީއިރު ވެސް އެމައްސަލާގައި ގޮތެއް ނިންމިފައި ނުވުމާއި އެމައްސަލައިގެ ޝަރީއަތް ކޯޓުގައި ކުރިއަށް ގެންދާ ގޮތާއިމެދުވެސް އާއިލާގެ ބޮޑެތި ކަންބޮޑުވުންތަކެއް އެބަހުއްޓެވެ.\nދިރިއުޅޭ ގޭގެ ލިފްޓް ކައިރީ ޔާމީން ރަޝީދަށް ގިނަ ހަމަލާތަކެއް ދިނުމަށްފަހު މަރާލި މައްސަލާގައި ޖުމްލަ ހަ މީހެއްގެ މައްޗަށް ތޫނު އެއްޗެއް ބޭނުންކޮށްގެން ގަސްދުގައި މީހަކު މަރާލުމުގެ ދައުވާ ކުރެ އެވެ.\nދައުވާ އުފުލާފައިވާ މީހުން:\nމ. ތާއިފް، އިސްމާއިލް ރަޝީދު\nގދ. ގައްދޫ ސިންދުބާދުގޭ، މުހައްމަދު ދިފްރާން\nމ. ކުދެހިގޭ ހަސަން ޝިފާޒް\nމ. ކޮޅުފުށީ އީސްޓް، ހުސައިން ޒިޔާދު\nމިދިޔަ ބްރާސްފަތި ދުވަހު ބޭއްވި އަޑުއެހުމުގައި ދައުވާލިބޭ ހައިޝަމާއި ޝިފާޒްގެ އިތުރުން ޒިހާންގެ ވަކީލް ސިއްހީ ސަބަބާ ހެދި އެދުވަހުގެ އަޑުއެހުމަށް ހާޒިރު ނުވެވުމުން އެ ތިން މީހުުންގެ ބައި އެދުވަހު ކުރިއަށް ނުގެންދިޔަ ނަމަވެސް އެކަމަށް އިތުރު އަޑުއެހުމެއް ބާއްވާނެ ކަމަށް އެ މައްސަލަ ބައްލަވާ ގާޒީ އާދަމް މުހައްމަދު ވިދާޅުވިއެެވެ. އެ އަޑުއެހުމުގައި އެ ތިން މީހުންގެ ފަރާތުން ހެއްކާ ބެހޭގޮތުން ވާހަކަ ނުދައްކައިފި ނަމަ، އިތުރު ފުރުސަތެއް އެކަމަށް ނުދެއްވަން އޮތީ ނިންމާފައެވެ.\nއެކަމަށްޓަކައި މިއަދު ބޭއްވި އަޑުއެހުމަށް މި ތިން މީހުންގެ ފަރާތުން ވަކާލާތު ކޮށްދެއްވާ ގާނޫނީ ވަކީލް އަހްމަދު ޔާމީން ވަޑައިގަންފައިވާތީ އެބައި ވަނީ މިއަދު ކުރިއަށް ގެންގޮސްފައެވެ.\nދައުލަތުން ހުށަހަޅާފައިވާ ހެކިތަކާ ގުޅޭ ގޮތުން ފާހަގަ ކުރައްވަން ބޭނުންވާ ނުކުތާތައް ފާހަގަ ކޮށްދެއްވުމަށް އޮތް އެއަޑުއެހުމުގައި ވަކީލު ޔާމީން ވަނީ ދައުލަތުން ހުށަހަޅާފައިވާ ސިއްރު ހެކިވެރިންގެ ހެކިބަސްތަކުގައިވާ ބައެއް ވާހަކަތަކަށް ރައްދު ދެއްވާފައެވެ. ސިއްރު ހެކިވެރިންނަށް ދިފާއުގެ ފަރާތުން ގިނަ ސުވާލުތަކެއް ހެކި ބަސް ނެގި މަރުހަލާގައި ކުރެވިގެންދިއިރު ގިނަ ސުވާލުތަކުގެ ޖަވާބު ފުރަތަމަ ދެ ސިއްރު ހެކިވެރިން ދިން ގޮތުގައި ކަންބޮޑުވުންތަކެއް ހުރި ކަން ދިފާއީ ވަކީލް ޔާމީން ފާހަގަ ކުރެއްވިއެވެ.\nވަކީލު ޔާމީން ވިދާޅުވި ގޮތުން ބްލޮގަރު ޔާމީން މަރާލަން 2016ވަނަ އަހަރުގެ ނޮވެމްބަރުން ފެށިގެން ރާވަމުން ދިޔަކަން ދައުލަތުން ހުށަހެޅި ސިއްރު ހެކިވެރިއަކަށް އެނގެއެވެ. އެކަމަކު އެކަން ކަމާބެހޭ ފަރާތްތަކަށް އޭނާ އަންގާފައިނުވާ ކަމަށާއި އަދި ޔާމީން މަރާލި ރޭ ވެސް އެ ސަރަހައްދުގައި އޭނާ އުޅުނު ކަން އޭނާގެ ހެކިބަހުން ހާމަވާ ކަމަށް ޔާމީން ވިދާޅުވި އެވެ.\nއޭގެ އިތުރުން އެރޭ އެހާދިސާ ހިނގިވަގުތު "އަނިޔާވެރި އަޑެއް، މިހާކު ރޯ އަޑެއް" އިވުނު ކަމަށް އޭނާ ހެކިބަސް ދީފައިވާކަން ބަޔާނުން ހާމަވާއިރު، އެއަޑު އިވުމުންވެސް ތަހުގީގީ އިދާރާއަކަށް އޭނާ ރިޕޯޓް ކޮށްފައި ނުވާކަމަށް ވަކީލު ޔާމީން ވިދާޅުވިއެވެ.\nވަކީލު ޔާމީން ވިދާޅުވީ އޭނާ އެމައުލޫމާތު އިދާރާއަކާއި ހިއްސާކުރީ އެއް ފަހަރު ހަފުތާއެއް ފަހުން އަދި އަނެއް ފަހަރު ދެ ހަފުތާ ފަހުން ކަމުގައި އޭނާ ފާހަގާކުރާތީ އެ ހެކިވެރިޔާގެ ހެކި ބަހުގައި ފުށު އެރުންތަކެއް ހުރި ކަަމަށެވެ.\nފުރަތަމަ ސިއްރު ހެކިވެރިޔާގެ ހެކިބަހުން ވަކީލު ފާހަގަކުރެއްވި ކަންކަން:\nދިފާއުގެ ބައެއް ސުވާލުތަކަށް ޖަވާބު ދޭން އިންކާރު ކުރުން: ހެކިވެރިޔާގެ ހެކި ބަސް ދިނުމުގައި އެ ފަދަ ކަންކަން ފާހަގަ ވުމުން އެއީ އަދުލުވެރި ހެއްކެއްގެ ގޮތުގައި ބަލަން ދަތި ކަމަށް ދިފާއީ ވަކީލް ޔާމީން ވިދާޅުވިއެވެ.\nހެކިވެރިޔާގެ ބައެއް ވާހަކަތައް ހުރީ އަމިއްލަ ނަފުސާ ދެކޮޅަށް ކަން: އެފަދަ ހެއްކެއް އިސްލާމީ ޝަރީއަތެއްގައި ބަލައި ނުގަނެވޭނެ ކަމާއި، އެއީ "ފާފަވެރި ހެކި" ގޮތުގައި ދިފާއުން ސިފަކުރެއްވިއެވެ.\nދެވަނަ ސިއްރު ހެކިވެރިޔާގެ ހެކިބަހުން ވަކީލު ފާހަގަކުރެއްވި ކަންކަން:\nހެކިވެރިޔާ ދިން މައުލޫމާތު ތަކުގައި ފުށޫއެރުންތަކެއް ހުރިކަން: އެގޮތުން މައުލޫމާތު ދެއްވީ އެއް ފަހަރު ހަފުތާއެއް ފަހުން އަދި އަނެއް ފަހަރު ދެ ހަފުތާ ފަހުން ކަމުގައި ފާހަގަ ކުރައްވާފައިވާތީ، އެ ހެކިވެރިޔާގެ ހެކި ބަހުގައި ފުށު އެރުންތަކެއް ހުރިކަން ދިފާއުން ގަބޫލު ކުރައްވައެވެ.\nތަހުގީގު ބަޔާން ބަލައިގެން ހެކި ބަސް ދިނުން: ދިފާއުން ގަބޫލު ކުރައްވާ ގޮތުގައި، ޝަރީއަތުގައި ހެކި ބަސް ދޭން ވާނީ ވަކިންނެވެ. ހަނދާން ނެތޭ ހާލަތެއް މެދުވެރިވެއްޖެނަމަ ތަހުގީގު ބަޔާން ކިޔުމަށް ފަހު ޝަރީއަތަށް ހާޒިރުވުމުގައި މައްސަލައެއް ނެތް ކަމަށާއި އެކަމަކު ތަހުގީގު ބަޔާން ބަލައިގެން ހެކި ބަސް ދިނުން ރަނގަޅު ނޫން ކަން ދިފާއުން ފާހަގަކުރެއްވިއެވެ.\nސީސީޓީވީ ފުޓޭޖްގެ ވީޑިއޯގައި ފެންނަ މަންޒަރާއި ހެކިވެރިޔާގެ ވާހަކަ ދިމާނުވުން: ސިއްރު ހެކިވެރިޔާގެ ބަހަށް ހަވާލާދީ ދިފާއީ ވަކީލް ޔާމީން ވިދާޅުވި ގޮތުގައި ހެކިވެރިޔާއަށް ފެނުނީ ސައިކަލުގައި މޫނު ފޮރުވައިގެން މާސްކް އަޅައިގެން ތިބި ބަޔެކެވެ. އެއީ އެ ހެކިވެރިޔާ ދަންނަ ބަޔަކަށްވެސް ނުވާއިރު، ހެކިވެރިޔާއަށް އެ މީހުން ފާހަގަވާނެ އެއްވެސް ބުއްދީގެ ހަމައެއް ނެތް ކަމުގައި ވިދާޅުވިއެވެ.\nމި ދެ ހެކިވެރިންގެ ހެކި ބަސްތަކަށް ރިއާޔަތް ކުރާއިރު ފާހަގަ ކުރެވެނީ އެ ދެ ހެކިބަހަކީ ވެސް އުފައްދާފައި ހުރި ހެކިތަކެއް ކަމުގައި ދިފާއީ ވަކީލް ވިދާޅުވިއެވެ. އަދި އެއް ހެކިވެރިއެއްގެ ވާހަކައާއި އަނެއް ހެކވެރިޔެއްގެ ވާހަކައާ ދިމާނުވާއިރު، ކޮންމެ ހެކިވެރިޔަކު ވެސް ދެ ފަހަރު މަތިން އެކި ގޮތަށް ވާހަކަ ދެއްކުމުން އޭގައި އަސާސީ ނުވަތަ ޖައުހަރީ ފުށުއެރުންތަކެއް ހުރި ކަމެއްކަން ފާހަގަކުރެއްވިއެވެ.\nމިހުރިހާ ކަމަކަށް ބަލާއިރު ދައުލުަތުން ހުށަހެޅި އެ ސިއްރު ހެކިވެރިއާއަކީ ކުށުގެ ބައިވެރިއެއް ކަން އެ ހެކިބަހުން ހާމަވާ ކަމަށާއި އެހެންވެ، އޭނާގެ ހެކިބަސް ގަބޫލު ނުކުރެވޭނެ ކަމަށް ވަކީލު ޔާމީން ވިދާޅުވި އެވެ.\nވަކީލު ޔާމީން ވިދާޅުވި ގޮތުގައި ތަހުގީގުގައި ޔާމީންގެ ހަށިގަނޑުގެ މުހިންމު ތަހުލީލުތަކެއް ފުލުހުން ނުކޮށް، ދޫކޮށްލާފައިވެ އެވެ. އެގޮތުން ދައުވާލިބޭ ހައިޝަމްގެ ކަރުގައި ހުރި ނިޝާންތަކަކީ ހަމަލާދިން ވަގުތު އޭނާއަށް ލިބުނު އަނިޔާތަކެއް ކަމަށް ދައުލަތުން ތުހުމަތު ކުރިޔަސް، އެކަން ބެލުމަށްޓަކައި ޔާމީންގެ ނިޔަފަތި ދަށުން ސާމްޕަލް ނަގާފައިނުވާ ކަމަށް ވަކީލް ޔާމީން ވިދާޅުވި އެވެ. ބޮޑު ތަހުގީގެއްގައި ފުލުހުން އެކަން ކަށަވަރު ކުރަން ތަހުލީލު ނުކުރީ ކީއްވެގެންތޯ ވަކީލު ޔާމީން ސުވާލު އުފެއްދެވި އެވެ.\nކޮންމެއަަކަސް މުޅި އަޑުއެހުމުގައިވެސް ފާހަގަކުރެވުނީ ދައުލަތުން ހުށަހަޅާފައިވާ ހެކިތަކާއި ސިއްރު ހެކީންގެ ހެކިބަހުގައިވެސް އަދި ފުލުހުންގެ ރިޕޯޓުގައިވެސް ސައްހަ ނޫން ކަންކަން ހުރިކަމެވެ. ބުރާސްފަތި ދުވަހު ބޭއްވި އަޑުއެހުމުގައިވެސް ވަކީލުންގެ ފަރާތުން އެކަން ފާހަގަކުރިއެވެ.\nކްރިމިނަލް ކޯޓުގައި މިމައްސަލައިގެ އަޑުއެހުންތައް ކުރިއަށް ގެންދާ ސްޕީޑާއި، ކުރިއަށް ގެންދާގޮތް "ކަމީނާ" ކަމުން އާއިލާގެ ޝަކުވާ އެހާ ބޮޑެވެ. ކްރިމިނަލް ކޯޓުގައި ޝަރީއަތް ފެށިގެން ހިނގި ހަތަރު އަހަރުދުވަހު އަޑުއެހުންތަކުގެ ތަޖުރިބާއަށް ބަލައިވެސް ފެންނަން އޮތީ ހަމަ "ކަމީނާ" ކަމެވެ.\nއެގޮތުން ދައުލަތުން ފޮނުވާ ވަކީލުން ބައެއްފަހަރު ކޯޓަށް ގެންދަންޖެހޭ ލިޔެކިއުން ހަނދާން ނައްތާލާފައި އެބަހުއްޓެވެ. އަނެއްބައިފަހަރު ޝަރީއަތުގެ މަޖިލިހުގައި ވަކާލާތުކުރަމުންދަނިކޮށް މައްސަލައިގެ މުހިއްމު ތާރީހުތައް ހަނދާން ނެތިގެން އުޅޭތަން ފެނުނެވެ. ވާހަކަ ދައްކަމުންދާއިރު އާގަނެގަނެފައި، އެއްވެސް ޔަގީންކަމެއްނެތް ރާގަކަށް ވާހަކަދައްކާތަން ވެސް ފެނެ އެވެ.\nޔާމީންއަށް ހަމަލާދިން މަންޒަރުތަކެއް ދައްކުވައިދޭ ސީސީޓީވީ ރެކޯޑިން ކޯޓަށް ހުށަހެޅިއިރު، ހެކި ހުށައެޅުމުގެ މަރުހަލާ ފާއިތުވެއްޖެއެވެ. މައްސަލައިގެ މިހާ ހިސާބަށް އައި އިރު މައްސަލަ ބައްލަވާ ފަނޑިޔާރު ވަނީ ދެ ފަހަރެއްގެ މަތިން ބަދަލުވެފަ އެވެ. ދައުލަތުން ބުނިގޮތަށް ކޯޓުން ދީފައިވާ ހުއްދައާއި ގުޅޭ ލިޔެކިއުން ހޯދަން ބެލިއިރު ދައުލަތުގެ ވަކީލުންގެ އަތުގައި އެފަދަ އެއްޗެއް އޮތްކަމަކަށް ނުވި އެވެ. އެ ކަރުދާސް ހޯދުނީ ކޯޓުގެ ފައިލްތައް ބެލުމަށް ޝަރީއަތް މެދުކަނޑާލައިގެންނެވެ.\nމިފެންވަރަށް ދައުލަތުގެ ފަރާތުން ފަރުވާކުޑަކަން ދެއްކުމަކީ މީހެއްގެ މަރުގެ މައްސަލައިގައި އިންސާފު ހޯދަން އެދޭ އޭނާގެ އާއިލާއަށް ބަލައިގަންނަން ފަސޭހަ ކަމެއް ނޫން ކަން ހަމަލާގެ ޝިކާރައަކަށްވެގެން މަރުވި ޔާމީންގެ އާއިލާއިން މީގެ ކުރިންވެސް ފާހަގަކޮށްފައިވެއެވެ.


ބޮޑީބިލްޑިންގ އެސޯސިއޭޝަން އޮފް މޯލްޑިވްސް\nމިސްޓަރ މޯލްޑިވްސް 2020\nމިއެސޯސިއޭޝަނުން ބޭއްވުމަށް ހަމަޖެހިފައިވާ ނެޝަނަލް ބޮޑީބިލްޑިންގ އެންޑް ފިޒީކް ސްޕޯޓްސް ޗެމްޕިއަންޝިޕް، "މިސްޓަރ މޯލްޑިވްސް 2020" 2020 ވަނަ އަހަރުގެ އޭޕްރީލް މަހުގައި ބޭއްވުމަށް ވަނީ ހަމަޖެހިފައެވެ. އެހެންފަހަރު ތަކާއި ހިލާފަށް، އެސޯސިއޭޝަންގެ 25 ވަނަ އަހަރީ ދުވަސް ފާހަގަ ކުރާ އަހަރު ކަމުގައިވުމުން، މުބާރާތް ވީހާވެސް ކުލަގަދަ ގޮތެއްގައި ބޭއްވުމަށް އެސޯސިއޭޝަނުން ބޭނުންވެއެވެ. މުބާރާތުގައި ބައިވެރި ވެވޭނީ ދިވެހިފަރުދުނަށެވެ.\nވީމާ، ނެޝަނަލް ބޮޑީބިލްޑިންގ އެންޑް ފިޒީކް ސްޕޯޓްސް ޗެމްޕިއަންޝިޕް، "މިސްޓަރ މޯލްޑިވްސް 2020" ގައި ބައިވެރިވުމުގެ ފުރުސަތު ވަނީ މުޅިރާއްޖެއަށް ހުޅުވާލެވިފައެވެ.\n· މުބާރާތުގައި ބައިވެރި ވެވިދާނެ ގޮތްތަށް:\n1- އަމިއްލަ ފަރުދުން\n4- ރާއްޖޭގެ ރިސޯޓްތަށް\nމުބާރާތުގެ ރަޖިސްޓްރޭޝަން 26 މެއި 2019 (އާދިއްތަ) ދުވަހުންފެށިގެން އާންމުކޮށް ހުޅުވާލަމެވެ. އަދި މުބާރާތުގައި ބައިވެރިވުމުގެ ސުންގަޑިހަމަވާނީ 1 މާރޗް 2020 ވާ (އާދިއްތަ) ދުވަހުގެ 14:00 އެށެވެ. އަދި އެދުވަހުގެ ކުރިން އެސޯސިއޭޝަނަށް މުބާރާތުގައި ބައިވެރި ވުމަށް އެދޭ ފޯމް ހުށަހަޅަންވާނެއެވެ. އަދި ހުށަހަޅަ ފޯމް ގައި ފުރިހަމަކުރަންޖެހޭ ކަންކަން ފުރިހަމަނުވާ ފޯމްތަށް ބަލައިނުގަނެވޭނެ ވާހަކަވެސް އަންގަމެވެ.\nމުބާރާތުގައި ބައިވެރިވުމަށް ހުށަހަޅަންޖެހޭ، ރެޖިސްޓްރޭޝަން ފޯމް އެސޯސިއޭޝަނުން ލިބެންހުންނާނެއެވެ. އިތުރު މަޢުލޫމާތު 7812226 މޯބައިލް އާއި ގުޅުންއެދެން.\n25 މޭ 2019\nޕަބްލިޝްކުރި ތާރީޚު: 25 މޭ 2019\n- Participation Form-2020


Hoara Ibbe Dhookurun Ok eh Noon, thaaeedh eh nukuran: Eva\nއަންހެން ކުއްޖަކާ ބަދު އަހުލާގީ އަމަލު ހިންގުމުގެ ކުށުގައި ޖަލަށްލާފައިވާ، އެމްޑީޕީގެ އެކްޓިވިސްޓް އިބްރާހިމް ރަޝީދު، ހޯރަ އިއްބެގެ ހުކުމް ލުއިކޮށްދީ އޭނާ މިނިވަންކުރުމަކީ ފަހަރެއްގައިވެސް ރުހި ތާއީދުކުރި ކަމެއް ނޫން ކަމަށް ގަލޮޅު އުތުރު ދާއިރާގެ މެންބަރު އީވާ އަބްދުﷲ ވިދާޅުވެއްޖެ އެވެ.\nކުޑަ ކުއްޖަކާ ޖިންސީ ގޯނާ ކުރުމިުގެ ކުށުގައި ޖަލަށްލި ހޯރަ އިއްބެ ދޫކުރަން މި ސަރުކާރުން ނިންމުމާއެކު ރައްޔިތުންގެ ފާޑު ކިޔުމާއި ނުރުހުން ބޮޑުވި އެވެ.\nޓްވިޓާގައި އެކަމާ ނުރުހުން ފާޅުކޮށް ހިޔާލުފާޅުކުރި މީހެއްގެ ޓުވީޓަކަށް ރައްދު ދެއްވަމުން މެންބަރު އީވާ ވިދާޅުވީ، އިއްބެ ދޫކޮށްލަން ސަރުކާރުން ނިންމި ނިންމުމަކީ އޭނާއަށް އެއްގޮތަކަށް ވެސް ރަނގަޅު ނިންމުމެއް ނޫން ކަމަށެވެ. ކުޑަކުއްޖަކު އެއްވެސް ހާލެއްގައި އަމިއްލަޔަށް ޖިންސީ އަނިޔާގެ ޝިކާރައަކަށް ވާން ބޭނުންވާނެ ކަމަށް ގަބޫލު ނުކުރާ ކަމަށް އީވާ ވިދާޅުވި އެވެ. އެހެންކަމުން އިއްބެ ދޫކޮށްލުމަކީ ޖިންސީ އަނިޔާގެ ޝިކާރައަކަށް ވެފައި ތިބި އެތަކެއް ބަޔެއްގެ ހިތްދަތި ހަނދާންތައް އާކޮށްދޭނެ ކަމެއް ކަމަށް އީވާ ވިދާޅުވި އެވެ.\nއޭނާ ވިދާޅުވީ، ޖިންސީ އަނިޔާގެ މައްސަލަތަކުގައި އަމަލުކުރުމަށް މިހާރަށްވުރެ ހަރުދަނާ ނިޒާމެއް ރާއްޖޭގައި ތަންފީޒުކުރަންޖެހިފައިވާ ކަމަށެވެ.\nހޯރަ އިއްބެ 2012 ޑިސެމްބަރުގައި ހައްޔަރު ކުރީ 17 އަހަރުގެ އަންހެން ކުއްޖަކާ އެކު ކޮޓަރިއެއްގައި ތިއްބަ އެވެ. އެ އަންހެން ކުއްޖައާ ހޯރަ އިއްބެ ފަހުން ކައިވެނިކޮށް އެ ކައިވެންޏަށް ވަނީ ދަރިއަކު ވެސް ލިބިފަ އެވެ.\nއިއްބެގެ ހުކުމް މާފުކޮށްދޭން ރައީސް ނިންމެވީ، ސަރުކާރުން ބުނި ގޮތުގައި، 2016 ވަނަ އަހަރު ކްލެމެންސީ ބޯޑުން އިއްބެގެ ޖަލު ހުކުމަށް ލުޔެއް ދިނުމަށް ނިންމާފައިވާތީ އެ ނިންމުމަށް ރިއާޔަތްކޮށެވެ. ނަމަވެސް އިއްބެގެ މައްޗަށް ކުޑަ ކުއްޖަކާއެކު ޖިންސީ އަމަލެއް ހިންގި ކަމުގެ ކުށް ސާބިތުވެފައިވަނިކޮށް ސަރުކާރުން އޭނާ މިނިވަންކޮށްފައިވާއިރު، މައާފުދިނުމާއި އަދަބު ލުއިކޮށްދިނުމުގެ ގާނޫނުގައިވާ ގޮތުން ކުޑަކުއްޖަކަށް ޖިންސީ ގޯނާ ކުރުމުގެ ކުށާއި ގަދަކަމުން ބަދުއަހްލާގީ އަމަލު ހިންގުމުގެ ކުށް ސާބިތުވާ މީހުންނަށް މާފު ނުދެވޭނެ އެވެ.\nއީވާ ހެއްދެވީ ބޮޑު ދޮގެއް: ސަލަފް


Dornier dhuvva Dhivehi sifainah "bondibaiy farivalheh"! | ThePress\nޑޯނިއާ ދުއްވާ ދިވެހި ސިފައިންނަށް "ބޮނޑިބަތް ފަރިވަޅަކުން" މަރުހަބާ ކިޔުން / ފޮޓޯ: އެމްއެންޑީއެފް\nއިންޑިއާ ސަރުކާރުން ރާއްޖެ އަށް ހަދިޔާ ކުރި ޑޯނިއޯ މަތިންދާ ބޯޓު ދުއްވާ އެމްއެންޑީއެފްގެ ޕައިލެޓުނަށް "ބޮނޑިބަތް ފަރިވަޅަކުން" ހޫނު މަރުހަބާއެއް ކިޔައިފިއެވެ.\nއެމްއެންޑީއެފުން ބުނީ އެ މުއައްސަސާގެ އެއާވިންގުގެ ޕައިލެޓުންނަށް އެމްއެންޑީއެފް ނޮދަން އޭރިޔާ، ހދ. ހަނިމާދޫ ޕޯސްޓްގެ ސިފައިން ހޫނު މަރުހަބާއެއް ކިޔައިފައިވާ ކަމަށެވެ.\nބޮނޑިބަތް ފަރިވަޅަކުން އެ ޕައިލެޓުންނަށް މަރުހަބާ ކިޔާފައި ވާއިރު އެމްއެންޑީއެފުން ހިއްސާކުރި ފޮޓޯތަކުން ފެންނަ ގޮތުގައި ބޮޑު ދޮލަނގެއްގައި ރަތް، ފެހި އަދި ރީނދޫކުލައިން ހަދާފައިވާ ފަރިވަޅެއް ފެނެއެވެ.\nބޮނޑިބަތް ދޮލަނގު / ފޮޓޯ: އެމްއެންޑީއެފް\nޑޯނިއާ ދުއްވުމަށް އެމްއެންޑީއެފްގެ ތިން ޕައިލެޓުން ތަމްރީނު ކޮށްފައި ވާއިރު އޭގެ ތެރެއިން ދެ ޕައިލެޓަކު ދާދި ފަހުން ވަނީ ޑޯނިއާއަށް އަރުވާފައެވެ. އެ2ޕައިލެޓުން ޑޯނިއާައަށް އެރުވި ނަމަވެސް އެ ބޯޓު ސްޓޭޝަން ވެފައި އޮންނަ ހަނިމާދުއަށް ޕައިލެޓުން ނުގެންދާ ވާހަކަ ދައްކަނިކޮށް ޕައިލެޓުން ހަނިމާދޫގައި މިހާރުވަނީ ސްޓޭޝަން ކޮށްފައެވެ.\nމި މައްސަލަ ބޮޑުވެފައި އޮއްވާ3ސިފައިން އިތުރު ޓްރޭނިންން އަށް އިންޑިއާއަށް ވެސް ފޮނުވިއެވެ. އެ ޓްރޭނިން ކޯސް ނިމި މިދިޔަ އޮގަސްޓް މަހުގެ 20 ވަނަ ދުވަހު ވަނީ ބައިވެރިންނަށް ސެޓްފިކެޓުވެސް ދީފައެވެ. އޭގެ ފަހުން3މަހާއި ގާތްވެފައި ވާއިރު ޑޯނިއާ ދުއްވަން އަރުވާފައި ނުވާތީ އާއި އެމީހުން ފްލައި ކުރަން އަރަން ޖެހޭ މުއްދަތު ހަމަވާން ގާތްވެފައި ވުމާއެކު، އޭގެ ތެރެއިން އެއް ޕައިލެޓަކު ވަނީ މަންތާ އެއާއާ ގުޅިފައެވެ. އަނެއް2މީހުންނަށް އުދުހުމުގެ ފުރުސަތު މިލިބުނީ ވަޒީފާއިން ވަކިވުމަށް ތައްޔާރުވަމުން ދަނިކޮށްކަން "ދަ ޕްރެސް" އަށް ވަނީ އެނގިފައެވެ.\nރާއްޖޭގައި ދުއްވާ ޑޯނިއާ ފްލައިޓް މީގެކުރިން އޮޕަރޭޓް ކުރަނީ އިންޑިއާއިންނެވެ.\nއަދިވެސް ހިޔަޅުންގެ ހިޔަޅު ކަމެއް ނުކެނޑޭ ދޯ.


10 aharahfahu Lanka anekkaves naaman vefai\n10 އަހަރު ފަހުން ލަންކާއަށް އަނެއްކާވެސް ބިރުވެރިކަން\nލޭ އޮހޮރުވުމާއި ބިރުވެރިކަމުގެ ތެރޭގައި 25 އަހަރަށް ދިގު ދެމިގެންދިޔަ ދާހިލީ، އަދި އަހުލީ ހަނގުރާމަ ނިމުނުތާ 10 އަހަރު ފަހުން، ގިނަ އަދަދެއްގެ ދިވެހިން ވެސް ދިރިއުޅޭ އަވަށްޓެރި ސްރީލަންކާގައި އަނެއްކާވެސް ބިރުވެރިކަމާއި ނާމާކަން ފެތުރާލައިފި އެވެ. ފުލު ފުލުގައި ދިން ޓެރަރިސްޓް ހަމަލާތަކާއެކު ލަންކާ މަސްރަހުގައި ހަމަނުޖެހުންތައް އުތުރި އަރާފަ އެވެ.\nވަރަށް ބޮޑަށް ރޭވިގެން މިއަދު ފުލުފުލުގައި ދިން ބޮމުގެ ހަމަލާތަކެއްގައި މިހާތަނަށް 200 އަށް ވުރެ ގިނަ މީހުން މަރުވެ، 400 އަށް ވުރެ ގިނަ މީހުން ޒަހަމްވެފައިވާއިރު، ސުލްހަވެރިކަމާއެކު ދިރިއުޅުމުން އައި ގައުމަށް ވަނީ ކުއްލި ސިހުމާއި ހައިރާންކަން ލިބިފަ އެވެ. ހަނގުރާމައިގެ މައިދާނަކަށް ބަދަލުކޮށްލާފަ އެވެ.\nބޮންތައް ގޮއްވާލާފައި ވަނީ މިއަދު ހެނދުނު ކްރިސްޓިއަނުން ފާހަގަ ކުރާ އީސްޓާއާ ދިމާކޮށް ދެ ފައްޅީގެ އިތުރުން، ކޮލޮމްބޯގައި ހުންނަ ފަސް ތަރީގެ ތިން ހޮޓަލަކަށް އަމާޒުކޮށެވެ.\nމިއަދު ދިން ބޮމުގެ ހަމަލާތަކާއި ގުޅިގެން މިހާތަނަށް ހަތް މީހަކު ހައްޔަރުކޮށްފައިވާކަމަށް ޑިފެންސް މިނިސްޓްރީން ވަނީ ބުނެފަ އެވެ. އަދި މިއަދު ދިން އަށް ހަމަލާގެ ތެރެއިން ގިނަ ހަމަލާތައް ދީފައިވަނީ ޖާނުން ފިދާވެގެން ކަމަށް ވެސް ސަރުކާރުން ވަނީ ބުނެފަ އެވެ. ނަމަވެސް، އެ ހަމަލާގެ ފަހަތުގައި ތިބީ ސީދާ ކޮން ޖަމާއަތެއްކަމެއް އަދި މިހާތަނަށް ހާމަކޮށްފައެއް ނުވެ އެވެ.\nތަމަޅަ ޓައިގަރުންނާ ދެކޮޅަށް ލަންކާ ސަރުކާރުން 25 އަހަރަށް ދިގުދެމިގެންދިޔަ ހަނގުރާމަ ރަސްމީކޮށް ނިމިފައިވަނީ 2009 ވަނަ އަހަރެވެ. އެ ދިގު ހަނގުރާމައިގެ ތެރެއިން ދެ ފަރާތުން ވެސް ބޮޑެތި ޖަރީމާތައް ހިނގާފައިވާއިރު، މިއަދުގެ ހަމަލާތަކާއެކު އެލްޓީޓީއީ އިން ދީފައިވާ ނުރައްކާތެރި ހަމަލާތަކުގެ ހަނދާންތައް ވަނީ އާވެފަ އެވެ.\nމިއަދުގެ ހަމަލާތަކަކީ ގައުމުގެ ހަމަޖެހުން ނަގާލައި، އިގުތިސޯދު ފުނޑާލުމުމުގެ ބޭނުމުގައި ބައެއްގެ ހީލަތްތެރި ރޭވުމެއްގެ ގޮތުގައި ބޮޑު ވަޒީރު ރަނިލް ވިކްރަމަސިންހަ ވަނީ ސިފަކުރައްވައިފަ އެވެ.\nކްރިސްޓިއަނުން ބިރުވެރިކަމުގެ ތެރޭގައި!\nބުދު ދީނުގެ ހަރުކަށި ވިސްނުމުގެ މީހުންގެ ފަރާތުން ބިރުދެއްކުމުގެ އަމަލުތައް ހިނގަމުންދާތާ އަހަރުތަކެއްވެފައިވާ ކަމަށް އާބާދީގެ ހަތް ޕަސަންޓް ހިއްސާކުރާ ކްރިސްޓިއަނުން ވަނީ ބުނެފަ އެވެ. މިދިޔަ އަހަރު ވެސް ބުޑިސްޓުންނާ މުސްލިމުންނާ ދެމެދު ވެސް ހަމަނުޖެހުންތަކެއް ވަނީ ހިނގައިފަ އެވެ. މިއަދުގެ ހަމަލާތަކުގެ ފަހަތުގައި ތިބި މީހުން އިންސާފުގެ ކުރި މައްޗަށް ގެންނަން ކްރިސްޓިއަނުންގެ ފަރާތުން ދަނީ ސަރުކާރަށް ގޮވާލަމުންނެވެ.\nސެކިޔުރިޓީ ވަރުގަދަކޮށް ކާފިއު ހިންގާފައި\nމިއަދުގެ ބޮމުގެ ހަމަލާތަކާއި ގުޅިގެން ނުބައި މައުލޫމާތު ފެތުރުން ހުއްޓުވުމަށް ލަންކާ ސަރުކާރުން ވަނީ ސޯޝަލް މީޑިއާ ކޮންޓްރޯލްކޮށް މާދަމާގެ ނިޔަލަށް މުޅި ގައުމުގައި ކާފިއު ހިންގައިފަ އެވެ. ސަރުކާރުގެ އެންމެ މުހިންމު މަސައްކަތަކީ ހަމަޖެހުން ގާއިމުކުރުން ކަމުގައި، ރައީސް މައިތިރިޕާލަ ސިރިސޭނަ ވެސް ވަނީ ވިދާޅުވެފަ އެވެ.\nއެގޮތުން، ސަރުކާރުގެ އޮފީސްތަކުގެ އިތުރުން އެއާޕޯޓުތަކާއި ހޮސްޕިޓަލުތަކުގައި ހަތިޔާރު ހިފައިގެން ތިބި ސިފައިން ދަނީ ސަލާމަތީ ކަންކަން ބަލަހައްޓަމުންނެވެ.\nމިއަދުގެ ހަމަލާތަކުގެ ޒިންމާ އަދި މިހާތަނަށް އެއްވެސް ފަރާތަކުން ނަގާފައިނުވި ނަމަވެސް، ހަމަލާތައް ރާވާފައިވާ ފުރިހަމަކަމާމެދު ސަލަމާތީ ބާރުތަކުން ވަނީ ކަންބޮޑުވުން ފާޅުކޮށްފަ އެވެ. އަދި މި ހަމަލާތަކަކީ ލަންކާގައި ނުރައްކާތެރި ހާލަތެއްގެ ފެށުމުގެ ގޮތުގައި، މިހާރުވެސް ގިނަ ބަޔަކު ދަނީ ސިފަކުރަމުންނެވެ.\nފުލުފުލުގައި ދިން ހަމަލާތައް ކުރުކޮށް!\nޖާނުންފިދާވެގެން އަށް ބޮމެއް ވަނީ ގޮއްވާލާފައި\nތިން ފައްޅިއަކާއި ތިން ހޮޓަލަކަށް ވަނީ ހަމަލާދީފައި\nމިހާތަނަށް 207 މީހުން ވަނީ މަރުވެފައި\nހަ ގައުމަކުން 30 ޓޫރިސްޓުން ވަނީ މަރުވެފައި\nޒަހަމްވި މީހުންގެ އަދަދު ވަނީ 400 އަށް ވުރެ މައްޗަށް އަރާފައި\nހަމަލާދިނީ ހަރުކަށި ފިކުރުގެ އެއް ޖަމާއަތަކުން\nމިހާތަނަށް ހަތް މީހުން ވަނީ ހައްޔަރުކޮށްފައި\nމާދަމާގެ ހެނދުނު 6.00 އާ ހަމައަށް ވަނީ ކާފިއު ހިންގާފައި\nދިވެއްސަކަށް ގެއްލުމެއް ނުލިބޭ!\nމިއަދު ހަމަލާދިން ތިން ހޮޓަލުގެ ތެރެއިން އެއް ހޮޓަލުގައި ދެ ދިވެހިން ތިބިކަމަށް ބައެއް މީޑިއާތަކުން ރިޕޯޓުކޮށްފައިވާއިރު، އެމީހުންނަށް ވެސް އެއްވެސް ގެއްލުމެއް ލިބިފައިނުވާކަމަށްވެ އެވެ. ސްރީލަންކާއަކީ ދިވެހިންނާ ހާއްސަ ގުޅުމެއް އޮތް އެންމެ އަވަށްޓެރި ގައުމެކެވެ. މިދިއަ އަހަރު ލަންކާއަށް 79،108 ދިވެހިން ޒިޔާރަތް ކުރި އެވެ.


05 ސެޕްޓެމްބަރ 2018 - 08:55 23 comments\nއެއީ ރަތްގޮޅިޖެހި، އަތްދިގު ގަމީހެކެވެ. ގަމީސް ނަގައިފައި ޖިނާގެ ގައިގައި ޖައްސައިލިއެވެ. ވަރަށް ހެޔޮވަރެވެ.\n"ޒޫނާ!" ޖިނާ ގޮވައިލިއެވެ. ޒޫނާ ބަލައިލުމުން ގަމީސް ދައްކައިލައިފައި އެހިއެވެ. "ސަޅިތަ؟"\nޒޫނާގެ މެޔަށް ހީވީ ފެންއެއްޗެއް އޮއްސައިލިހެންނެވެ. މާޒީގެ ކުލަ ފޮޓޯތައް ވައިގެތެރެއަށް ވިއްސިވިހާލިވެގެންދިޔައެވެ. ކޮންމެ ފޮޓޯއެއްގައި ކަހަލަ ގޮތަކަށް ޖިނާ ހުއްޓެވެ. ރަތް ގޮޅިޖެހި ގަމީހުގައެވެ. ޒޫނާ ކެތްތެރިކަމާ އެކުގައި އަމިއްލަ ނަފުސު ކޮންޓުރޯލުކޮށްލިއެވެ.\n"އަޅެ ލާބަލަ!" ޖިނާ ގާތަށް އަންނަމުން އޯގާތެރިކަމާ އެކުގައި ޒޫނާ ބުންޏެވެ. "ހަނދާންއެބަހުރިތަ؟ އެންމެ ފުރަތަމަ އަހަރެން ޖިނާ ދުށީ ވެސް ހަމަ ތި ކަހަލަ ގަމީހެއް ލައިގެން ހުއްޓާ!"\n"އެ ރޭމަތިން އަހަރެން ދުވަހަކު ވެސް.." ޖިނާއަށް ބުނެވުނީ އެ ހިސާބަށެވެ.\n"ރެޔޭ؟" ޒޫނާ އެހިއެވެ. "ދުވާލެއްނު ފެނުނީ. އޭރު އަހަރުމެން ތިބީ މާލޭގަ. ސާބަހޭ!"\nޖިނާއަށް އޮޅުނީއެވެ. ކުޑަ ވަގުތުކޮޅަކަށް ހަނދާންނެތުނީއެވެ. ޒޫނާއަށް ފުރަތަމަ ފެނުނީ ޖިންނިއެއް ނޫނެވެ. އޮޅުވާލުމަށް ޓަކައި ގަމީސް ހިފައިގެން ޖިނާ ދިޔައީ އަންނައުނު ހެޔޮވަރުތޯ ބަލަން ވަންނަ ތަނަށެވެ. އެ ވަގުތު ޒޫނާ ބޭނުންވި ކަހަލަ ހެދުމެއް ލޮލުގައި އަޅައިގަތުމުން ޒޫނާ ހިނގައިގަތީ އެ ދިމާއަށެވެ. ގަމީސް ހިފައިގެން އެތެރެއަށް ވަދެފައި ޖިނާ ދޮރެއް ނުލައްޕައެވެ. ގަމީސް ލީ، ލައިގެން ހުރި ގަމީސް މަތިންނެވެ. ގޮށްތައް އަޅުވައިލައިފައި ފަރިވެލިއެވެ. ޖިނާއަށް ހުރެވުނީ ލޯގަނޑު ކުރިމަތީގައެވެ. އެހެންނަމަވެސް އޭރަކު ލޯގަނޑުން ޖިނާއެއް ނުފެނެއެވެ.\n"ކޮބާ ހެޔޮވަރުތަ؟" ޒޫނާގެ އަޑު އިވުނީ ތަންކޮޅެއް ގާތުންނެވެ.\nޖިނާ ލޯގަނޑުގައި އަތްހާކައިލިއެވެ. ހީވީ ފެންގަނޑެއްގައި ޖިނާގެ އަތްޖެހުނުހެންނެވެ. މުޅި ލޯގަނޑުގައި ރާޅުބާންޏެއް ދުވެލިއެވެ. ޖިނާގެ ސޫރަ ލޯގަނޑުން ފާޅުވީ އޭގެ ފަހުންނެވެ. އެ ހުރިހާ މަންޒަރެއް، އެ ތަން ބަލަހައްޓައިގެންހުރި ކުޑަކުއްޖާއަށް ފެނުނެވެ. ޖިނާއަށް އެ ކަން ވިސްނުނެވެ.\n"ސަޅިތަ؟" ޒޫނާ އެ ތަނަށް އައިސްފައި ބުންޏެވެ.\n"މިހިރީ!" އަރިޔަކަށް ހުއްޓިލަމުން ޖިނާ ބުންޏެވެ. "ގޮތެއް އެބަހުރި ދޯ؟"\n"އަވަހަށް ތި ހިފައިގެން އާދޭ!" ހިނިތުންވެލައިފައި ޒޫނާ ބުންޏެވެ. "އަދި އެބަޖެހޭ އެހެން ފިހާރަޔަކަށް ވެސް ވަންނަން."\nޒޫނާ ދިޔުމުން ޖިނާ ގަމީސް ބޭލިއެވެ. ލޯގަނޑުން ފެނުނު ޖިނާގެ ސޫރަ އިސާހިތަކު ގެއްލުނެވެ. އޭރު ވެސް ކުޑަކުއްޖާ ކަޅިޖަހައި ނުލައި ބަލަން ހުއްޓެވެ. ޖިނާ އަތްހޫރައިލިއެވެ. އެ ކުއްޖާ ވެސް އެފަދައިން ޖަވާބުދިނެވެ. ހިނިތުންވެލައިފައި ޖިނާ ދިޔައީއެވެ.\nމެންދުރުވަގުތު ޖެހެމުން އައިއިރު ޒޫނާ އިނީ މަސްކޮށާށެވެ. ޝާޒްލީ ކަންފަތުގައި ފޯނު ޖައްސައިގެންހުރެ ކޮޓަރިން ނުކުތެވެ.\n"ދެން ފޯނުނަގާބަލަ!" ހިތާހިތުން ޝާޒްލީ ބުންޏެވެ.\nޢަލީ ފޯނު ނުނެގުމުން އެންމެ ފަހުން ފޯނު ކެނޑުނެވެ.\n"ދައްތާ!" ޝާޒްލީ ބުންޏެވެ. "ޖޫޑީ ދުށިންތަ؟ ހާދަ ހޯދައިފީމޭ!"\n"ނޫން! އަހަރެން ވެސް ހިތަށްއަރައިފި މިއަދު ބުޅާ ކޮބައިބާއޭ!" ޒޫނާ ޖަވާބުދިނެވެ. "ކާކުތަ ފޯނު ނުނަގައިގެން ތި އުޅެނީ؟"\n"ވަރަށް ފޫހި ވައްތަރަކަށް އުޅޭ މީހެއް." ސޯފާއަށް ފޯނު އެއްލަމުން ޝާޒްލީ ބުންޏެވެ.\n"ފޯނު ދޯ ކުށްވެރި މި ވީ!" ސަމާސާ ރާގެއްގައި ޒޫނާ ބުންޏެވެ. "މިހާރު އެއް ހާސް ފަހަރު ގުޅައިފިން! މެސެޖު ފޮނުވާފޮނުވާ ވަރުބަލިވެއްޖެ!" ޝާޒްލީ އައިސް ޒޫނާ ކައިރީގައި ހުރި ގޮނޑިއެއްގައި އިށީންނަމުން ބުންޏެވެ. "ފޯނު ކާލަންވީ!"\n"މި އުޅެނީ ވަރަށް މީރު މަހެއް ހަދަންވެގެން. ކޮންމެހެން ފޯނު ކާނެކަމެއް ނެތް،" ވަޅި ދޮވެލައިފައި އަތް ވެސް ދޮންނަމުން ޒޫނާ ބުންޏެވެ. "މިއަދު ބުޅަލަށް ކާންދީފިންތަ؟"\n"އެ ޖޫޑީގަނޑު ވެސް މިއަދު ނޭނގެ ވަންތަނެއް ވެސް،" ބުޅަލަށް ދެ ފަހަރަކު ގޮވައިލައިފައި ޝާޒްލީ ބުންޏެވެ. "ޖޫޑީ! ޖޫޑީ!"\nބުޅަލެއް ނައެވެ. އެ ވަގުތު ޝާޒްލީގެ ފޯނު ރަނގަބީލުވިއެވެ. ޢަލީގެ ކޯލެއްކަމަށް ހީކޮށް ދުވެފައި ގޮސް ފޯނު ނެގިއިރު އަރައިފައިއޮތީ ދަންނަ ނަންބަރެއް ނޫނެވެ. އެހެންނަމަވެސް ދެކެފަރިތަ ނަންބަރެކެވެ. ޝާޒްލީ ފޯނު ކަނޑައިލިއެވެ. އަދި އެ ނަންބަރުން ދެން ޝާޒްލީއަށް ނުގުޅޭ ގޮތް ހެދިއެވެ.\n"މި މީހާ ކައިރީގަ ވެސް ކިތައް ފަހަރު ބުނެފިން މީ ކަތްދައްތަގެ ނަންބަރެއް ނޫނޭ!" ރުޅިއައިސްފައި ޝާޒްލީ ބުންޏެވެ. "އެކަމަކު ކޮންމެ ދުވަހަކު ދެ ފަހަރަށް އެބަ ގުޅައޭ."\nޒޫނާ ހެމުންހެމުން ގޮސް އައިސްއަލަމާރި ހުޅުވައިލިއެވެ. ފަޒޭލު ކޮޓަރިން ނުކުތެވެ.\n"ރުޅިމަޑު!" ޒޫނާ ބުންޏެވެ.\n"ހަމަ ހުވާ!" ޝާޒްލީ ފޯނު ބާއްވަމުން ބުންޏެވެ. "ޖޫޑީ! ޖޫޑީ!"\nއެއްވެސް ވާހަކައެއް ނުދައްކައި ފަޒޭލު ނުކުމެގެން ދިޔައީއެވެ. ޝާޒްލީ ގޮނޑީގެ ތަންދޮށް ބެލިއެވެ. އާންމުކޮށް ބުޅާ ވަދެއޮންނާނެހެން ހީވާ ހުރިހައި ތަނެއް ބެލިއެވެ. ނުފެނުނެވެ. އަނެއްކާ ވެސް ޝާޒްލީގެ ފޯނު ރަނގަބީލުވިއެވެ. އެ ފަހަރު ޝާޒްލީގެ މޫނުމަތިން ފާޅުވީ އުފާވެރިކަމެވެ. ދެވަނަ ސިކުންތުގައި ރުޅިވެރިކަމަށް ބަދަލުވިއެވެ. އަވަސްއަވަހަށް ފޯނު ނެގިއެވެ.\n"ކީއްކުރަން ތި ގުޅީ؟" ފޯނު ނަގައިފައި ޝާޒްލީ ބުންޏެވެ.\n"މީ މަށޭ!" ޒުލްފާ ވާހަކަދެއްކިއެވެ. "ބޭބެ ބުނީ ބުނާށޯ ނުގުޅާށޭ!"\n"ކީއްވެތަ އޭނައަށް ތިހެން ބުނަން ނުކެރިގެން އެ އުޅެނީ؟" ކުރިޔަށް ވުރެ ބޮޑަށް ރުޅިއައިސްފައި ޝާޒްލީ ބުންޏެވެ. "ފިނޑިޔަސް ބޮޑުވަރު ދޯ!"\n"ދެން ތި ދެ މީހުންގެ ދެމެދަށް މަ ނުވައްދަބަލަ!" ހީނގެންފައި ޒުލްފާ ބުންޏެވެ. "އަން! ބޭބެ އަމިއްލައަށް ވާހަކަދައްކާ!"\nޒުލްފާ އެހެން ބުނި ވަގުތު ފަޒޭލު ދޮރު ހުޅުވައިލިއެވެ.\n"ޝަޒޫ! ވަރަށް އަވަހަށް އައިސްބަލަ!" ހާސްވެފައި ފަޒޭލު ބުންޏެވެ. "ޖޫޑީ އެބައޮތް މަރުވެފަ!"\nފޯނު އެއްލައިލެވުނު ދިމާއެއް ވެސް ޝާޒްލީއަކަށް ނޭނގެއެވެ. ތެޅިފޮޅިގަނެވުނެވެ. ކުރަން ހުރި ކަންތައް ބަހައްޓައިފައި ޒޫނާ ވެސް އެ ދިމާއަށް ދިޔައެވެ. ބުޅާ ދެކެ ޝާޒްލީ ކިހާ ލޯބިވާކަމާއި، އެ ބުޅާ ގެންގުޅެނީ ކިހާ ވަރަކުންކަން ޒޫނާއަށް ވިސްނެއެވެ. އެންމެން ނުކުތީ ކުނިކޮތަޅުތައް ބަހައްޓައިފައިހުންނަ ތަނަށެވެ. އެ ތަނުގައި އޮތް ކަޅު ކޮތަޅަކަށް ފަޒޭލު އިޝާރާތްކޮށްލިއެވެ.\n"ވަރަށް އަނިޔާކޮށްފަ އޮތީ!" ފަޒޭލު ބުންޏެވެ. "ހިނގާ މަގަށް އެއްލައިލައިފަ އޮއްވާ ފައިން ޖެހުނީމަ އަހަންނަށް ވެސް ބަލައިލެވުނީ. ޝަޒޫ ކޮތަޅު ނުބެލިއްޔާ ކަންނޭނގެ ރަނގަޅުވާނީ."\nފާޑަކަށް ގަބުވެފައި ހުރެގެން ކޮތަޅާ ދިމާއަށް ޝާޒްލީ ދިޔައެވެ. ޒޫނާ ގޮސް ޝާޒްލީ ހިފޭއްޓިއެވެ.\n"ބަލާނެކަމެއް ނެތް!" ޒޫނާ އެދުނެވެ.\nޝާޒްލީ ރުޅިއައިސްފައި ޒޫނާގެ އަތް ފޮޅުވައިލިއެވެ.\n"ކޮތަޅު ހުޅުވާ!" ފަޒޭލު ގާތުގައި ޝާޒްލީ ބުންޏެވެ.\nޒޫނާ ބޮލުގެ އިޝާރާތުން ނޫނެކޭ ބުނުމުން ފަޒޭލެއް ނުދިޔައެވެ. ޝާޒްލީ ގޮސް ކޮތަޅު ހުޅުވިއެވެ. އެތެރެ ބަލައިލިއެވެ. ކުއްލިއަކަށް އޯކަށްދެމެވުނެވެ. ހޮޑުނުލެވުނީ ހަމަ ކިރިޔާއެވެ. ޝާޒްލީއަށް ރޮވެން ފެށިއެވެ. ޒޫނާ ގޮސް ޝާޒްލީ އަތުން ކޮތަޅު އަތުލުމުން ޒޫނާ ގައިގަ ޝާޒްލީ ބައްދައިގަތެވެ. އަޑުގެކޮޅަށް ރޯން ފެށިއެވެ. މަންޒަރު ބަލަން ޖިނާ ހުރީ ތަންކޮޅެއް ދުރުގައެވެ. ޖިނާގެ މޫނުމަތިން ފެންނަނީ ޖެހިލުންކުޑަކަމާއި، ރަޙުމްކުޑަކަމެވެ.\n"އަދި އެބައޮތް ހުސް ތިން ކޮތަޅު." މަޑުމަޑުން ޖިނާ ބުނެލިއެވެ.\nބުޅާ މަރާލީ ކާކު ހެއްޔެވެ؟ ދުވަހުގެ ބޮޑު ސުވާލަކީ އެއީއެވެ. އެއްބަޔަކު ޝައްކުކުރީ ޖެނީއަށެވެ. އަނެއްބަޔަކު ޖިނާއަށެވެ. އެހެންނަމަވެސް، އެކަކަށް ވެސް އެހެން ބުނާކަށް ނުކެރެއެވެ. ޝާޒްލީގެ ލޮލުން ކަރުނަ ނުހިކެއެވެ. އެއްޗެއް ނުދިރުނެވެ. އެނދުގައި އޮށޯތް ގޮތަށް ތެދުވާކަށް ބޭނުމެއްނުވިއެވެ. ހައިރާންކަން އިތުރުކުރުވި ކަމަކީ، ޝާޒްލީ ހުއްޓުވަން ޖިނާ ނައިކަމެވެ. ކުދިންނަށް ޓިއުޝަންދިނުމުގައި ޖިނާ އުޅުނީ އަވަދިނެތިއެވެ. ފަހު ކިލާސް ނިންމައިލިއިރު ރޭގަނޑު އަށެއްޖަހައިފިއެވެ.\n"ދޭބަލަ ޝާޒްލީ ހުއްޓުވަން ދަރިފުޅާ!" އަޒީޒާ އެދުނެވެ. "މުޅި ދުވަހު އެއްޗެއް ނުކަޔޭ އޭނަ އެއޮތީ!"\n"ރަނގަޅެއްނު!" ޖިނާ ޖަވާބުދިނެވެ. "އޭރުން ބުޅާ ދިރިގެން އަންނާނެ. ބާއްވާ!"\nއެހެން އެ ބުނަނީ، އިރެއްގައި ދަރިންނާ ނުލައި ނޭވާއެއް ވެސް ނުލެވުނު ބައްޕަކަމެއް އަޒީޒާއަކަށް ގަބޫލެއް ނުކުރެވެއެވެ.\n"ދަރިފުޅު ހާދަ ބަދަލުވެއްޖޭ!" އަޒީޒާ ބުންޏެވެ. "ދަރިފުޅަށް އެނގޭނެ ބުޅާދެކެ ޝާޒްލީ ކިހާ ލޯބިވާކަން. މަ ހިތަށްއަރާ ބުޅަލަށް އަނިޔާކުރި މީހެއްގެ އަތް ވާނުވިކަމޭ."\nވާހަކަ އެ ހިސާބަށް ހުއްޓައިލުމަށް، އަތުގެ އިޝާރާތުން ޖިނާ ބުންޏެވެ.\n"މާ އަނގަބޮޑުވެގެން ނޫޅޭ!" އިންޒާރުގެ ރާގެއްގައި ޖިނާ ބުންޏެވެ.\nއަޒީޒާ ވަގުތުން ގަނޑުވިއެވެ. އެހެން މީހަކާ ދިމާއަށް ވިޔަސް ޖިނާ އެހެން ބުނި އަޑެއް އަޒީޒާ ނާހައެވެ. ޖިނާއަކީ ކިޔަމަންތެރިކަމުގެ ނަމޫނާ ދަރިއެކެވެ. އޯގާތެރިކަމާއި އިޙުތިރާމުކުރުމުގެ ލާމަސީލު މިސާލެކެވެ. ބާޒާރުމަތީ ބަހުރުވަޔަކުން އަޒީޒާޔާ ވާހަކަދައްކާކަށް ޖިނާއަކަށް ނުކެރޭނެއެވެ. އަޒީޒާއަށް އެ ކަން ކަށަވަރެވެ. ލޯކުރިމަތީގައި ހިނގި ހާދިސާ ގަބޫލުކުރަން އަޒީޒާ ނުކުޅެދުނެވެ.\nބޯމަތިވަމުންއައި ކަޅު ވިލާތައް އެއްތާކަށް ޖަމާވެ، ވާރޭ ވެހިގަތީ ރޭގަނޑު ބާރަޖެހި ފަހުންނެވެ. ގުގުރީގެ ގަދަފަދަ އަޑާއި ވިދުވަރުގެ ތޫނު އަލީގެ ސަބަބުން މާޙައުލަށް ފެތުރިފައިވަނީ އަޖައިބެއް ކަހަލަ ބިރުވެރިކަމެކެވެ. ވައިގަދަކަމުން ބިއްލޫރިތައް ތަޅައިގެންހިނގައިދާނެ ކަހަލައެވެ. ކޮޓަރިތެރެއަށް އަލިއެޅޭ ވަރުން ޝާޒްލީ ގޮސް ކުޑަދޮރުގެ ފޮތިގަނޑު ދަމައިލިއެވެ. އެ ވަގުތު ފާޚާނާ ތެރެއިން އަޑެއް އިވެން ފެށިއެވެ. ހީވަނީ ބާލިދީއަށް ވަރަށް މަތިން ފެންއޮހޭހެންނެވެ. ފާޚާނަޔަކު މީހަކު ނެތެވެ. ބޮކި ހުރީ ނިއްވައިފައެވެ. ޝާޒްލީ ކޮޓަރީގެ ބޮކި ދިއްލައިލި ވަގުތު ހަޅޭއްލަވައިގަނެވުނެވެ. އެނދުގައި އޮތް މީހާ އިސްކޮޅު ބޮޑުކަމުންނެވެ. އޭނަ އޮތީ ބޮލާ އެކުގައި ރަޖާއަޅައިގެންނެވެ. ޝާޒްލީ މަޑުމަޑުން ރަޖާގަނޑު ދަމައިލިއެވެ. އެނދުގައި އޮތީ ޖެނީއެވެ. ނިދައި މަރުވެފައެވެ. ރަޖާގަނޑު އެއްކޮށް ނެގިއިރު ޖެނީ އޮތީ ފައި ކުރުކޮށްގެންނެވެ. މުޅި އެނދުގައި އޮތީ ޖެނީގެ ފަޔެވެ. ފާޚާނާ ތެރެއަށް އެއްޗެއް ވެއްޓުނު އަޑު އިވުނެވެ. އެ އަޑަށް ޝާޒްލީ ފާޚާނާޔާ ދިމާއަށް ބަލައިލި ވަގުތު ޖެނީ ދެ ލޯ ހުޅުވައިލިއެވެ. ލޮލުގެ ކަޅުކަޅިއެއް ނެތެވެ. ދެ ލޯ ވެސް ހުރީ ހުދުކުލައިގައެވެ. ފާޚާނައިގެ ދޮރު އަމިއްލައަށް ހުޅުވުނެވެ. އޭރު ޖެނީ މަޑުމަޑުން ތެދުވެއްޖެއެވެ. އޭނަ ދިގުކަމުން އެ ތަނުގައި ޖާގަ ނެތިގެން ޖެނީ ގުދުވިއެވެ.


SunOnline: Goidhoo gai fenaai narudhamaa nizam ge masaikaiy fashaifi\nމުހައްމަދު އައުޒަމް 16 Jan 2021, 15:35\nބ. ގޮއިދޫގައި ފެނާއި ނަރުދަމާ ގާއިމްކުރުމުގެ މަސައްކަތް އަމަލީ ގޮތުން ފެށުމަށް ބޭއްވި ރަސްމިއްޔާތުގެ ތެރެއިން--- ފޮޓޯ: އެމްޑަބްލިއުއެސްސީ\nބ. ގޮއިދޫގައި ފެނާއި ނަރުދަމާ ނިޒާމް ގާއިމްކުރުމުގެ މަސައްކަތް ރަސްމީކޮށް މިއަދު އިފްތިތާހްކޮށްފިއެވެ.\nމިއަދު އެރަށުގައި ބޭއްވި ހާއްސަ ރަސްމިއްޔާތެއްގައި އެ ނިޒާމް އިފްތިތާހްކޮށްދެއްވީ އެމްޑަބްލިއުއެސްސީގެ ޗެއާމަން އަހުމަދު މައުސޫމްއާއި މެނޭޖިން ޑިރެކްޓަރު ހަސަން ޝާހުއެވެ.\nއެމްޑަބްލިއުއެސްސީން ބުނީ އެ މަޝްރޫއުގައި ހިމެނޭ ނަރުދަމާ ނިޒާމް ގާއިމްކުރުމަށް ބޭނުންވާ ހޮޅިއާއި އެހެނިހެން ތަކެތި ގޮއިދޫއަށް ގެނެސް ހޮޅި ވަޅުލުމުގެ މަސައްކަތް މިހާރު ކުރިއަށްދާކަމަށެވެ. އަދި އެ މަޝްރޫއުގެ ފެނުގެ ނިޒާމް ބެލެހެއްޓުމަށް އިމާރާތްކުރާ ފެސިލިޓީ ބިލްޑިންގްގެ 31 ޕަސެންޓް މަސައްކަތް މިހާރު ނިމިފައިވާކަަމަށްވެސް ބުންޏެވެ.\nއެ މަޝްރޫއުގައި ހިމެނޭ ފެނުގެ ނިޒާމް ގާއިމްކުރުމުގެ މަސައްކަތުގެ ދަށުން ގޮއިދޫގައި 15.9 ކިލޯ މީޓަރުގެ ދިގު ފެންހޮޅީގެ މައި ނެޓްވޯކު ގާއިމްކޮށް އާރުއޯ ފެސިލިޓީ ބިލްޑިން އިމާރާތްކޮށް ފެން އުފެއްދުމަށްޓަކައި ދެ އާރުއޯ ޕްލާންޓް ބަހައްޓައި ފެން ރައްކާކުރުމަށްޓަކައި 300 ކިއުބިކް މީޓަރުގެ ދެ ތާނގީ ބަހައްޓަން ނިންމާފައިވާކަމަށްވެސް އެމްޑަބްލިއުއެސްސީން ބުންޏެވެ.\nއޭގެ އިތުރުން ގޭގޭގައި ފެން މީޓަރު ބަހައްޓައި ފެނުގެ ކަނެކްޝަން ގުޅައިދީ އެ ގެތަކަށް ރައްކާތެރި ބޯފެން ފޯރުކޮށްދޭނެއެވެ.\nނަރުދަމާ ނިޒާމްގެ މަސައްކަތުގެ ދަށުން ގޮއިދޫގައި 8.7 ކިލޯމީޓަރުގެ ދިގު ނަރުދަމާ ނިޒާމްގެ މައި ނެޓްވޯކް ގާއިމްކޮށް 1.1 ކިލޯމީޓަރުގެ ޕަންޕިން ލައިން އަޅައި ތިން ޕަންޕިން ސްޓޭޝަނާއި އެއް ސީ އައުޓް ފޯލް ގާއިމްކުރަން ވަނީ ނިންމައިފައެވެ.\nއޭގެ އިތުރުން ގޭގޭގައި ޖަންކްޝަން ބަހައްޓައި ނަރުދަމާ ކަނެކްޝަން ގުޅައިދީ އެގެތަކަށް ނަރުދަމާގެ ނިޒާމްގެ ހިދުމަތް ފޯރުކޮށްދޭނެއެވެ.އަދި ފެނާއި ނަރުދަމާ ނިޒާމް ބެލެހެއްޓުމަށް ބޭނުންވާ ޖެނެޜޭޓަރު ސެޓާއި ވެހިކަލް އަދި ފެން ތަހުލީލްކުރުމަށް ބޭނުންވާ ސާމާނު ފޯރުކޮށްދިނުމަށް ވަނީ ނިންމައިފައެވެ.\nގޮއިދޫގައި ފެނާއި ނަރުދަމާގެ ނިޒާމް ގާއިމްކުރުމަށް 22 މަސްދުވަހުން ހިންގާ މަޝްރޫއަށް 46.3 މިލިއަން ރުފިޔާ ހަރަދުވާނެކަމަށް ބެލެވޭކަމަށް އެމްޑަބްލިއުއެސްސީން ބުންޏެވެ.\n"ހިޔާގެ ބައެއް ފްލެޓުތަކުގެ ފެން ބިލު ބޮޑުވީ ފެން ލީކުވާތީ"\nހިޔާ ފްލެޓްތަކުގެ ފެން ބިލް ބޮޑުވި ސަބަބު ދެނެގަންނަނީ\nއެމްޑަބްލިޔުއެސްސީ ޝޯރޫމަށް ފަސް އަހަރު ފުރިއްޖެ


SunOnline: #VAAHAKA: Ajalu - Part-13\nމުޙައްމަދު ޤާސިމް 22 Jul 2019, 17:09\nސިފައިންގެ ބިޔަ ލަޝްކަރު އައިސް އެ ތަނަށް ވަދެގަތުމުން، ލިބުނު ވަރުގަދަ ސިހުމާއެކު، އެންމެންނަށް ވެސް ތިބެވުނީ، ވަރަށް ބޮޑު ބިރުވެރިކަމެއްގެ ތެރޭގައެވެ. އާދަނާއަށް ލިބިފައިވާ ހާސްކަމަކާއި ނުތަނަވަސްކަން ވަކީން ބޮޑެވެ. އޭނާގެ ލޯބިވާ އަނބިމިހާއަށް ވެދާނެގޮތަކާމެދު ބިރު ހީވަނީއެވެ. މި ތަނުގައި އިން ހަމަ އެކަނި އަންހެނަކީ ހައްވާދިޔެއެވެ. ސިފައިންގެ ފައުޖުގައި ތިބީ ހައްތާވެސް ފިރިހެނުންނެވެ. އަންހެނެއްގެ ހީލުމެއް، އަންހެނެއްގެ ބީހުމެއް، ނުލިބޭތާ އެތައް ދުވަހެއް ވެފައި ތިބި ބަޔެކެވެ. އެ ފަދަ ބަޔެއްގެ އަތްމައްޗަށް، ހައްވާދިޔެ ކަހަލަ ޒުވާން ރީތި ކުއްޖަކު އެރުމުން ކޮންމެ ފަދަ ގޮތެއް ވެސް ހަދައިފާނެއެވެ. ސަލާމަތް ކޮށްދެވޭނެ މީހަކު ނާންނާނެއެވެ. ކުޑަމިނުން ތިހެން ނަހަދާށޭ ބުނާނެ މީހަކު ވެސް ނުވާނެއެވެ.\nއާދަނާގެ ހިތުގައި ބިރުވެރި ރަނގަބީލުތަކެއް އެއް ފަހަރާ ޖެހޭން ފަށައިފިއެވެ. އޭނާގެ މޭތެޅެނީ ވަރަށް ބާރަށެވެ. މި ތެޅުން އިތުރަށް ގަދަވާން ފެށީ، އެ ލަޝްކަރުގައި ހިމެނޭ ބައެއް މީހުން، ހައްވާދިޔެއާ ދިމާއަށް ބަލާގޮތުންނެވެ. ވަހުޝީ ނަޒަރަކުން ނޫން ގޮތަކަށް އެކަކު ވެސް ބަލައެއް ނުލައެވެ.\nސިފައިންގެ ތެރެއިން ބައެއް މީހުން ގޮސް ވަނީ ފުލުސް އޮފީހަށެވެ. އަނެއްބައި މީހުން އެހެން ދިމަދިމާއަށް ކެހެމުން ގޮސް، އެ ތަން އަމާން ވެއްޖެއެވެ. މިހާރު އެތަނުގައި ދިވެހިންގެ ނުވަ މީހުން ފިޔަވައި، އިތުރު މީހަކު ފެންނާކަށް ނެތެވެ. ލިބުނު ފުރުޞަތުގައި ކޮންމެވެސް އެއްޗެއް ބުނާން އަހުމަދުދީދީ ގަސްދުކޮށް، އެ މީހުންނާ ދިމާއަށް ގޮނޑި އަނބުރައިލިއެވެ.\n"އެ އައީ ޖަޕާނު ސިފައިން. ފަހަރެއްގައި ކޮންމެވެސް ކަހަލަ ނުރައްކަލެއް ވެސް ކުރިމަތިވެދާނެ! ހުރިހައި މީހުން ވެސް ހެޔޮ ދުޢާކުރޭ! ﷲ އިރާދަކުރެއްވިއްޔާ ދެރަގޮތެއް......"\nއަހުމަދުދީދީއަށް ޖުމުލަ ފުރިހަމަކުރެވޭ ވަރެއް ނުވިއެވެ. ފުލުސް އޮފީހުން ފުލުހަކު ނިކުމެއްޖެއެވެ. ހިނގައިގަތީ އެ މީހުންނާ ދިމާއަށެވެ. އަހުމަދުދީދީ އަވަސް އަވަހަށް ވާހަކަ ހުއްޓާލާފައި، ގޮނޑި އަނބުރައިލައި ހަމަހިމޭންވެއްޖެއެވެ.\nފުލުސްމީހާ އެއައި ގޮތަށް އައިސް، އެންމެންގެ މޫނަށް ވަކިވަކިން ބަލައިލުމަށްފަހު، އަތުގެ އިޝާރާތުން އަހުމަދު ދީދީއަށް އެންގީ އޭނާގެ ފަހަތުން އައުމަށެވެ. ހިތް ނޭދުނަސް، ކިތަންމެ ބިރެއް ގަތަސް، ލޮލުން ބޮލުން ކިޔަމަންވުން ނޫން ގޮތެއް ނެތެވެ. ތެދުވެގެން ފުލުސްމީހާގެ ފަހަތުން ކިޔަމަންތެރިކަމާއެކު ހިނގައިގެންފިއެވެ. ތެޅިތެޅި އޮތް ހިތަކާއެކުގައެވެ. އެހެން މީހުންނަށް ތިބެވުނީ އެއަށްވުރެ ބޮޑު ބިރުވެރިކަމެއްގެ ތެރޭގައެވެ. އަހުމަދުދީދީގެ ކޮންމެ ފިޔަވަޅަކަށް ވަކިވަކިން ބަލާށެވެ. އޭނާއަކީ އުމުރުން މާ ގިނަ ދުވަސްތަކެއް ނުވިޔަސް، އެ މީހުންގެ ވެރިއަކަށް މިއަދު ހުރި މީހާއެވެ. އޭނާއަށް ދެރަގޮތެއް ވެއްޖެ ނަމަ، އެއީ ލިބޭ ވަރަށް ބޮޑު ހިތާމައެކެވެ. ނިކަމެތި ކަމެކެވެ. އެހެންކަމުން އޭނާއަށް ދެރަގޮތެއް ނުވުމަށް އެދި އެންމެން ތިބީ ދުޢާކޮށްކޮށެވެ.\nއަހުމަދުދީދީ ގެންގޮސް ވެއްދީ ފުލުސް އޮފީހުގައި ހުރި ކުޑަވަރެއްގެ ކޮޓަރިއަކަށެވެ. ކޮޓަރީގައި ހުރި ދިގު މޭޒުގެ ދެ ފަރާތުން، ކޮންމެ ފަރާތެއްގައި ދެ މީހުން، އެއް ކޮޅުގައި މީހަކު އިނެވެ. މުޅިއެކު ފަސްމީހުންނެވެ. ހައްތާވެސް ޖަޕާނު ސިފައިންނެވެ.\nއަހުމަދުދީދީ ވަނުމާއެކު އެއިން ކޮންމެ މީހަކު ވެސް، އޭނާގެ މޫނުން ފެށިގެން ފައިތިލައާ ހަމައަށް ނަޒަރު ހިންގައިލިއެވެ. އެ ނަޒަރުން ނުރުހުމަށްވުރެ ބޮޑަށް ފެންނަނީ ރުޅިވެރިކަމެވެ. އެއިން ކަމަކަށް މާބޮޑު ސަމާލުކަމެއް ނުދީ، އެހެނަސް ޖެހިލުންވެ ހުރެ، ތެޅިތެޅި އޮތް ހިތަކާއެކު ގޮސް، މޭޒުގެ އަނެއް ކޮޅުގައި ހުއްޓިއްޖެއެވެ. އަދަބުވެރިކަމާއެކުގައެވެ.\nއެ މީހުން ކަޅިޖަހާނުލައި، އަހުމަދުދީދީއާ ދިމާއަށް ބަލަހައްޓައިގެން ތިއްބެއެވެ. އަހުމަދުދީދީއަށް ހުރެވުނީ ބޮޑު ކުށްވެރިއަކު ފަދައިން އިސްދަށަށް ޖަހައިގެންނެވެ. ބިރުން އިސްއުފުލައިލާން ނުކެރިފައެވެ. ސިފައިންގެ ފަސް މީހުން އިރުކޮޅަކު އަހުމަދުދީދީއާ ދިމާއަށް ބަލާން ތިބެފައި، އެ މީހުން އެކަކު އަނެއްކެއްގެ މޫނަށް ބަލައިލިއެވެ. މޭޒުގެ ކޮޅުގައި އިން މީހާ، އެތަނުން އެހެން މީހަކަށް، ނިތުން އިޝާރާތް ކޮށްލިއެވެ. އެއާއެކު އެ މީހާ ފުންމައިގެން ތެދުވެއްޖެއެވެ. މޭޒުމަތީގައި އޮތް ތިން ފޫޓެއްހައި އެއްތެޔޮގަނޑު ނަގައި، އަތަށް ހެޔޮވަރުކޮށްލަމުން، އަހުމަދުދީދީ ގާތަށް ޖެހިލިއެވެ.\nއެ މީހަކު ފުރަތަމަ ވެސް ކުރީ ސުވާލެކެވެ. ޖަޕާނު ބަހުންނެވެ. ބުނި އެއްޗެއް ނޭނގުނު ނަމަވެސް. އަޑުގައި އިންތިހާ ދަރަޖައަށް ހަރުކަށިކަން ހުރިކަން އެނގުނެވެ. ކުރި ސުވާލު ނޭނގޭތީ، އެއަށް ދޭނެ ޖަވާބެއް އަހުމަދުދީދީއަކަށް ނޭނގުނެވެ. އިސް އުފުލައި އޭނާގެ މޫނަށް ބަލައިލުމަށްފަހު، އަނެއްކާވެސް އިސްދަށަށް ޖަހައިލެވުނީއެވެ. މި ހަރަކާތާއެކު، އެ މީހާ، ކުރީ ފަހަރަށްވުރެ ބާރަށް، ހަމަ އެ ސުވާލު ތަކުރާރުކޮށްފިއެވެ. އަހުމަދުދީދީއަށް ހަނު ހުރުން ފިޔަވައި، ކުރެވުނު ކަމެއް ނެތެވެ. ޖަވާބު ދޭން ކިތަންމެ ބޭނުން ވިޔަސް، ކިޔާ އެއްޗެއް ނޭނގެންޏާ، ޖަވާބު ދޭނީ ކިހިނެއް ހެއްޔެވެ؟\nއަތުގައި އޮތް އެއްތެޔޮގަނޑުން މޭޒުމަތީގައި ބާރަށް ޖަހާފައި، ކުރިއަށްވުރެ ވެސް ހަރުކޮށް ސުވާލު ތަކުރާރުކޮށްފިއެވެ. އޭނާ ރަތަށް އަރާފައި ހުރިވަރުން، ގަޔަށް އަރައިގެންފާނޭހެން ހީވާން ފަށައިފިއެވެ. ކިތަންމެ ރުޅިއަޔަސް ކުރެވޭނެކަމެއް ނެތެވެ. އެ ކުރާ ސުވާލަށް ދެވޭނެ ޖަވާބެއް އަހުމަދުދީދީގެ ކިބަޔަކު ނެތެވެ. އިސްދަށަށް ޖަހައިގެން ހުރުން ފިޔަވައި، ހަމަ އެއްކަމެއް ވެސް ނުކުރެވުނެވެ.\nދެން އައީ ހަމަހިމޭން ވަގުތުކޮޅެކެވެ. އެއްތެޔޮގަނޑު ހިފައިގެން ހުރި މީހާ، ދުރަށް ޖެހިލައިފިއެވެ. އިރުކޮޅަކުން އެހެން މީހަކު ތެދުވެއްޖެއެވެ. ހަރު ހިނގުމެއްގައި އެޅި ތިންހަތަރު ފިޔަވަޅަކާއެކު އައިސް, އަހުމަދުދީދީގެ ކަނާތްފަރާތުގައި މަޑުކޮށްލައިފިއެވެ. އަނެއް މީހާ ކުރި ސުވާލުހެން ހީވާކަހަލަ ސުވާލެއް ކޮށްފިއެވެ. މި ފަހަރު ވެސް އަހުމަދުދީދީއަށް އެއްޗެއް ނުބުނެވުނެވެ. އެ މީހާ ހުރީ ވަރަށް ރުޅިއައިސްފައިކަން އެނގެއެވެ.\nކުއްލިއަކަށް އެ މީހާ ކަރުބުޑުން ހަޅޭއްލަވައިގަންނަމުން، އަހުމަދުދީދީގެ ބޮލުގެ އިސްތަށިގަނޑުގައި، އެއް އަތުން ހިފައިފިއެވެ. އެއާއެކު އަނެއް އަތުން، ކަންކަށިމަތީގައި ވަރުގަދަ އެތިފަހަރެއް އަޅައިފިއެވެ. ނަގައިގަތް ތޫނު ދިލައާއެކު، މޫނުމައްޗަށް އަނދިރިވެގެން ދިޔައެވެ. އަހުމަދުދީދީއަށް ބޭއިޚުތިޔާރުގައި ކަހަލަ ގޮތަކަށް މޫނުގައި އަތް އެޅުނެވެ. އެ ވަގުތު އެއްތެޔޮގަނޑު ހިފައިގެން ހުރި މީހާ، ފުންމައިގެން އައިސް، އަހުމަދުދީދީގެ ދެއަތުގައި ހިފައި، ގަދަކަމުން ކަހަލަ ގޮތަކަށް ފުރަގަހަށް ގެންގޮސް، ބާރަށް ހިފަހައްޓައިފިއެވެ. ކޮނޑު ހުޅަށް ތަދު ވެސް ވިއެވެ.\nއަނެއްކާވެސް ހަމަ އެ ސުވާލެވެ. އެ އަހަނީ ކީކޭބާވައެވެ؟ އެއް ސުވާލެއް އެހައި ގިނަ ފަހަރު ތަކުރާރުކުރާނީ މުހިންމު ސުވާލަކަށް ވާތީއެވެ. އެހެންނަމަވެސް މި ފަހަރު ވެސް، ހުންނާން ޖެހުނީ ބުނާނެ އެއްޗެއް ނޭނގިފައެވެ. ކިތަންމެ ރުޅި އަޔަސް، ކިތަންމެ އަނިޔާއެއް ކުރިޔަސް، މި ނޫން ގޮތެއް ނޯންނާނެއެވެ.\nއަހުމަދުދީދީ އަނގައިން ނުބުނެ ހުންނާން ފެށުމުން، އެ މީހާ ރުޅިއައިސްގެން ގޮސް، ކުޅަނދުރަކަށް ވެއްޖެއެވެ. ގޮށްމުށްކަވާފައި، ބަނޑުކޮޅުގައި ވަރަށް ބާރަށް އަޅައި ވިހެލައިފިއެވެ. ވީތަދެއްގެ ބޮޑުކަމުން، ހަށިގަނޑު ކުރުގެޅިގެން ދިޔައެވެ. ނޭވާ ވެސް ނުލެވުނެވެ. އެވަގުތު އެހެން މީހަކު އައިސް، އަނެއް މީހާ އަތުގައި އޮތް އެއްތެޔޮގަނޑު އަތުލާފައި، އަހުމަދުދީދީގެ ފައިގެ ފަލަމަސްގަނޑުގައި ވަރުހުރި ބޮނޑިއެއް އަޅައިފިއެވެ. ވީތަދާއި ނެގި ދިލަ ބުނެދޭން ވެސް ނޭނގުނެވެ. އެހެންނަމަވެސް އެއިން މީހެއްގެ ހިތުގައި ރަހުމުގެ ކުނޑިފުކެއް ވެސް ހުރި ހެނެއް ހިޔެއް ނުވެއެވެ. ބޮލުގެ އިސްތަށިގަނޑުގައި ހިފައިގެން ގެންގޮސް، ޖެހިގެން ހުރި ކޮޓަރި ތެރެއަށް ގުޅައަކަށް ޖަހައިފިއެވެ.\nދިވެހީންގެ އަށް މީހުން ހާސްކަމެއްގެ ތެރޭގައި ދުޢާކޮށްލަކޮށްލައި ތިބޭތާ ދިހަވަރަކަށް މިނެޓު ފަހުން، ކުރިން ވެސް އައި ފުލުސްމީހާ، ފުލުސް އޮފީހުން ނިކުމެގެން އެ މީހުންނާ ދިމާއަށް އަންނަތަން ފެނިއްޖެއެވެ. އަނެއްކާ ވެސް އެހެން މީހަކު ބަލައި އަންނަނީކަން ކަށަވަރެވެ. އެ މީހުންނަށް ތިބެވުނީ ނޭވާ ހިފަހައްޓާލައިގެންނެވެ. އަހުމަދުދީދީ ކޮބައިބާވައެވެ؟ އޭނާއަށް ހެދީ ކިހިނެއް ބާވައެވެ؟ ފަހަރަކު މީހަކު ގެންގޮސް މަރާލަނީ ބާވައެވެ؟ މި ފަދަ ބިރުވެރި ސުވާލުތައް އެ މީހުންގެ ސިކުނޑިތަކަށް ހަމަލަދެމުން ދަނިކޮށް، އެ މީހާ އައިސް މި ފަހަރު އެ އިޝާރާތްކޮށްލީ، ފަސްދޮޅަށް ފަސް އަހަރުގެ އަލިބެއްޔާ އަށެވެ.\nބިރުން ވިރިވިރިހުރެ އަލިބެއްޔާ ހިނގައިގެންފިއެވެ. އުމުރާ އެއް ފަދަ ބަލިކަށި ހިނގުމެކެވެ. ކަނޑުމަތީގައި އެގޮތް މިގޮތަށް ގަނަތެޅޭން ޖެހުމުން، ވަކީން ބޮޑަށް ބަލިހެން މިހާރު ހީވެއެވެ. އެހެންނަމަވެސް، އެ ތަނުގައި ތިބި ރަޙުމުކުޑަ ސިފައިންގެ ހިތުގައި އެ މުސްކުޅިޔާގެ މައްޗަކަށް ވެސް ރަޙުމެއް ނެތެވެ. އަހުމަދުދީދީއާ ކުރި ސުވާލު އޭނާއާ ވެސް ކުރިމަތި ކޮށްފިއެވެ. ހަރުކަށި ރުޅިވެރި ރާގަކަށެވެ. އަލިބެއްޔާ އަކަށް ވެސް ޖަވާބެއް ނުދެވުނެވެ. ތަކުރާރުކޮށް ތިން ފަހަރު އެ ސުވާލުކޮށްފިއެވެ. ދެން އައީ ހަމަލާއެވެ. ކަންކަށިމަތީގައި ވީއްލާލައިފިއެވެ. ބޮނބިފަޅިމަތީގައި ގުއްޓެއް އަޅައިފިއެވެ. އަރިކައްޓަށް އެރީ، އެއްތެޔޮގަނޑުގައި ހުރި ހޫނުކަމެވެ. މިއިން ކޮންމެ ހަމަލާއަކާއެކު، އަލިބެއްޔާއަށް ރޮއިގަނެވެއެވެ. ހަންދޫވެ ގައިބާރުދެރަވެފައިވާ މުސްކުޅި ހަށިގަނޑުން ވަރު ހުސްވެއެވެ. ހިތްހަމަޖެހޭވަރަށް އަނިޔާކޮށްފައި ގެންގޮސް، އަހުމަދުދީދީ ވެސް ވެއްދި ކޮޓަރިއަށް ވައްދައި، ގުޅައަކަށް ޖަހައިފިއެވެ.\nތިން ވަނައަށް ގެނައީ އަލިފުތާއެވެ. ސައްބީސް އަހަރުގެ ޒުވާނެކެވެ. ގެންގޮސް ސިފައިންގެ ކުރިމަތީގައި ބަހައްޓާފައި، އެއްކަލަ ވަރުގަދަ ސުވާލު އަމާޒުކޮށްފިއެވެ. ޖަވާބެއް ނުދެވުނެވެ. ތަކުރާރުވަމުން އައެވެ. ރުޅިވެރިކަން އިންތިހާއަށް އެރިއެވެ. ދެން އަނިޔާއެވެ. ހިތުހުރިވަރެއް ކޮށްލުމަށްފަހު، ހަމަ އެ ކޮޓަރިއަށެވެ.\nފުލުސް އޮފީހުން ފުލުސްމީހާ އަނެއްކާވެސް ނުކުމެއްޖެއެވެ. އޭނާ ފެނުމާއެކު، ބާކީ ތިބި ހަ މީހުންގެ މޭގެ ތެޅުން ބާރުވިއެވެ. މިހާރު އެ މީހުންނަށް އޭނާ ސިފަވަނީ، ވަރަށް ބިރުވެރި ގޮތަކަށެވެ. ފުރާނަ ހިއްޕަވަން ވަޑައިގަންނަވާ މަލަކަލްމައުތު ނޫންނަމަވެސް، އެ ފަދަ ބިރެއް ހިތަށް ވެރިވެއެވެ. އޭނާގެ ކޮންމެ ފިޔަވަޅަކަށް ހިތުގެ ތެޅުން އަވަސްވަމުން ބާރުވަމުން އާދެއެވެ. މި ފަހަރު ގޮވައިލާނީ ކާކަށް ބާވައެވެ؟ ކޮންމެ މީހަކަށް ވެސް ހީވަނީ، މިއީ މަގޭ ފަހަރު ހެންނެވެ. އެހެންކަމުން ތިބެވުނީ ނޭވާ ހިފަހައްޓާލައިގެންނެވެ.\nއެ މީހާ އައިސް ފަހަރަކު މީހެއްގެ މޫނަށް ވަކިވަކީން ނަޒަރު ހިންގާން ފެށިއެވެ. ފުރަތަމަ ރެކިފުތާގެ މޫނަށެވެ. އެއަށްފަހު ދޮންކަލޯބެއްޔާގެ އާދަނާގެ މޫނަށެވެ. ހައްވާދިޔެގެ މޫނަށެވެ. އާދަނާގެ މޫނަށެވެ. ފިޔޯރީ އާދަނާގެ މޫނަށެވެ. އާދަންފުތާގެ މޫނަށެވެ. އަނެއްކާވެސް ހައްވާދިޔެއަށް ބަލައިލައިފިއެވެ. ސިހިސިހި އިންދާ މި ފަހަރު އިޝާރާތްކުރީ، ހައްވާދިޔެއަށެވެ. ލިބު ކުއްލި ސިހުމާއެކު އާދަނާއަށް ފުންމައިގެން ތެދުވެވުނެވެ. އޭރު އޭނާގެ ހަތަރެސްފަޔާއެކު މުޅި ހަށިގަނޑު ރޫރޫ އަޅައެވެ.


22 ޖުލައި 2013 14:31 22 ޖުލައި 2013\nމި އަހަރުގެ ރިޔާސީ އިންތިހާބުގައި ވާދަކުރައްވާ ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް)ގެ ކެންޑިޑޭޓް އަބްދުﷲ ޔާމީނާއި އޭނާގެ ރަނިން މޭޓް ޑރ. މުހައްމަދު ޖަމީލް އަހުމަދުގެ ފޯމް އިލެކްޝަންސް ކޮމިޝަނަށް މިއަދު ހުށަހަޅުއްވައިފި އެވެ.\nއެ ދެ ބޭފުޅުންގެ ފޯމް އިލެކްޝަންސް ކޮމިޝަނަރު ފުއާދު ތައުފީގާ ހަވާލުކުރެއްވުމަށް ފަހު، ބައެއް ކަންބޮޑުވުންތައް އިލެކްޝަންސް ކޮމިޝަންގެ މެމްބަރުންނާ ހިއްސާކުރެއްވި އެވެ. އޭގެ ތެރޭގައި މައިގަނޑު ގޮތެއްގައި ފާހަގަކުރެއްވީ ވޯޓް ރަޖިސްޓްރީކުރުމާ މެދު ހުރި ކަންބޮޑުވުންތަކެވެ.\nޔާމީން ވިދާޅުވީ ހުއްދަ ދެވިފައިވާ ފަރާތަކަށް ނޫން ގޮތަކަށް އިލެކްޝަންސްގެ ޑޭޓާބޭސް އަށް ނުވަދެވޭނެ ކަމަށް ކޮމިޝަނުން ޔަގީންކޮށްދިން ނަމަވެސް ވޯޓް ރަޖިސްޓްރީ ކުރާއިރު އޮޅުވާލުންތަކެއް އުޅުމަކީ އެކަށީގެންވާ ކަމެއް ކަމަށެވެ. އޭނާ ފާހަގަކުރެއްވި ގޮތުގައި އެގޮތަށް އޮޅުވާލުމުގެ ކަންކަން ހިންގާނީ އާއްމު ރައްޔިތުންގެ ބަދަލުގައި ޖަމާއަތްތަކުންނެވެ.\nއިންތިހާބަށް ތައްޔާރުވާއިރު ރަށްވެހިވެފައިވާ ރަށް ނޫން އެހެން ތަނެއްގައި ވޯޓްލާ މީހުންނަށް 2008ގެ އިންތިހާބުގައި ދިމާވި ދަތިތައް ހައްލުކޮށް ދިނުމަށް މަސައްކަތް ކޮށްދެއްވުމަށް ޔާމީނާއި ޖަމީލް އެދިވަޑައިގަތެވެ. އަދި އެފަދަ ކަންކަން ހައްލުކުރުމަށް ކުރާ މަސައްކަތުގައި ޕާޓީތަކުގެ މަޝްވަރާ ހޯދުމަށް ވެސް އެދިވަޑައިގެންނެވި އެވެ.\nފުއާދު ވިދާޅުވީ ޕީޕީއެމުން ފާހަގަކުރި ކަންކަމަށް ހާއްސަ ސަމާލުކަމެއް ދެއްވާނެ ކަމަށެވެ. އަދި އެކަންކަން ހައްލުކުރުމަށް ކޮމިޝަނަށް ކުރެވެން ހުރި މަސައްކަތްތަކެއް ކޮށްދެއްވާނެ ކަމަށް ވެސް އޭނާ ވިދާޅުވި އެވެ.\nކޮމިޝަނުން ބުނީ ފޯމްގައި ހުރި މައުލޫމާތުތައް ޔަގީންކުރުމަށް ފަހު މިއަދުގެ ވަގުތެއްގައި ޕީޕީއެމަށް ޖަވާބެއް ދެއްވާނެ ކަމަށެވެ.\nޔާމީން ފޯމް ހުށަހަޅުއްވަން ވަޑައިގަތީ އޭނާ އާއި ރަނިން މޭޓް ޑރ. މުހައްމަދު ޖަމީލް އަދި ޕީޕީއެމްގެ އިސް ބައެއް ބޭފުޅުން ވިޔަފާރިވެރިންގެ މިސްކިތުގައި ޖަމާއަތުގައި ނަމާދުކުރެއްވުމަށް ފަހު އެވެ.\nއަރުޝީފަށް ނެގީ 23/03/2017 19:10\nއެންމެފަހުން އަޕްޑޭޓްކުރީ 23/03/2017 19:10\nފެނަކައިން އައްޑޫ އަށް ދޫކުރާ ފެނުގެ ކޮލިޓީ ހާމަކުރުމަށް ގޮވާލައިފި\nމުހައްމަދު ޔާމީން 1 މިނެޓު ކުރިން\n"އިންޑިއާގައި ކޯވިޑް19 ފެތުރެނީ މުސްލިމުންގެ ސަބަބުންނެއް ނޫން"\nޝަހީމްގެ ގުރްއާން ޗެލެންޖު މުއިއްޒު ވެސް ފުރިހަމަ ކުރައްވައިފި